Vilivaru Aky Dhuniyeygai Hedhi Emme Reethi Quarantine Facility- Ugail - Vaguthu\nދުނިޔޭގެ ގިނަ ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮރޯނާ ވައިރަސް ނުވަތަ ކޮވިޑް-19 އަށް އެކި ގައުމުތަކުގައި ޖެހޭ މީހުން ކަރަންޓީން ކުރުމަށް ތަންތަން ތައްޔާރު ކޮށްފައިވާއިރު، ރާއްޖޭގައި އެފަދަ މީހުން ބަހައްޓަން ތައްޔާރު ކޮށްފައިވާ ވިލިވަރަކީ ދުނިޔޭގައި ހެދި އެންމެ ރީތި ތަން ކަމަށް ޕްރޮފެސަރު ހަސަން އުގެއިލް ވިދާޅުވެއްޖެއެވެ.\nއުގެއިލް މިފަދައިން ވިދާޅުވެފައިވަނީ، ސަރުކާރުން އެންމެ 10 ދުވަހުގެ ތެރޭގައި ތައްޔާރު ކޮށްފައިވާ ކަރަންޓިން ފެސިލިޓީ ކަމަށްވާ ކ. ވިލިވަރު ގެ މަތިން ނަގާފައިވާ ފޮޓޯއެއް ޓްވިޓް ކުރައްވައެވެ.\nއެ ޓްވިޓުގައި އުގެއިލް ވިދާޅުވީ، ދުނިޔޭގައި ކޮވިޑް-19 ޖެހޭ މީހުން ކަރަންޓީން ކުރަން މުޅި ދުނިޔެއިން ވެސް އެންމެ ރީތި ތަނެއް ހަދާފައިވަނީ ރާއްޖެއިން ކަމަށެވެ.\nArguably the most gorgeous quarantine facility in the world to provide care for those suspected with the novel #coronavirus.#Maldives #SunnySideofLife @MoTMV pic.twitter.com/plS8A4juoE\n— Professor Ugail (@ugail) March 8, 2020\n30 ކޮޓަރި ހިމެނޭގޮތަށް ހަދާފައިވާ މި ކަރަންޓިން ފެސިލިޓީ ހެދެމަށް ސަރުކާރުން ވަނީ 2.1 މިލިއަން ރުފިޔާ ހޭދަ ކޮށްފައެވެ. މި ރަށް ކަރަންޓީން ފެސިލިޓީއަކަށް ތައްޔާރު ކުރުމުގެ ކުރިން، ސަރުކާރުން ބޭނުން ކުރަމުން އައީ ހުޅުމާލޭގެ ދެވަނަ ފިޔަވަހީގެ ބައެއް ކަމަށްވާ ފަރުކޮޅުފުއްޓެވެ.\nސަރުކާރުން ހަދާފައިވާ ވިލިވަރު ކަރަންޓީން ފެސިލިޓީގައި ބަލި ޖެހިގެން ކަރަންޓީން ކުރާ މީހުންނަށް ގޯސް ތަޖުރިބާއެއް ނުކުރެވޭނެއެވެ. ޓީވީ ފަދަ ތަކެތި ހިމަނައި ތައްޔާރު ކޮށްފައިވާ މިތަނުގައި ކަރަންޓީން ކުރާ މީހުންނަށް ހިތްހަމަޖެހިގެން ތިބެވޭނެއެވެ.\nކޮވިޑް-19 އަށް ރާއްޖެއިން މިހާތަނަށް ވަނީ4މީހަކު ޕޮޒިޓިވް ވެފައެވެ. އޭގެ ތެރޭގައި ހިމެނެނީ އިޓަލީގެ2ފަތުރުވެރިއަކާއި، ތުރުކީ އަށް ނިސްބަތްވާ އަންހެނެއްގެ އިތުރުން ދެކުނު އެފްރިކާއަށް ނިސްބަތްވާ ފިރިހެނެކެވެ.\nމާޗް 9, 2020 17:06\nމީގެކުރިންވެސް އެރަށަކީ ބަލިމީހުން ބޭތިއްބިރަށެއް އޭރުވެސް އޭރަށް އެންމެ ފެންވަރުގަ\nމާޗް 9, 2020 17:28\nމަތިން ނަގާފައިވާ ފޮޓޯއިން ފެންނަނީ ގުދުރަތީ ރީތިކަމުން ފުރިގެންވާ ﷲގެކުޅަދުންވަންތަކަމުން އުފައްދަވާފައިވާ ރަށެއް!އެއީ ރާއްޖެއިން ހަދާފައިވާ ރަށެއްނޫން!ރާއްދޭ ސަރުކާރުން ހެދީ ކަރަންޓީނުކުރުމަށްޓަކާ ކޮޓަރިތަކެއް!އުގައިލޫ އެކްޒެޖެރޭޓް ކުރިއަސް ބޮޑުވަރުތީ!އަމިއްލަ އުފަން ބިމުގަހަދާ އިންޑިއާ ބޭސް ނުފެނެނީތަ!\nމާޗް 9, 2020 18:20\nވަރަށް އުފަލުން މި ކޮމެންޓް ކިޔާލީ! އެކަމު ނިމުމާ ހަމަޔަށް އައިސް ހަމަ ހިނި އައީ. ވެފި ތިޔަ ތިބޭ ގޮތެއްދޯ\nމާޗް 9, 2020 20:30\nހިނި އަންނާނެބާ އަޅުވެތިވީމަވެސް!އޭރުން ވެފަހުރިގޮތް ރަނގަޅަށް ފެންނާނެ!އެކަމަކު އޭރު އޮންނާނީ ވަގުތުފާއިތުވެފަ!ކޮންމެހެން އެހާ އުފަލުން ހުރެ ކޮމެންޓްކިޔާނެކަމެއްނެތް ހަޖަމުކުރަން ނޭގެންޏާ\nމާޗް 9, 2020 20:40\nލޮލް ގެ ކޮމެންޓް ކިޔާފަ ވަރަށް ލޮލް ވެއްޖެ!ލޮލް ވިސްނަނީ ފޫކޮޅުންދޯ ނޫނޭ ނޫނޭ\nމާޗް 9, 2020 20:35\nބަލަ ތިޔަބުނާ ބޭހެއް އެޅިއަސް އޭނައަށް ކީއް؟ އޭނަ އުފަންރަށަކަސް އޭނައަކީ ސީދާ ބޭރުގެ ޕްރޮޑަކްޓެއް!ހެވެއް ނޭދޭނެ ފައިދާއެއްވެސް ނުކުރާނެ\nމާޗް 9, 2020 17:34\nކަރަންޓީނު ފެސިލިޓީތޯ ރީތީ ނޫނީ ވިލިވަރު އައިލަންޑްތޯ ރީތީ!؟ ވިލިވަރު އަދި މާލެފިޔަވައި ރާއްޖޭގެ ހުރިހާ ރަށެއްވެސް ރީތި!އެކަމަކު އެއީ ބައެއްގެ މޮޅުކަމަކުން ނޫނޭ އިނގޭތޯ އެއީ ހެއްދެވިފަރާތުގެ މޮޅުކަމުން\nމާޗް 9, 2020 17:58\nމާލެއަތޮޅުގައި "ވިލިވަރު" މިނަންކިޔާ އެއްވެސް ފަޅުރަށެއް ނޯންނާނެ. ތިޔަކިޔާރަށުގެ އަޞްލު ނަމަކީ ވިލިނގިލިވަރު.\nމާޗް 9, 2020 18:00\nމިގަމާރަށް އަދިވެސް ރީތިމިވީ، އެއީ ސަރުކާރުގެ މޮޅުކަމެއްނޫނޭ ާ ﷲގެ ކުޅަދުންވަންތަކަން. މިއީބަޔަކަށް ތަބާވިޔަސް ބޮޑުވަރު.\nމާޗް 9, 2020 18:01\nދެން ތިކަ މާ އުފާކުރަންތަވީ....ކަރަންޓީނުކުރަން 10 މިލިޔަން ރުފިޔާ ޙަރަދުނުކޮށް އެހެންކަ މެ ކުރެވުނުނަ މަތާ.. މިވެސް ރޯނުއެދުރު ޕްރޮފިސަރެ.އެއްދުވަސްވަރެއްގަ ހީވީ މީނަނޫން މީހެއްނެތޭ މީޑިޔާތަކުން މަޝްހޫރުކުރިވަރުން... މިވެސް އެ މެރިކާ އިގިރޭސިންގެ އުފެއްދު މެ..ނަޝީދު ނަގާފަ ދެންހުރީ މީނަ އިގިރޭސީން އެ މެރިކާގެ ވައިރަހަކަށް..\nމާޗް 9, 2020 19:35\nބަލަ ވިލިގިވަރަކީ މިދާކައްދުވަހާ ޖެހެންދެން ހިންގަ\nހިންގާ އޮތްރިސޯޓެކޭ ކޮންބަޔަކު އޮޅުވާލަންތޯ ތި\nއުޅުއްވަނީ، ދެންކޮން 10ދުވަހެކޭތަ މިކިޔަނީ\nމާޗް 9, 2020 20:20\nޕްރޮފިސަރ އުގައިލު! ސަރުކާރަށް ވައިޖައްސަވަން އުޅުއްވިޔަސް ތިޔައީ މާބޮޑުވަރު. މުހިއްމުވެގެން އުޅެނީ ރީތިތަނެއްނޫން! ބޭނުންވެގެން މިއުޅެނީ ރައްކާތެރިތަނެއް. ތިޔަބޭފުޅާ ޔަގީންކޮށްދެއްވަފާނަންތޯ އެއީ ދުނިޔޭގައި ހުރި އެންމެ ރައްކާތެރިތަންކަމަށް؟\nމާޗް 9, 2020 20:59\nމާޗް 9, 2020 21:13\nމިތަން ހެދީ މާލޭ ބޭފުޅުންނަކަޢްނު. ރާއްޖެތެރޭ މީހާ އިންނަން މިޖެހެނީ ވަސީކަތެއްނެއް ރަށުގެ ަސިއްހީ މަރުކަޒްގަ. ރަށުގެ ނިކަނެތި ރައްޔިތުންގެ މެދުަގައު\nމާޗް 9, 2020 21:40\nބަލަ ތީ މިގައުމުގެ ވެރިންގެ ރައްކާތެރި ކަމަށް ހަދާފަ ހުރި ތަނެއް\nޜަށްފުށުގެ މީހަކު ވިއްޔާ ދާންޖެހޭނީ ސިއްޙީ މަރުކަޒައް\nޢެތަނުގަ ވީ އެއްޗެއްވީ\nމާޗް 9, 2020 21:51\nއުގައިލަށް ވިލިވަރަކީ ދުނިޔޭގައި ހެދި އެންމެ ރީތި ކަރަންޓީން ފެސިލިޓީއަށްވީ ކޮޓަރިތަކަށް ވަންނަ އެންޓްރާންސްގެ މަތީގައި ފާހާނާ އޮޅި އަޅާއޮތީމަތޯއެވެ. ތަނެއްގެ ހަގީގީރީތިކަމަކީ އެތަނުން ލިބޭ ހިދުމަތް ފުރިހަމަވުމެވެ. ވިލިވަރުގެ ކަރަންޓް ފެސިލިޓީސްއިން ރަގަޅު ޚިދުމަތް ލިބޭނަމަ އެތަނަކީ ފުރިހަމަ ރީތިތަނެއްގެ ގޮތުގައި އެތަނުގެ ހިދުމަތް ލިބިގަންނަ ފަރާތުން ގަބޫލުކުރާނެއެވެ. އުގައިލަށް އެތަނުން އެޚިދުމަތް ލިބުނީކަމަށްވެސް ވެދާނެއެވެ. އުގައިލުއަށް ވަރަށް ގިނައިން ވެދުން ސަލާމް\nމާޗް 9, 2020 21:59\nމާޗް 9, 2020 23:20\nތިމާމެނަށް ކުރެވިފައިހުރި މޮޅުކަންތައްތައް މީޑިޔާމެދުވެރިކޮށްދައްކާލުމުގެ ފުރުސަތުހޯދަންތޯ އިޓަލީން ފަތުރުވެރިން އައުންމަނާނުކޮށްތިހިފެހެއްޓީ\nމާޗް 9, 2020 23:44\nމިކަލެގެ ވެސް ކޮންމެތަނަކަސް އަނގަބަނާނެ ރާއްޖޭގެ ވެރިކަން ލިބެތޯ އުޅޭނެކަމެއްނެތް އެގަބިލް ކަމެއްނެތް .މިހާރު ހުރި ރޮނގުގަ ހުރެވޭތޮ ބަލާބަލަ ފައިދާހުރީ އެގޮތުގާ.\nމާޗް 10, 2020 00:22\nމާލެއަތޮޅު ވިލިގިލިވަރަކީ ޖުޒާމުބަލީގެ ފިރިހެނުން އައިސޮލޭޓް ކުރިރަށް، އޭރުވެސް ހަމަފެންވަރުގައި!އެޢީ 1960 ގެ އަހަރުތަކުގައި!ކައިރީގައި އޮތްބިޔާދޫގައި ތިބެނީ އަންހެނުން! ޕްރޮފެސަރ އަށް ފޮތްކިއުއްވޭލެއް މަދީ ދެއްތޯ؟\nމާޗް 10, 2020 04:43\nއުގައިލިވެސް ކޮސްނުގޮވާތި ދުދިޔޭގަ އެކިގައުމު ތަކުގަ ހަދާފަހުރި މިފަދަ ފެސެލިޓީސްތައް ދެކުނިންތަ! މިސޮރު މިކޮސްގޮވަނީ ސަރުކާރައް ވަަައި ޖަހަންވެގެން ނެއެވެ މިސޮރުވެސް ބޭނުން ވެގެން އުޅޭ މުހުތާދެއް ފުއްދާއި ދޭތޯ.\nމާޗް 10, 2020 07:19\nކަލޯ އުގައިލޫ އެއީ ޤުދުރަތީ ރީތިކަން އެކަން ނޭނގެނީތަ. ދެން ތިބުނާ ތައްޔާރަކީ ކޮބާ. އެރަށަކީ ރިސޯޓެއް ހިންގާފަ އޮތް ރަށެއް. ހަމަ އެކަނި ކުރި ކަމަކީ ރޫމްތައް ސާފުކޮށްލުން. ދެން ބައެއް ރޫމްތަކުގައި ދޮރުފަތް ހަރުކޮށްލުން. އެކަމަކު މިކަމަށްވެސް މިލިޔަނުން ކަޓުނަގާފަހުންނާނީ.\nމާޗް 10, 2020 08:01\nތިޔަ އުގެއިލްއަކީ މަގޭ ކްލާސްމޭޓެއް، އެއިރު އުގެއިލް އެހާ ފޮންޏެއްނޫން ނަމަވެސް ޕްރޮފެސަރުކަން ލިބުމުން އުގެއިލްއަށް ހީވީ އޭނާގެ މޮޅު ސިކުޑި އުފެއްދީ އޭނަޔޭ އެހެންވެ ބޮޑާވެ، އޭނަގެ ސިކުޑި ﷲ މަތިން ހަދާންނެތިފަ ހުންނަގޮތަށް ފަހުން ޢަމަލުތައް ފެނުނު\nމާޗް 10, 2020 08:34\nތިއީ 10 ދުވަހަކުން ހެދި ތަނެއްނޫން، ކިތަންމެ އަހަރު ތަކެއްވެއްޖެ ތިޔަ ތަން ހަދާފަ ހުންނަތާ، ކޮންމެ ކަމަކުންވެސް މަކަރާއި ހީލަތް ސާބަސް\nމާޗް 10, 2020 10:03\nދުނިޔޭގެ އެތަން މިތަނުން މީހުން މަރުވަމުން ގޮސް އެންމެ ފަހުން މިތަނަށްވެސް މި ވައިރަސްއެއް އައިސް ބަޔަކު މަރުގެ ތުންފަތްމައްޗަށް އެރީމަވެސް އަދިވެސް ބައެއް މީހުން އުޅެނީ ކޮން ބަެއްތޯ އެއްމެ ރީތި ކަރަންޓީން ފެސިލީއެއް ހެދީ ބަލަން. ސަހަރޯއެވެ.. ރީތި ކަމުން ބައެއްގެ ފުރާނެ ސަލާމަތްވޭ ހެއްޔެވެ.\nއަދިވެސް މީނަ މިދުވަނީ ރީތި ކަރަންޓީން ފެސިލިޓީ އަކީ ކޮބާތޯ ބަލަމުން


BREAKING NEWS: France In Ithuru1120 Meehun Maruvejje - Vaguthu\nކޮވިޑް-19: ފްރާންސުން އިތުރު 1120 މީހުން މަރުވެއްޖެ\n10 މަސް ކުރިން ( އޭޕްރީލް 3, 2020 )\nކޮވިޑް-19 ޖެހިގެން ފްރާންސުން އިތުރު 1120 މީހުން މަރުވެއްޖެއެވެ.\nމިހާތަނަށް ފްރާންސުން މަރުވި މީހުންގެ އަދަދު ވަނީ 6507 އަށް އަރާފައެވެ.\nމިއަދު ފްރާންސުން އިތުރު 5233 މީހަކު ވަނީ ފައްސިވެފައެވެ. އެގައުމުން ފައްސިވި މީހުންގެ ޖުމްލަ މިހާރު 64388 އަށް އަރައެވެ. މިހާތަނަށް ފްރާންސުން ބަލި ޖެހުނު މީހުންގެ ތެރެއިން 14008 މީހަކު ބަލިން ރަނގަޅު ވެފައި ވާއިރު 6662 މީހަކުގެ ހާލު މިހާރުވެސް ސީރިއަސްއެވެ.\nމިއަދު ފްރާންސުން މަރުވި މީހުންގެ އަދަދު ވަނި އިއްޔެ އަށްވުރެ މަދުވެފައެވެ. އިއްޔެ އެގައުމުން 1355 މީހުން މަރުވިއެވެ. ނަމަވެސް އިއްޔެ ފައްސިވި މީހުންނަށް ވުރެ މިއަދު ފައްސިވި މީހުންގެ އަދަދު ވަރަށް ބޮޑަށް ވަނީ އިތުރުވެފައެވެ. އިއްޔެ ފްރާންސުން ފައްސިވީ 2116 މީހުންނެވެ.\nމިއަދު ފްރާންސުން މަރުވި މީހުންގެ ތެރެއިން ހޮސްޕިޓަލްތަކުގައި މަރުވީ 588 މީހުންނެވެ. ދެން މަރުވި މީހުންނަކީ އުމުރުން ދުވަސްވީ މީހުން ބަލަހައްޓާ ތަންތަނުން މަރުވި މީހުންނެވެ.\nފްރާންސްގެ ބޮޑުވަޒީރު އެޑުއާޑް ފިލިޕޭ މިއަދު ވަނީ ފުރަބަންދު (ލޮކްޑައުން) ކޮށްފައި އޮތް ނިންމުމަށް އަމަލު ކުރުމަށް ފްރާންސް ރައްޔިތުންގެ ކިބައިން އެދިފައެވެ. އޭނާ ވިދާޅުވީ ބަލި ކޮންޓްރޯލް ކުރެވޭނެ އިތުރު ގޮތެއް ނެތް ކަމަށެވެ.\nމިހާރު ފްރާންސް ފުރަބަންދު ކޮށްފައި ވަނީ އޭޕްރީލް 15 ވަނަ ދުވަހާއި ހަމައަށެވެ. ނަމަވެސް އެމުއްދަތު އިތުރު ކުރާނެ ކަމަށް މިހާރު ބެލެވެއެވެ.


"Eh Dhuvahu Ahannakee Messi, Aneh Dhuvahu Ehvves Meeheh Aharen Beynumeh Nuvey" - Vaguthu\nއެއްދުވަހު އަހަންނަކީ މެސީ، އަނެއް ދުވަހު އެއްވެސް މީހެއް އަހަރެން ބޭނުމެއް ނުވޭ\nފުޓްބޯޅައިގައި އެއްދުވަހު އޭނާއަކީ މެސީ ކަމަށާއި ޖެހިގެން އަންނަ ދުވަހު އޭނާއަކީ ބޭނުމެއް ނުހިފޭ ބޭކާރު މީހެއް ކަމުގައި އެތްލެޓިކޯއަށް ކުޅެމުން އަންނަ ސްޕެއިންގެ ޒުވާން މިޑްފީލްޑަރު ސައުލް ނިގުއެޒް ބުނެފިއެވެ.\nވޯލްޑްކަޕްގެ ފުރަތަމަ މެޗުގައި ޕޯޗުގަލްއާއި ކުޅެ އެއްވަރުވި މެޗުގެ ފުރަތަމަ އެގާރައިން ޖާގަ ދީފައި ނުވާ ސައުލް ބުނި ގޮތުގައި ސްޕެއިންގެ ގިނަ މެޗުތަކުގައި އޭނާ އިންނަން ޖެހެނީ ބެންޗުގައިގައި ކަމަށެވެ.\nއަދި އެކަމުގެ ސަބަބުން އޭނާގެ ކުޅުމަށް ނޭދެވޭ އަސަރު ކުރާ ކަމަށާއި ބެންޗުގައި އަބަދު އިންނަން ފޫހިވާ ކަމުގައެވެ. އުންމީދަކީ ސްޕެއިންގެ އެންމެ މުހިންމު ކުޅުންތެރިޔާއަށް ވުން ކަމަށްވެސް ސައުލް ވަނީ ބުނެފައެވެ.\n" އަހަރެން މަސައްކަތް ކުރާނަން އެންމެ މޮޅު ކުޅުންތެރިޔާއަށް ވެވޭތޯ. ނަމަވެސް މިކަމުގައި އަހަންނަށް ގިނަ ބައެއްގެ އެއްބާރުލުން ބޭނުންވޭ. ހާއްސަކޮށް ސްޕެއިންގެ ޓީމުގެ ފަރާތުން" ސައުލް ބުނެފައިވެއެވެ.\nއަދި ސްޕެއިންގެ ކޯޗުގެ ކުރިމަތީގައި އެއްދުވަހު އޭނާއަކީ މެސީ ކަމަށާއި އަނެއް ދުވަހު އޭނާއަކީ ބޭނުމެއް ނުހިފޭ މީހެއް ކަމަށްވެސް ސައުލް ބުންޏެވެ. ސައުލް ބުނީ އޭނާގެ އެންމެ އުނދަގޫ ވަގުތުތަކުގައި އޭނާއަށް އެންމެ ބޮޑަށް ހިތްވަރު ދިނީ އޭނާގެ އާއިލާއިން ކަމަށެވެ.\nޖޫން 18, 2018 14:30\nއަރާގެން އަންނަ ރުޅީގައި ބެންޗްގައި އިދެގެން ދަށުންދަމާކުޅެން ފަށާ! އޭރުންވެސް ވާނީ ހަމަ މެސީއަށް!\nޖޫން 18, 2018 15:09\nއޭތް..... އަހަރެންގެ މެސީއާ ދިމާލަށް އެއްޗެހި ނުކިޔާ އިނގެ???????


2016: Maru ge hukum thakai bodethi shareeaiythah gina 2016: Maru ge hukum thakai bodethi shareeaiythah gina\n2016: މަރުގެ ހުކުމްތަކާއި ބޮޑެތި ޝަރީއަތްތައް ގިނަ\nނިމިގެން މިދިޔަ އަހަރަކީ ރާއްޖޭގެ ކޯޓްތަކަށް ވަރަށް ބިޒީ އަހަރެކެވެ. އެހެން އަހަރުތަކަށްވުރެ ގިނަ މައްސަލަތައް ހުށަހެޅި ކޮންމެ ކޯޓަކުން ވެސް ވަނީ ކުރިއަށްވުރެ ގިނައިން މައްސަލަތައް ނިންމާފަ އެވެ. ދިގުދެމިގެން ގޮސްފައިވާ ގިނަ މައްސަލަތަކެއް ވެސް މި އަހަރުގެ ތެރޭގައި ވަނީ ނިންމާފަ އެވެ.\nގިނަ މައްސަލަތަކެއް ނިންމި އަހަރަކަށް މިދިޔަ އަހަރުވީއިރު ބޮޑެތި ގިނަ ޝަރީއަތްތަކެއް ވެސް މިދިޔަ އަހަރު ހުރިހާ ކޯޓަކުން ވެސް ވަނީ ހިންގާފަ އެވެ. އެގޮތުން މިދިޔަ އަހަރު އެންމެ ފާހަގަކުރެވުނު ޝަރީއަތަކީ ކުރީގެ ނައިބު ރައީސް އަހުމަދު އަދީބުގެ ޝަރީއަތްތަކެވެ. އަދީބުގެ ޝަރީއަތްތައް އަހަރުގެ ކުރީކޮޅު ފެށިއިރު މެއި މަސް އައިއިރު އަދީބުގެ މައްޗަށް ތިން ހުކުމެއް ވަނީ އިއްވާފަ އެވެ.\nއަދީބުގެ މައްޗަށް އައިސްފައިވާ ހުކުމްތަކަށް ބަލާއިރު އެންމެ ފުރަތަމަ ހުކުމެއް އައީ، ފިސްތޯލައެއް ގެންގުޅުނު ކަމަށް ދައުލަތުން ބުނެ ކުރި ދައުވާ އޭނާގެ މައްޗަށް ސާބިތުމުންނެވެ. އެ މައްސަލާގައި ޓެރަރިޒަމްގެ ދައުވާ އުފުލި އަދީބަށް އިއްވީ 10 އަހަރުގެ ޖަލު ހުކުމެކެވެ. ދެވަނައަށް އަދީބަށް އިއްވީ 15 އަހަރުގެ ޖަލު ހުކުމެކެވެ. މި ހުކުމް އަދީބަށް އައީ ރަސްމީ ލޯންޗުކޮޅު، ފިނިފެންމާގައި އެއްޗެއް ގޮއްވާލުމަށް ޓެރަރިޒަމްގެ އަމަލެއް އަދީބު ކުރައްވާފައިވާ ކަމަށް ސާބިތުވުމުންނެވެ. މި މައްސަލާގައި އަދީބުގެ ދެ ބޮޑީގާޑުން ކަމަށްވާ އަހްމަދު އާމިރާއި އަހްމަދު ރިކާޒްގެ މައްޗަށް ވަނީ 10 އަހަރުގެ ޖަލު ހުކުމެއް އިއްވާފަ އެވެ.\nދެން އަދީބަށް ޖަލު ހުކުމެއް އައީ، ރާއްޖޭގައި މިހާތަނަށް ހިނގި އެންމެ ބޮޑު ކޮރަޕްޝަން ކަމަށްވާ އެމްއެމްޕީއާރްސީގެ ބޮޑު ކޮރަޕްޝަންގެ މައްސަލާގަ އެވެ. އެމްއެމްޕީސީއިން ކުރެއްދޫ ހޯލްޑިންސްއަށް ކުއްޔަށް ދިން ޅ. މާބިންހުރާގެ ފައިސާ އަދީބުގެ ބޮޑުބޭބެ ހާމިދު އިސްމާއިލް ހިއްސާވާ އަދި އަދީބު މިނިސްޓަރަކަށްވުމުގެ ކުރިން މަސައްކަތްކުރި ކުންފުންޏެއް ކަމަށްވާ މިލޭނިއަމް ކެޕިޓަލްގެ އެކައުންޓަކަށް ޖަމާކުރި ކަމަަށް ބުނެ ދައުލަތުން އުފުލި ހިޔާނާތުގެ ދައުވާ ސާބިތުވުމުން އަދީބަށް އިއްވީ 8 އަހަރުގެ ޖަލު ހުކުމެކެވެ. ހަމަ މި މައްސަލާގައި އެމްއެމްޕީއާރްސީގެ ކުރީގެ އެމްޑީ ޒިޔަތު އަށް އަހަރު ދުވަހަށް ޖަލަށްލުމަށް ހުކުމްކުރި ހާމިދު އިސްމާއިލް ވަނީ ދެ އަހަރަށް ޖަލަށްލާފަ އެވެ.\nއަހުމަދު އަދީބު: ކުރީގެ ނައިބު ރައީސްގެ މައްޗަށް ވަނީ ތިން ޖަލު ހުކުމެއް އައިސްފައި، އަދިވެސް އިތުރު މައްސަލަތަކުގެ ޝަރީއަތް ދަނީ ހިނގަމުން - އަވަސް ފޮޓޯ: އަހުމަދު ޝުރާއު\nއަދީބުގެ އިތުރު ދެ ޝަރީއަތެއް ވެސް ނިމިދިޔަ 2016 ވަނަ އަހަރު ވަނީ ފަށާފަ އެވެ. އަދި ނިމިފައިނުވާ މި ދެ ޝަރީއަތަކީ ބ. ހިބަޅިދޫއިން ހަތިޔާރު ފެނުނު މައްސަލައާއި ރައީސް އަބްދުﷲ ޔާމީން އަވަހާރަކޮށްލުމަށް ލަންކާއިން ސްނައިޕަރެއް ގެނައި މައްސަލާގެ ޝަރީއަތެވެ.\nއަދީބުގެ ޝަރީއަތްތަކުގެ އިތުރުން ވެސް ގިނަ ބޮޑެތި ޝަރީއަތްތަކެއް ވަނީ މިދިޔަ އަހަރު ވަނީ ބާއްވާފަ އެވެ. އެގޮތުން ސަރުކާރު ހިންގާ ޕާޓީ ޕީޕީއެމް ދެބައިވެ، އުފެދުނު މައްސަލާގައި ކޯޓަށް ވެއްދި މައްސަލަ ފާހަގަކޮށްލެވެ އެވެ. އެ މައްސަލާގައި ޕާޓީ ހިންގުމަށް އެ ޕާޓީގެ ރައީސް މައުމޫން އަބްދުލް ގައްޔޫމް ހުރަސް އަޅުއްވާފައިވާ ކަމަށް ބުނެ ސިވިލް ކޯޓުން ވަނީ ޕާޓީގެ ހިންގުން އެ ޕާޓީގެ މުސްތަޝާރު، ރައީސް އަބްދުﷲ ޔާމީނަށް ހަވާލުކުރައްވާފަ އެވެ. ހައިކޯޓުގައި މި މައްސަލަ އިސްތިއުނާފުކުރުމުން ދިގު އަޑުއެހުންތަކަކަށްފަހު އެ ކޯޓުން ވެސް ވަނީ ހުކުމަށް ތާއިދުކޮށްފަ އެވެ. ހަމަ އެގޮތަށް ސުޕްރީމް ކޯޓުން ވެސް އެ ހުކުމަށް ތާއިދުކުރި އެވެ.\nމި އަހަރު ބޭއްވުމަށް ހަމަޖެހިފައިވާ ލޯކަލް ކައުންސިލް އިންތިހާބު ފަަސްކުރުމާ ގުޅޭ ގޮތުން ވެސް ސިވިލް ކޯޓުގައި ވަނީ ބޮޑު ޝަރީއަތެއް ހިންގާފަ އެވެ. އެ ކޯޓުން ކައުންސިލް އިންތިހާބު ފަސްކުރުމަށް ނިންމިއިރު މި މައްސަލަ ހައިކޯޓުގައި އިސްތިއުނާފުކުރުމަށް ހުށަހެޅުމަށްފަހު އިލެކްޝަން ކޮމިޝަނުން ވަނީ އެ މައްސަލަ އަނބުރާ ނަގާފަ އެވެ. މީގެއިތުރުން ހަވީރު ނޫހުގެ މިލްކިއްޔާތާ ގުޅޭ ގޮތުން ސިވިލް ކޯޓަށް ހުށަހެޅި ކުރިއަށް ދިޔަ މައްސަލައަކީ ވެސް ފާހަގަކޮށްލެވޭ ޝަރީއަތެކެވެ. އެ މައްސަލައާ ގުޅިގެން ރާއްޖޭގައި އެންމެ ގިނަ ދުވަސްވީ ހަވީރު ވަނީ ހުއްޓާލާފަ އެވެ.\n"ފިނިފެންމާ" ލޯންޗްކޮޅުގައި އެއްޗެއް ގޮއްވާލި މައްސަލާގައި ދައުވާކުރި އޭރުގެ މާލޭ އޭރިޔާގެ ކޮމާންޑަރު، އަހުމަދު ފަޔާޒު (ޕާޕާ)ގެ ޝަރީއަތަކީ ވެސް މިދިޔަ އަހަރުގެ ފާހަގަކޮށްލެވޭ ބޮޑު ޝަރީއަތެކެވެ. ގިނަ ކަންކަން ފެންމަތިވި މި ޝަރީއަތް ނިމިގެން ދިޔައީ އޭނާގެ މައްޗަށް އުފުލި އަދުލު އިންސާފު ގާއިމުކުރުމަށް ހުރަސް އެޅުމުގެ ދައުވާ ސާބިތުވެ ދެ އަހަރުގެ ޖަލު ހުކުމަކާއެވެ. ހަމަ މި މައްސަލާގައި ދައުވާކުރި ދެ ސިފައިންގެ މީހުން ކަމަށްވާ މޫސާ ޒަމީރާއި އަހުމަދު ތިހާމްގެ މައްޗަށް ވެސް ހަތަރު މަހާއި 24 ދުވަހަށް ޖަލު ހުކުމެއް އިއްވި އެވެ.\nއަހުމަދު މަހުލޫފު: މަހުލޫފުގެ މައްޗަށް ވެސް ވަނީ 10 މަހުގެ ޖަލު ހުކުމެއް އައިސްފައި - އަވަސް ފޮޓޯ: އަހުމަދު ޝުރާއު\nފުލުހުންނަށް ހުރަސްއެޅި ދެ މައްސަލައެއްގެ ޝަރީއަތް ހިންގާ، ގަލޮޅު ދެކުނު ދާއިރާގެ މެންބަރު އަހުމަދު މަހުލޫފް ޖަލަށް ލާފައިވަނީ ނިމިދިޔަ އަހަރުގެ ތެރޭގަ އެވެ. ކުރިމިނަލް ކޯޓުން އޭނާއަށް އިއްވާފައިވަނީ ހަތަރު މަހާއި 24 ދުވަހުގެ ޖަލު ހުކުމަކާއި ހަ މަހުގެ ޖަލު ހުކުމެކެވެ.\nމިދިޔަ އަހަރުގެ ތެރޭގައި ކުރީގެ ރައީސް މުހައްމަދު ނަޝީދާއި ކުރީގެ ޑިފެންސް މިނިސްޓަރު މުހައްމަދު ނާޒިމްގެ މައްސަލާގައި ސުޕްރީމް ކޯޓުން ވަނީ ގޮތެއް ވެސް ކަނޑައަޅާފަ އެވެ. އެ މައްސަލަތައް ނިމިފައިވަނީ އެ ދެ ބޭފުޅުންނާ ދެކޮޅަށެވެ. މިދިޔަ އަހަރު ތެރޭގައި ނާޒިމާއި ނަޝީދުގެ ޝަރުއީ މަރުހަލާތައް ނިމިފައިވާއިރު އަދާލަތު ޕާޓީގެ ރައީސް އިމްރާން އަބްދުﷲ 12 އަހަރަށް ޖަލަށްލުމަށް ވެސް ކުރިމިނަލް ކޯޓުން ހުކުމްކޮށްފައިވެ އެވެ. ޓެރަރިޒަމްގެ ކުށް ސާބިތުވެފައިވާ އިމްރާންގެ މައްސަލައިގައި ހައިކޯޓުން ވެސް މިހާރު ވަނީ އަޑުއެހުންތައް ނިންމާލާފަ އެވެ.\nއެންމެ ޝައުގުވެރި: ބާރީ އާއި މުހުތާޒުގެ ދެބަސްވުން\nމީގެކުރިން ނުހިނގާހާ ބޮޑެތި ޝަރީއަތްތައް އެއް އަހަރެއްގެ ހިނގި މިދިޔަ އަހަރުގެ އެންމެ ޝައުގުވެރި ޝަރީއަތަކީ ރައީސް އަބްދުﷲ ޔާމީން ހައްޔަރުކުރުމަށް ފޭކް ކޯޓު އަމުރެއް ނެރުނު މައްސަލާގައި ހިންގި ޝަރީއަތެވެ. މި ޝަރީއަތް އެންމެ ބޮޑަށް ޝައުގުވެރިވެގެން ދިޔައީ މި މައްސަލާގައި ދައުވާކުރީ ކުރީގެ ޕީޖީ މުހުތާޒު މުހުސިންގެ މައްޗަށް ކަމަށްވުމުންނެވެ. އަދި މި މައްސަލަ ބެއްލެވުމާ ކުރިމިނަލް ކޯޓުގެ އިސް ގާޒީ އަބްދުލް ބާރީ ޔޫސުފް ހަވާލުވާ ގުޅިގެންނެވެ. މި މައްސަލާގައި ދެން ދައުވާކުރީ ގއ. މާމިގިނލީ ކޯޓުގެ އިސްމެޖިސްޓްރޭޓް އަހުމަދު ނިހާންގެ މައްޗަށެވެ. ކުށް ސާބިތުވެ މުހުތާޒާއި ނިހާންގެ މައްޗަށް ވަނީ 17 އަހަރުގެ ޖަލު ހުކުމެއް އިއްވާފަ އެވެ.\nމައްސަލާގައި ޝަރީއަތް ކުރިއަށް ދިޔައީ ވަރަށް ޝައުގުވެރިކޮށެވެ. ދިގުދެމިގެން ދިޔަ އަޑުއެހުންތަކާއެކު މުހުތާޒާއި ގާޒީ ބާރީއާ ދެމެދު ބަހުގެ ހޫނު ހަމަލާތަކެއް ވަނީ ރައްދުކޮށްފަ އެވެ. ދެ ބޭފުޅުން ވެސް ހިތްހަމަ ނުޖެހިގެން ވަރަށް އަޑުހަރުކޮށް ޝަރީއަތުގެ މަޖިލީހުގައި ވާހަކަ ދައްކަވާފައިވެ އެވެ.\nމުހުތާޒު އަދި ބާރީ: ޝަރީއަތުގެ މަޖިލީހުގައި ބަހުގެ ހޫނު ރައްދުތަކެއް އަމާޒުކުރި - އަވަސް ފޮޓޯ: އަހުމަދު ޝުރާއު\nކުރީގެ ދެ ރަހުމަތްތެރިން އަދި އެކުގައި މަސައްކަތްކުރެއްވި މި ދެ ބޭފުޅުން ޝަރީއަތުގެ މަޖިލީހުގައި އިންތިހާއަށް ކޯފާ އިސްކުރައްވައި، ހަމަލާތައް ރައްދުކޮށްފައިވާއިރު މުހުތާޒު ވަނީ އެއްޗެހި ދަސްކުރީ ގާޒީ ބާރީގެ އަރިހުން ކަމަށްވީ ނަމަވެސް މިހާރު ގާޒީ ބާރީއަށް އިހުތިރާމް ނުކުރައްވާ ކަމަށް ވެސް ވިދާޅުވެފަ އެވެ. އެއާ ވިއްދައި ގާޒީ ބާރީ ވެސް ވަނީ ބޭނުން ވިޔަސް ނުވިޔަސް އިހުތިރާމް ކުރައްވަން ޖެހޭނެ ކަމަށް ވިދާޅުވެ ރައްދު ދެއްވާފަ އެވެ.\nމި މައްސަލާގައި އަޑުއެހުންތައް މެންދަމުގެ ވަގުތުގައި ވެސް ކުރިއަށް ގެންގޮސްފައިވުމަކީ މި އަޑުއެހުންތައް ޝައުގުވެރި ސަބަބެކެވެ.\nމުހުތާޒުގެ ޝަރީއަތް މިދިޔަ އަހަރުގެ އެންމެ ޝައުގުވެރި ޝަރީއަތަށް ވެގެން ގޮސްފައިވަނީ ޝަރުއީ ދާއިރާއިން މިދިޔަ އަހަރު ފެނުނު އެންމެ ބޮޑު ބަދަލަކީ ގާޒީ ބާރީ، ކުރިމިނަލް ކޯޓުގެ އިސްގާޒީކަމާ ހަވާލުވެވަޑައިގަތުމެވެ. އަދި، ކުރީގެ އިސްގާޒީ އަބްދުﷲ މުހައްމަދު ފެމިލީ ކޯޓަށް ބަދަލުކުރެއްވުމެވެ. މި ބަދަލާއެކު ކުރިމިނަލް ކޯޓުގެ ގިނަ ކަންކަން ވެސް ވަނީ ބަދަލުވެފަ އެވެ. ކުރިމިނަލް ކޯޓު ހިންގާ އިމާރާތް ވެސް ވަނީ ބަދަލުކޮށްފަ އެވެ.\nމަރުގެ ގިނަ ހުކުމްތަކެއް\nނިމިދިޔަ އަހަރު މަރުގެ ތިން މައްސަލައެއްގެ ޝަރުއީ މަރުހަލާތައް ވަނީ ނިމިފަ އެވެ. މަރުގެ އަދަބު ތަންފީޒުކުރުމަށް ސަރުކާރުން މިދިޔަ މަސައްކަތްތައް ކޮށްފައިވާއިރު ސުޕްރީމް ކޯޓުން މަރަން ތާއިދުކޮށްފައިވަނީ ޑރ. އަފްރާޝިމް އަލީގެ ގާތިލް ހ. ލޮބީ ހުސެއިން ހުމާމު އާއި 2012 ވަނަ އަހަރު ގާނޫނީ ވަކީލް އަހުމަދު ނަޖީބު މަރާލި ކަމުގެ ކުށް ސާބިތުވި މ. މަސްރޫރާ، މުއްރަތާއި އަބްދުﷲ ފަރުހާދު މަރާލިކަން ސާބިތުވެ، ގ. ރީފް މުހައްމަދު ނަބީލެވެ.\nސުޕްރީމް ކޯޓުން މިދިޔަ އަހަރު ތިން މަރުގެ ހުކުމަކަށް ތާއިދުކުރި، ހައިކޯޓުން ވެސް ކުރިމިނަލް ކޯޓުން ކޮށްފައިވާ މަރުގެ ހުކުމަކަށް ތާއިދުކޮށްފަ އެވެ. އެއީ، ގާނޫނީ ވަކީލު އަހުމަދު ނަޖީބުގެ ގަޔަށް ވަޅި ހަރައި މަރާލުމުގެ ކުށް ސާބިތުވެފައިވާ ށ. ގޮއިދޫ ރިހާބް، ފާތިމަތު ހަނާ އަށް ކޮށްފައިވާ މަރުގެ ހުކުމަށެވެ. އޭގެ އިތުރަށް ޖުވެނައިލް ކޯޓުން ކޮށްފައިވާ މަރުގެ ހުކުމަށް ވެސް މިދިޔަ އަހަރު ހައިކޯޓުން ތާއިދުކުރި އެވެ. އެއީ، ގ. ވޭރު އަބްދުލް މުހީތު މަރާލި މައްސަލާގައި އިއްވާފައިވާ މަރު ހުކުމެވެ. އެ ހުކުމް އިއްވާފައިވަނީ އައްޑޫ ސިޓީ މަރަދޫ، ކުރުދުމާގެ އަލީ އަތޫފާއި، މއ. ދުއްލިސާގެ މުހައްމަދު މާހިން ޝާފީގެ މައްޗަށެވެ.\nސުޕްރީމް ކޯޓުން މަރަން ހުކުމްކޮށްފައިވާ ނަބީލް، މުއްރަތު އަދި ހުމާމު: މި އަހަރަކީ މަރުގެ ހުކުމް ގިނަ އަހަރެއް - އަވަސް ފޮޓޯ: އަހުމަދު ޝުރާއު\nކުރިމިނަލް ކޯޓުން ވެސް މިދިޔަ އަހަރު ވަނީ މަރުގެ ހުކުމެއް އިއްވާފަ އެވެ. ކުރިމިނަލް ކޯޓުން މަރަން ހުކުމް ކޮށްފައިވަނީ ލޮރެންޒޯ ޕާކްތެރޭގައި ހުއްޓާ 2012 ވަނަ އަހަރު މަރާލި، ހއ. ހޯރަފުށީ ނޫރީގޭ މުހައްމަދު އަރުހަމްގެ މައްސަލާގައި ދައުވާ އުފުލި ލ. މާވަށް އެވާބްލޫ މުހައްމަދު ވިސާމެވެ. އެ މައްސަލާގައި ދެން ދައުވާ އުފުލި ތިން މީހުންނަށް ކުށް ސާބިތެއް ނުވެ އެވެ. ހއ. ހޯރަފުށީ ސީވިއު ހުސައިން މުހައްމަދު މަނިކު (ހުސޭނުބޭ) މަރާލި މައްސަލާގައި ތިން މީހަކު އުމުރަށް ޖަލަށްލުމަށް ހުކުމްކުރީ ވެސް މިދިޔަ އަހަރު ނިމެމުން ދަނިކޮށެވެ. އެ ހުކުމް އައިސްފައިވަނީ، ހއ. ހޯރަފުށީ އުންމީދީ މަންޒިލް އަހްމަދު އިބްރާހީމާއި އެރަށު ސޯސަންވިލާ ނުއުމާން އަބްދުﷲގެ އިތުރުން ހުސޭނުބެއަށް ބޮޑުބޭބެ ކިޔާ އެރަށު ޅޮހީގޭ މުހައްމަދު ލަތީފްގެ މައްޗަށެވެ.\nމިދިޔަ ހައިކޯޓުން ވަނީ އެ ކޯޓުގެ ތާރީހުގައި ވެސް ފުރަތަމަ ފަހަރަށް މަރުގެ ހުކުމެއް އިއްވާފަ އެވެ. އެ ހުކުމް އިއްވާފައިވަނީ މާލޭ މުނިސިޕަލްޓީގެ ހާއްސަ ދަފްތަރު، މުހައްމަދު ޝައިފަންގެ މައްޗަށެވެ. އޭނާގެ މައްޗަށް ސާބިތުވެފައިވަނީ ވެސްޓްޕާކް ކައިރީގައި ތޫނު އެއްޗެހިން ހަމަލާދީ މއ، ފެއަރީކޯނާ އަލީ ޝިފާން މަރާލި ކަމުގެ ކުށެވެ. ޝައިފަންއަކީ ކުރިމިނަލް ކޯޓުން ކުށް ސާބިތުނުވާ ކަމަށް ހުކުމްކުރި މީހެކެވެ.


ފީފާ ކޮންފެޑެރޭޝަން ކަޕުގެ ފައިނަލަށް ފުރަތަމަ ފަހަރަށް ޖަރުމަން ދަތުރުކޮށްފި :: މިކަލް ނޫސް\nފީފާ ކޮންފެޑެރޭޝަން ކަޕުގެ ފައިނަލަށް ފުރަތަމަ ފަހަރަށް ޖަރުމަން ދަތުރުކޮށްފި\n30 ޖޫން 2017 01:56\nޖަރުމަނުގެ ވާރނަރ ޛ. 11 - މުބާރާތުގައި މިހާތަނަށް އެންމެ ގިނަ ގޯލު ޖެހި ކުޅުންތެރިޔާ (3 ގޯލު). ފޮޓޯ ފީފީ\nމިރޭ ކުޅޭވުނު ފީފާ ކޮންފެޑެރޭޝަން ކަޕްގެ ސެމީ ފައިނަލުގެ ދެވަނަ މެޗު ފަސޭހަކަމާއެކު 4-1 ން މެކްސިކޯގެ މައްޗަށް ކުރިހޯދައި ޖަރުމަނުން ފައިނަލަށް ދަތުރުކޮށްފިއެވެ. މިއީ ޖަރުމަނުން މިމުބާރާތުގެ ފައިނަލަށް ދަތުރުކުރި ފުރަތަމަ ފަހަރެވެ.\nމިރޭ ސޮޗީގެ ފިސްޓް ސްޓޭޑިއަމްގައި ކުޅެވުނު ފޯރިގަދަ މެޗުގެ ފުރަތަމަ 10 މިނިޓުގައި ޖަރުމަނުގެ ގޮރެޒްކާ (ޖ. 8) ވަނި2ގޯލުޖަހައި ޖަރުމަނުގެ ޔަގީންކަން ބޮޑުކޮށް ދީފައެވެ. ދެވަނ ހާފު ފެށިގެން ޖަރުމަނުގެ ވާރނާރ (ޖ.11 ) މެޗުގެ3ވަނަ ގޯލާއެކު އޭނާ މި މުބާރާތުގައި ޖެހި ގޯލުގެ އަދަދުވެސް3އަށް ހަމަކުރިއެވެ. 3-0ން ބަލިވެފައި އޮތް އިރުވެސް މެކްސިކޯގެ ކުޅުމަށް ތައުރީފު ހައްގެވެ. ލިބުނު ގިނަ ފުރުސަތުތައް ބޭނުން ނުކުރެވި ދިޔައިރު ގޯލުގެ ހުރަސް ދަނޑިއަށް ވެސް އެމީހުންގެ ހަމަލާތައް އަރާފައި ވެއެވެ. އަދި ޖަރުމަނުގެ ބާސެލޯނާ ކީޕަރު ޓަސްޓެގަންގެ ދިފާއުތަކުން މެކްސިކޯ އަށް ދިޔައީ ކުރި ނުލިބިއެވެ.\nމެޗު ނިމެން އެއް މިނިޓަށް ވެފައި ވަނިކޮށް މެކްސިކޯގެ ބަދަލު ކުޅުންތެރިއާ (ޖ.8) ފަބިއަން ޖަރުމަނުގެ ހާފުގެ މެދުތެރެއިން ފޮނުވާލި ބާރު ބޯޅަ، ރޮކެޓެއް ހެން ގޮސް ވަނީ ޖަރުމަނުގެ ގޯލުގެ މަތީ ކަނަށެވެ. މިއީ މި މުބާރާތުގައި މިފަހަރު ޖެހި އެންމެ މޮޅު ގޯލަށް ވާނެކަމަށް ބެލެވެއެވެ. މެޗުގެ ފަހު ގޯލު އިތުރު ވަގުތުގައި ކާމިޔާބުކޮށް ނަތީޖާ 4-1ށް ބަދަލުކޮށްލީ ބަދަލު ކުޅުންތެރިޔާ ޖަރުމަނުގެ ޔޫނުސް (ޖ.15) އެވެ.\nބޮޑުތަފާތަކުން ބަލިވެފައި އޮތްކަމަކު މެކްސިކޯ ޓީމުން ފެނިގެން ދިޔައީ މެޗުގެ ސްކޯއަށް ބެލުމެއް ނެތި ހިތްވަރާއެކު މޮޅު ކުޅުމެއް ކުޅެމުން ދިޔަ ތަނެވެ. އެގޮތުން މުޅި މެޗުގެ ބޮޑުބައި އެމީހުންގެ ކޮންޓްރޯލް ދަށުގައި ބޭއްވުމައި ގިނަ ހަމަލާތަކެއް ޖަރުމަނުގެ ގޯލަށް ފޮނުވާލުން ފާހަގަ ކުރެވެއެވެ.\nމުޅި މެޗްގައި %58 ބޯޅަ ކޮންޓްރޯލް މެކްސިކޯ އަތްދޮށުގައި އޮތްއިރު، 24 ހަމަލާ އިދިކޮޅު ގޯލަށް ފޮޮނުވާލިއެވެ. ނަމަވެސް ޖަރުމަނަށް ފޮނުވާލެވިފައި ވަނީ 12 ހަމަލާއެވެ. މުޅި މުބާރާތުގައި ވެސް މިހާތަނަށް އެންމެ އެޓޭކިން ކުޅުމެއް ފެނިގެން ގޮސްފައި ވަނީ މެކްސިކޯގެ ފަރާތުންނެވެ. އެމީހުން ވަނީ އިދިކޮޅު ގޯލުތަކަށް 69 ހަމަލާ ދީފައެވެ. މެޗުގެ މޮޅު ކުޅުންތެރިއަކަށް ހޮވުނީ ޖަރުމަނުގެ ފުރަތަމަ ދެ ގޯލު ކާމިޔާބުކޮށް ދިން ގޮރެޒްކާ އެވެ.\nމިމުބާރާތުގެ ފައިނަލް މެޗާއި3ވަނަ ހޮވާ މެޗު އޮންނާނީ އަންނަ އާދިއްތަ ދުވަހުއެވެ.\n3 ވަނަ ހޮވާމެޗުގައި ބައްދަލުކުރާނީ ޕޯޗުގަލް އާއި މެކްސިކޯއެވެ.\nފައިނަލްގައި ވާދަކުރާނީ ޖަރުމަނާއި ޗިލީއެވެ.


ލ.އަތޮޅު ތަޢުލީމީ މަރުކަޒު\nރިލީފް ޓީޗަރ (ޕްރައިމަރީ)\nމަޤާމް: ރިލީފް ޓީޗަރ (ޕްރައިމަރީ)\nބޭނުންވާ އަދަދު:2(ދޭއް)\nމަސައްކަތް ހަމަޖެހިފައިވާ ތަން: ލ. އަތޮޅު ތަޢުލީމީ މަރުކަޒު\nމުއްދަތު:3(ތިނެއް) މަސްދުވަސް\nފެންވަރު ނުވަތަ ޝަރުޠު\nސާނަވީ ތަޢުލީމް ފުރިހަމަކޮށްފައިވުން\nމަހަކު -/4،500 ރުފިޔާ\nމަތީ ސާނަވީ ތަޢުލީމު ފުރިހަމަކޮށްފައިވުން\nމަހަކު -/5،500 ރުފިޔާ\nކިޔަވައިދިނުމުގެ ރޮނގުން އެޑްވާންސް ސެޓްފިކެޓެއް ހާސިލުކޮށްފައިވުން.\nމަހަކު -/6،090 ރުފިޔާ\nމަހަކު -/2500 ރުފިޔާ\nއިތުރުގަޑީގައި މަސައްކަތްކުރާނަމަ، ހަމަޖެހިފައިވާ އުސޫލުން އިތުރުގަޑީގެ ފައިސާ ލިބޭނެއެވެ.\nވަޒީފާއަށް އެންމެ ޤާބިލް ފަރާތެއް ހޮވުމަށް ބެލޭނެ ކަންކަން:\n- މަސައްކަތުގެ ދާއިރާއިން ލިބިފައިވާ ތަޖުރިބާއަށް ބަލައިގެން.\n- މަލްޓިމީޑިއާއަށް އަހުލުވެރިވެފައިވާ މިންވަރަށް ބަލައިގެން.\n- ކިޔަވައިދިނުމަށް ރާވައި ކުރަންޖެހޭ އެންމެހައި ތައްޔާރީތައްކޮށް، ކިޔަވައިދިނުމާއި ދަރިވަރުން ކުރިއަރަމުންދާ މިންވަރު ވަޒަންކޮށް ބެލެހެއްޓުން.\n- އެއްވެސް ކުއްޖަކު ދޫކޮށްނުލައި ފަރުދީގޮތުން އެހީތެރިކަންދީގެން ކުރިއަށްގެންދަންޖެހޭ ކުދިންނަށް އެހީތެރިކަންދީގެން ދަރިވަރުން މުޤައްރަރުގެ ފެންވަރަށް ގެނައުން.\n- ކިޔަވައިދިނުމުގައި ގެންނަންޖެހޭ ބަދަލުތައް ސުކޫލުން އަންގަވާ ގޮތެއްގެ މަތީން ގެނައުމާއި، ކިޔަވައިދިނުމުގައި ސްކޫލުން ލިބެންހުރި ވަސީލަތްތަކުގެ ބޭނުން އެންމެ ފުރިހަމަގޮތުގައި ހިފުން.\n- ކިޔަވައިދިނުމުގެ އިތުރުން، ފަންނީ މުވައްޒަފެއްގެ ހައިސިއްޔަތުން ސްކޫލަށް އެއްބާރުލުން ދިނުން.\n- ސްކޫލުން އަންގަވާ މުއްދަތެއްގެ ތެރޭގައި ސްކީމް އޮފް ވާރކާއި ފިލާވަޅުތަކާއި ޓެސްޓު ޕޭޕަރުތައް ތައްޔާރުކޮށް، އިމްތިޙާނުތައް ހިންގައި ޕޭޕަރުތައް މާކުކޮށް، މާކްސްޝީޓުތަކާއި ރިޕޯޓް ފޮތްތައް ތައްޔާރުކުރުން.\n- ކިޔަވައިދިނުމާއި ދަރިވަރުންގެ ކުރިއެރުމާ ގުޅޭގޮތުން ސްކޫލުން ކަނޑައަޅާފައި ހުންނަ ލަނޑުދަނޑިތައް ހާސިލުކުރުމަށް ހަވާލުކުރެވިފައިވާ މަސައްކަތްތައްކޮށް ކަނޑައަޅުއްވާ ސުންސިކުންތަށް ނިންމުން.\n- ދަރިވަރުންގެ އުޅުމާއި ކިޔެވުމަށް އަންނަ ބަދަލުތަކާބެހޭ މަޢުލޫމާތު ބެލެނިވެރިންނާއި ސްކޫލުގެ ކަމާބެހޭ ފަރާތްތަކަށް އެންގުން.\n- ދަރިވަރުންގެ ކުރިއެރުމަށް ސްކޫލުން ހިންގާ އެންމެހައި ކަންކަމުގައި ޢަމަލީގޮތުން ބައިވެރިވުން.\n- ވަޒީފާއަށް އެދޭ ފޯމު.\n- ވަޒީފާއަށް އެދޭ ފަރާތުގެ ވަނަވަރު.\n- ލިބިފައިވާ ތަޢުލީމީ ސަނަދު / ފާސްތަކުގެ ކޮޕީ (އެކްރެޑިޓްކުރަންޖެހޭ ފެންވަރުގެ ސަނަދުތައް، މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށްފައި)\n- ދިވެހި ރައްޔިތެއްކަން އަންގައިދޭ ކާޑުގެ (މުއްދަތު ހަމަނުވާ ކާޑުގެ) ސާފު ފޮޓޯކޮޕީ.\nމި މަޤާމަށް އެދޭ ޝަރުޠު ފުރިހަމަވާ ފަރާތްތަކުން، 2016 އެޕްރީލް 18ވާ ހޯމަދުވަހުގެ 12.00 ގެ ކުރިން، މަތީގައި ބަޔާންކުރެވިފައިވާ ތަކެއްޗާއެކު، ލ. އަތޮޅު ތަޢުލީމީ މަރުކަޒަށް ހުށަހެޅުން އެދެމެވެ.\nމި މަޤާމަށް މީހަކު ނެގުމަށް ހަމަޖެހިފައިވަނީ، އިންޓަވިއު ކުރުމަށްފަހުގައެވެ. އިންޓަވިއު ބޭއްވުމަށް ހަމަޖެހިފައިވަނީ، މި އިޢުލާނުގެ މުއްދަތު ހަމަވާތާ3ދުވަހުގެ ތެރޭގައި ލ. އަތޮޅު ތަޢުލީމީ މަރުކަޒުގައެވެ.\nމި އިޢުލާނާ ގުޅިގެން މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠު ހަމަވާ ފަރާތްތަކާ އިންޓަވިއު ކުރުމަށްފަހު، އޭގެ ތެރެއިން އެންމެމަތީ މާކްސް ލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މި ވަޒީފާ ހަމަޖައްސައިދެވޭނެއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، ރަސްމީގަޑީގައި މި ސްކޫލުގެ ނަންބަރު 6800013 ނަންބަރު ފޯނަށް ނުވަތަ 7937013 ނަންބަރު ފޯނަށް ގުޅުން އެދެމެވެ.\n3 ރަޖަބު 1437\n10 އޭޕްރިލް 2016\nޕަބްލިޝްކުރި ތާރީޚު: 14 އޭޕްރިލް 2016\nޕަބްލިޝްކުރި ގަޑި: 1114\nސުންގަޑި: 18 އޭޕްރިލް 2016 1200


November 29, 2020 11:26:38\nމޯލްޑިވްސް މީޑިއާ ކައުންސިލްގައި ތިބެނީ 15 މެންބަރުން\nމޯލިޑްވްސް މީޑިއާ ކައުންސިލް (އެމްއެމްސީ) ގެ އިންތިހާބު ޑިސެމްބަރު5ވާ ހޮނިހިރު ދުވަހު ބައު ޖަމާލުއްދީންގައި ބޭއްވުމަށް މިނިސްޓްރީީ އޮފް ހޯމް އެފެއާޒްއިން ނިންމައިފިއެވެ.\nއެ މިނިސްޓްރީއިން ނެރުނު ނޫސް ބަޔާނެއްގައިވާ ގޮތުން، މީޑިއާ ކައުންސިލްގެ5ވަނަ ދައުރު ޑިސެމްބަރު 11 ވަނަ ދުވަހަށް ހަމަވާތީ އަލުން މެންބަރުން އިންތިހާބު ކުރުމަށް ބާއްވާ އިންތިހާބު އަންނަ ހޮނިހިރު ދުވަހު 11:00 އިން 12:00 އަށް ބައު ޖަމާލުއްދީން ސްކޫލްގައި އޮންނާނެއެވެ.\nއެމްއެމްސީ އިންތިހާބުގައި ވޯޓު ލެވޭނީ ހޯމް މިނިސްޓްރީގައި ރަޖިސްޓްރީކޮށްފައިވާ ނޫސް މަޖައްލާތަކާއި ބްރޯޑްކޮމްގައި ރަޖިސްޓްރީކޮށްފައިވާ ރޭޑިއޯ އަދި ޓީވީ ޗެނަލްތަކަށެވެ. މިގޮތުން، އެމްއެމްސީ އިންތިހާބުގައި ވޯޓުލުމަށް ރަޖިސްޓްރީކޮށްފައިވާ ފަރާތްތަކުގެ ވަގުތީ ލިސްޓު ހޯމް މިިނިސްޓްރީއިން ވަނީ އާންމުކޮށްފައެވެ.\nއެ ލިސްޓުގައިވާގޮތުން އެމްއެމްސީ އިންތިހާބުގައި ވޯޓު ލުމަށް 200 މީޑިއާއަކުން ރަޖިސްޓްރީކޮށްފައިވެއެވެ. މި ލިސްޓަށް ޝަކުވާ ހުށަހެޅުމުގެ ފުރުސަތު މިރޭ 00:00 އަށް ހުޅުވާލެވިފައިވާކަމަށްވެސް ހޯމް މިނިސްޓްރީއިންވަނީ ބުނެފައެވެ.\nމޯލްޑިވްސް މީޑިއާ ކައުންސިލްގައި ތިބެނީ 15 މެންބަރުންނެވެ. އެއީ މީޑިއާ ތަމްސީލްކުރާ 8 މެންބަރުންނާއި އާންމު7މެންބަރުންނެވެ. އާންމު7މެންބަރުންނަކީ މީޑިއާއާ ގުޅުންހުރި އެއްވެސް ދާއިރާއެއްގައި މަސައްކަތް ނުކުރާ ފަރާތްތަކެވެ. މީޑިއާ ތަމްސީލްކުރާ 8 ގޮޑިއަކީ މީޑިއާތަކުން ހުށަހަޅާ ކެންޑިޑޭޓުންގެ ތެރެއިން ހޮވޭ 8 މެންބަރެކެވެ.\nއެމްއެމްސީގެ މެންބަރުކަމުގެ މުއްދަތަކީ މީލާދީ2އަހަރެވެ.\nމިނިސްޓްރީ އޮފް ހޯމް އެފެއަރޒް އެމްއެމްސީ ނޫސްވެރިން\nDecember 08, 2020 22:39:11\nނޫސްވެރިކަމުގެ މިނިވަން ޖައްވެއް މިހާރު އެބައޮތް: ރައީސް


Covid Ah Faruvaa Hoadhamun Dhiya Ithuru Meehaku Niyaa Vehjje ކޮވިޑަށް ފަރުވާ ހޯދަމުން ދިޔަ އިތުރު މީހަކު ނިޔާވެއްޖެ – Huvadhoo News Covid Ah Faruvaa Hoadhamun Dhiya Ithuru Meehaku Niyaa Vehjje Huvadhoo News\nކޮވިޑް 19 އަށް ފަރުވާ ހޯދަމުން ދިޔަ އިތުރު މީހަކު ނިޔާވެއްޖެއެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފައިވަނީ، ރޭ 09:30 ހާއިރު އައްޑޫ ކޮވިޑް މެނޭޖްމެންޓް ފެސިލިޓީގައި ފަރުވާދެމުންދިޔަ މީހަކު ނިޔާވެފައިވާކަމަށެވެ.\nއެގޮތުން ނިޔާވެފައިވަނީ އުމުރުން 79 އަހަރުގެ ދިވެހި ފިރިހެނެއް ކަމަށްވެސް މައުލޫމާތު ދީފައިވެއެވެ. މިއާއެކު އައްޑޫއިން ކޮވިޑް-19 ގައި މަރުވި މީހުންގެ އަދަދު ވަނީ 12 އަށް އަރާފައެވެ.\nLast night (5/12/21) at 09:30 pma79-year-old Maldivian male admitted in Addu Covid Management Facility had passed away\nThis is the 255th COVID-19 death in the Maldives\n— Health Protection Agency (@HPA_MV) December 6, 2021\nމިމަރާއިއެކު ރާއްޖެއިން ކޯވިޑްގައި މަރުވި މީހުންގެ އަދަދުވަނީ 255 އަށް އަރާފައެވެ. އިއްޔެވެސް ރާއްޖެއިން ކޯވިޑްގައި މީހަކު މަރުވެފައެވެ. އަދި ހޮނިހިރު ދުވަހުވެސް ވަނީ2މީހަކު ކޯވިޑްގައި މަރުވެފައެވެ. މިފަހަކަށް އައިސް ރާއްޖެއިން ކޯވިޑްގައި މަރުވާ މީހުންގެ އަދަދު ދަނީ އިތުރު ވަމުންނެވެ.\nރާއްޖެއިން ކޯވިޑްގައި މަރުވާ މީހުން އިތުރުވެފައިވާއިރު، ރޭ ވަނީ ކޯވިޑްގެ އާ ވޭރިއަންޓްވެސް ރާއްޖެއިން ފެނިފައެވެ. ކޯވިޑް-19 އަށް ފާއިތުވި މަސްތަކުގައި ގިނައިން ޕޮޒިޓިވްވަމުން އަންނަނީ އަތޮޅުތެރޭގެ ރަށްތަކުންނެވެ. އެގޮތުން މިވަގުތުވެސް 14 ރަށެއް އޮތީ ކޯވިޑްގެ ސަބަބުން އަރާފޭބުން މަނާކޮށްފައެވެ.


Hoonu fen boegen hikeytha? | Mihaaru\nމީހަކު ހޫނު ފެން ބޮނީ: މިއީ ސިއްހަތަށް ގިނަ ފައިދާ ކުރާ އެއްޗެއް.\n16 އެޕްރީލް 2018 - 06:304comments\nބަރުދަން ލުއިކުރަން ހޫނު ފެން ބުއިމަކީ އިންޑިއާގައި ފެށިގެން އައި ކަމެއްގެ ގޮތުގައި ބެލެވެ އެވެ. ގަބޫލުކުރެވިފައިވާ ގޮތުގައި، ހޫނު ފެނަށް ލުނބޯ ހުތް އަޅައިގެން ބުއިމުން ބަނޑުގެ ސަރުބީތައް ވިރުވާލަ އެވެ. އަދި މީގެ އިތުރުން ވެސް ސިއްހީ އެކި ފައިދާތައް ލިބެ އެވެ.\nހޫނު ފެން ބޯން ޖެހެނީ އޭގެ ފިނިހޫނުމިިން 120 ޑިގްރީ ސެލްސިއަސް އަށް ވުރެ މަތި ނޫންކަން ކަށަވަރު ކުރުމަށް ފަހު އެވެ. އެއީ އަރު ތެރެ އާއި އަނގަ ފިހުން ނުވަތަ އެފަދަ އެހެން މައްސަލައެއް ދިމާވިޔަ ނުދިނުމަށެވެ.\nހޫނު ފެން ބޯން އާދަކޮށްފި ނަމަ، ސައިނަސް ހުންނަ މީހުންނަށް ވެސް އެއިން ފައިދާކުރެ އެވެ. އެގޮތުން ނޭފަތް ބެދުމާއި ބޮލުގައި ރިއްސުން ކަހަލަ ކަންކަމުން ރައްކާތެރިކޮށް ދެ އެވެ. ހޫނު ފެން ބުއިމަކީ ހިރުގަނޑާއި ދަތުގެ ރައްކާތެރި ކަމަށް ވެސް ބާރު އަޅައިދޭ އެއްޗެކެވެ.\nބަނޑުހަރުވެ، ބޮޑުކަމުދާން އުނދަގޫވުން ފަދަ ކަންކަމުން ދުރުކޮށްދިނުމަކީ ހޫނުފެން ބޮއެގެން ލުއިކަން ހޯދިދާނެ ކަންކަމެވެ.\nއިތުރު ލިޔުންތައް ސިއްހަތު ބޯފެން ބަރުދަން ލުއިކުރުން


Enme dharani bodee Minister Maleeh | Mihaaru\nކެބިނެޓުގެ ބައްދަލުވުމެއްގައި މިނިސްޓަރު މަލީހް (ކ-2) އަދި ބައެއް އެހެން ވަޒީރުން.---ފޮޓޯ: ރައީސް އޮފީސް\n11 ޖެނުއަރީ 2019 - 11:08 82 comments\nރައީސް އިބްރާހިމް މުހައްމަދު ސޯލިހާއި ނައިބު ރައީސް ފައިސަލް ނަސީމާއި ވަޒީރުން އަދި ރައީސް އޮފީހުގެ ސިޔާސީ ބޭފުޅުންގެ މާލީ ބަޔާންތައް ރޭ އާންމުކޮށްފައިވާއިރު، އޭގެ ތެރެއިން އެންމެ ދަރަނި ބޮޑު ވަޒީރަކީ ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލް ކަން ހާމަވެއްޖެ އެވެ.\nއެ ބޭފުޅުން މަގާމާ ހަވާލުވެވަޑައިގަތުމުގެ ކުރިއަށް ހިނގި ހަ މަސް ދުވަހުގެ މާލީ ބަޔާން އާންމު ކޮށްފައިވާއިރު، އެއީ ކޮރަޕްޝަނާ ދެކޮޅަށް ރައީސް އިބްރާހިމް މުހައްމަދު ސޯލިހްގެ ސަރުކާރުން ކުރާނެ ކަންކަމުގެ ތެރޭގައި ހިމެނޭ ރިޔާސީ ވައުދެކެވެ.\nރައީސާއި ނައިބު ރައީސާއި ވަޒީރުން މަގާމާ ހަވާލުވެވަޑައިގަތީ މިދިޔަ އަހަރުގެ ނޮވެމްބަރު 17 ގަ އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި ޔޫތް އެންޑް ސްޕޯޓްސް މިނިސްޓަރުކަން ވެސް ކުރެއްވި މަލީހްގެ މާލީ ބަޔާނުގައި ވާ ގޮތުން، އިސްލާމިކް ބެންކުން އޭނާ ނަންގަވާފައިވާ ލޯނަކަށް ދައްކަން ޖެހިވަޑައިގަންނަވާ 5.7 މިލިއަން ރުފިޔާގެ ދަރަންޏެއް އެބައޮތެވެ. އާމްދަނީގެ ގޮތުގައި ހުރީ މުސާރައިގެ ގޮތުގައި ލިބިވަޑައިގެންފައިވާ 720،000ރ. އެވެ. މަލީހްގެ މިލްކިއްޔާތުގައި ދެ ކުންފުނި ހިމެނޭއިރު، އޭގެ ތެރެއިން ހަތާ ބީޗް މޯލްޑިވްސްގެ އަގު ތިން މިލިއަން ރުފިޔާ އަށް އަރަ އެވެ. ކާފް މާޓްގެ ނަމުގައި ހިންގާ ފިހާރައިގެ އަގަކީ އަށް ލައްކަ ރުފިޔާ އެވެ. އެމްޓީޑީސީން ގަނެފައިވާ 16،500ރ. ގެ ހިއްސާ ވެސް މަލީހްގެ މާލިއްޔަތުގެ ގޮތުގައި ހިމެނެ އެވެ.\nމިނިސްޓަރުން ހުވާ ކުރެއްވުމުގެ ރަސްމިއްޔާތުގެ ތެރެއިން-- ފޮޓޯ: ރައީސް އޮފީސް\nދެވަނަ އަށް އެންމެ ދަރަނި ބޮޑު މިނިސްޓަރަކީ ހެލްތު މިނިސްޓަރު އަބްދުﷲ އަމީނެވެ. ލޯންގެ ގޮތުގައި މޯލްޑިވްސް އިސްލާމިކް ބޭންކުން ނަންގަވާފައިވާ ހައުސިން ފެސިލިޓީ އަށް 5.6 މިލިއަން ރުފިޔާ އޭނާ ދައްކަވަން ޖެހިވަޑައިގަންނަވަ އެވެ. އަމީންގެ މިލްކިއްޔާތުގައި މުދަލެއް ނެތެވެ. އާމްދަނީގެ ގޮތުގައި ހުރީ މުސާރައިގެ ގޮތުގައި ލިބިވަޑައިގެންފައިވާ 390،000ރ. އެވެ.\nޕްލޭނިން އެންޑް އިންފްރާސްޓްރަކްޗަރު މިނިސްޓަރު މުހައްމަދު އަސްލަމްގެ އާމްދަނީ އަކީ ވިޔަފާރީގެ ފައިދާ އިން ލިބިވަޑައިގެންފައިވާ 3.1 މިލިއަން ރުފިޔާ އެވެ. އޭނާގެ މިލްކިއްޔާތުގައި މުދަލެއް ނެތެވެ. ދަރަންޏަށް ބަލާއިރު އެޗްޑީއެފްސީން ދެވަނަ ފަރާތެއްގެ ގޮތުން ސޮއިކުރައްވައި ނަންގަވާފައިވާ ތިން ލޯނަކަށް 3.7 މިލިއަން ރުފިޔާ ދައްކަވަން ޖެހެ އެވެ.\nއިކޮނޮމިކް މިނިސްޓަރު ފައްޔާޒް އިސްމާއިލަށް މުސާރައިގެ ގޮތުގައި 457،150ރ. ލިބިވަޑައިގެންފައިވާ ކަމަށް މާލީ ބަޔާނުން ދައްކަ އެވެ. އަދި ކޮންސަލްޓެންސީ ފީ ގެ ގޮތުގައި 396،508ރ. ގެ އާމްދަނީއެއް ލިބިވަޑައިގެންފައި ވެ އެވެ. ފައްޔާޒް ދައްކަވަން ޖެހޭ ލޯނުގެ ގޮތުގައި އިސްލާމިކް ބެންކުން ނަގާފައިވާ 55،655ރ. ގެ ދަރަންޏެއް އެބައޮތެވެ. އޭނާގެ ހިއްސާ އޮންނަ ހަ ކުންފުންޏެއް ހިންގި ނަމަވެސް އެ ތަންތަނުގެ އަގު މާލީ ބަޔާނަކު ނެތެވެ.\nހެރިޓޭޖް މިނިސްޓަރު ޔުމްނާ މައުމޫނަށް ފިހާރައެއްގެ ކުލީގެ ގޮތުގައި 210،000ރ. ގެ އާމްދަނީއެއް ލިބިވަޑައިގެންފައި ވެ އެވެ. ދަރަނީގެ ގޮތުގައި، ޗާންދަނީ މަގުގައި ހުންނަ ފިހާރައާ ގުޅިގެން ސިވިލް ކޯޓުން ކޮށްފައިވާ ހުކުމެއްގެ ދަށުން ދައްކަވަން ޖެހޭ 533،544ރ. ހިމެނެ އެވެ. ހައި ކޯޓުގައި އެ މައްސަލަ އިސްތިއުނާފް ކޮށްފައިވާތީ ފައިސާ ދެއްކުން އޮތީ މަޑުޖައްސާލައިފަ އެވެ.\nފިނޭންސް މިނިސްޓަރު އިބްރާހިމް އަމީރުގެ އާމްދަނީ އަކީ މުސާރައިގެ ގޮތުގައި ލިބިވަޑައިގެންފައިވާ 188،892ރ. އެވެ. މިލްކިއްޔާތުގައި 55،000ރ. ގެ ސައިކަލެއް ހުރިއިރު ދަރަނީގެ ގޮތުގައި ބޭންކް އޮފް މޯލްޑިވްސް އިން ނަންގަވާފައިވާ ލޯނަކަށް ދައްކަން ޖެހޭ 84،065ރ. އެބަހުއްޓެވެ.\nހެރިޓޭޖް މިނިސްޓަރު ޔުމްނާ އާއި ޓްރާންސްޕޯޓް މިނިސްޓަރު ނަހްލާ އަދި އެޓާނީ ޖެނެރަލް ރިއްފަތު-- ފޮޓޯ: ރައީސް އޮފީސް\nހައުސިން މިނިސްޓަރު އައިމިނަތު އާތިފާ އަށް ލިވިން އެލަވަންސްގެ ގޮތުގައި 90،000ރ. ލިބިވަޑައިގެންނެވި އެވެ. މިލްކިއްޔާތުގައި މުދަލެއް އަދި ދައްކަން ޖެހޭ ދަރަންޏެއް ވެސް އާތިފާގެ ނެތެވެ. ފިޝަރީޒް މިނިސްޓަރު ޒަހާ ވަހީދަށް 240،000ރ. މުސާރައިގެ ގޮތުގައި ލިބިވަޑައިގެންނެވި އެވެ. އޭނާގެ މިލްކިއްޔާތުގައި މުދަލެއް، ދަރަންޏެއް ވެސް ނެތެވެ.\nމަޝްހޫރު ވިޔަފާރިވެރިޔާ، އަދި ރައްޔިތުންގެ މަޖިލީހުގެ ރައީސް ގާސިމް އިބްރާހިމްގެ އަނބިކަނބަލުން، ޓްރާންސްޕޯޓް މިނިސްޓަރު އާއިޝަތުގެ ނަހުލާގެ އާމްދަނީ އަކީ އެސްޓީއޯގެ ހިއްސާގެ ފައިދާގެ ގޮތުގައި ލިބިވަޑައިގެންފައިވާ 2،443ރ. އެކަންޏެވެ. ދައްކަވަން ޖެހިވަޑައިގަންނަވާ ދަރަންޏެއް ނެތެވެ.\nގައުމީ ޔުނިވާސިޓީގެ އިސް މަގާމުތަކެއް އަދާކުރެއްވި، މިހާރުގެ އެޑިއުކޭޝަން މިނިސްޓަރު ޑރ. އާއިޝަތު އަލީގެ އާމްދަނީ އަކީ މުސާރައިގެ ގޮތުގައި ލިބިވަޑައިގެންފައިވާ 126،000ރ. އެވެ. މިލްކިއްޔާތުގައި މުދަލެއް ނެތްއިރު ދައްކަން ޖެހޭ ދަރަންޏެއްވެސް ނެތެވެ.\nވަޒީރުކަމާ ހަވާލުވެވަޑައިގަތުމުގެ ކުރިން ރައްޔިތުންގެ މަޖިލީހުގެ މެމްބަރަކަށް ހުންނެވި ޑިފެންސް މިނިސްޓަރު މާރިޔާ އަހުމަދު ދީދީގެ އާމްދަނީ އަކީ މުސާރައިގެ ގޮތުގައި ލިބިވަޑައިގެންފައިވާ 844،710ރ. އެވެ. އޭނާ ދަރަންޏެއް ނެތެވެ.\nރައްޔިތުންގެ މަޖިލިހުގެ މެމްބަރުކަން 25 އަހަރު ކުރެއްވި އަދި މި ސަރުކާރުގެ ފޮރިން މިނިސްޓަރުކަމާ ހަވާލުވެ ވަޑައިގެންނެވި އަބްދުﷲ ޝާހިދުގެ އާމްދަނީގެ ތެރޭގައި ހިމެނެނީ މުސާރައިގެ ގޮތުގައި ލިބިވަޑައިގެންފައިވާ 354،000ރ. އާއި އެލަވަންސްގެ ގޮތުގައި ލިބިވަޑައިގެންފައިވާ 120،000ރ. ގެ އިތުރުން ވިޔަފާރީގެ ފައިދާއިން ލިބިވަޑައިގެންފައިވާ 2.3 މިލިއަން ރުފިޔާ އެވެ. ޝާހިދުގެ އެއްވެސް ދަރަންޏެއް ނެތެވެ. އޭނާގެ މިލްކިއްޔާތުގައި ހ. ރަބީއީމަންޒިލާއި އިނގިރޭސި ވިލާތުން ބައްލަވައިގެންފައިވާ ގޯއްޗެއްގެ އިތުރުން ކާރެއް އެބައޮތެވެ.\nރައީސް އިބްރާހިމް މުހައްމަދު ސޯލިހާއި ނައިބު ރައީސް ފައިސަލް ނަސީމާއި ވަޒީރުން އަދި ރައީސް އޮފީހުގެ ސިޔާސީ ބޭފުޅުންގެ މާލީ ބަޔާންތައް ތައްޔާރު ކޮށްފައި ވަނީ އެ ބޭފުޅުން މަގާމާ ހަވާލުވެވަޑައިގަތުމުގެ ކުރިއަށް ހިނގި ހަ މަސް ދުވަހުގެ މުއްދަތުގައި ލިބިވަޑައިގެންނެވި އާމްދަނީ އާއި ދަރަންޏާއި އެހެނިހެން މާލީ އިނާޔަތްތަކަށް ރިއާޔަތް ކޮށެވެ.\nއިތުރު ލިޔުންތައް ކެބިނެޓް ސަރުކާރު ވަޒީރުން ކޮރަޕްޝަން މާލީ ބަޔާން މިނިސްޓަރު މުހައްމަދު މަލީހް ޖަމާލް


Coachunnah challenge bodu season eh | Mihaaru\nކޯޗުންނަށް ޗެލެންޖް ބޮޑު ސީޒަނެއް\n23 ފެބުރުއަރީ 2018 - 10:58 8 comments\nފުޓްބޯޅަ ފޯމެޓަށް މިދިޔަ އަހަރު ގެނައި ބަދަލާ އެކު އެސްޓީއޯ މާލޭ ލީގު ފެނުނީ ވަރަށް ވާދަވެރިކޮށެވެ. ދިވެހި ޕްރިމިއާ ލީގުން ޖާގަ ލިބެނީ ގަދަ ހަތަރަކަށް ވުމުންނެވެ. މި ފަހަރު ޕްރިމިއާ ލީގުގެ ޖާގަ މާލޭ ލީގުގެ ގަދަ ހަޔަކަށް ލިބޭ ގޮތަށް ބަދަލުކޮށްފައިވީ ނަމަވެސް ވަކި ފޯރި ކުޑަވާނެ ކަމަށް ނުބެލެވެ އެވެ. އެންމެ ބޮޑު ގޮންޖެހުމެއް ކުރިމަތިވާނީ ކޯޗުންނަށެވެ. ގިނަ ކޯޗުން ތިބީ މުޅިން އާ ޓީމުތަކުގަ އެވެ. އެ ކޯޗުން އައިސް ސްކޮޑަށް ވެސް ވަނީ ބަދަލުތަކެއް ގެނެސްފަ އެވެ. އެހެންވެ މި އަހަރު ވެގެންދާނީ ކޯޗުންނަށް ޗެލެންޖް ބޮޑު އަހަރަކަށެވެ.\nމިދިޔަ އަހަރުގެ އެންމެ ކާމިޔާބު ޓީމު ނިއު ރޭޑިއަންޓް ސްޕޯޓްސް ކްލަބް މި ފަހަރުގެ ސީޒަނަށް ނުކުންނާނީ ވެސް މިދިޔަ އަހަރު އެ ޓީމަށް އިރުޝާދުދިން ސްޕެއިނުގެ އޮސްކާ ބްރުޒޮންއާ އެކު އެވެ. ނިއުއާ ހަވާލުވި ދުވަހު އޮސްކާ ވަނީ އެކަށީގެންވާ ވަގުތުގެ ތެރޭގައި އޭނާ ބޭނުންވާ ތަފާތު ޓީމަށް ގެންނާނެ ކަމަށް ބުނެފަ އެވެ. އެކަން އޭނާ ހާސިލްކުރި އެވެ. އޭގެ ނަތީޖާ އަކީ ސީޒަންގެ ފަހު ތިން މުބާރާތް ނިއު އިން ކާމިޔާބު ކުރުމެވެ.\nކާމިޔާބު ހޯދޭނެކަން އޮސްކާ އޮތީ ސާބިތު ކޮށްދީފަ އެެވެ. ދެން އޮތީ އާ މަރުހަލާ އެކެވެ. މިއީ އެންމެ އުނދަގޫ މަަސައްކަތެވެ. އެއީ ކާމިޔާބު ދެމެހެއްޓުމެވެ. ދުނިޔޭގެ ނަން މަޝްހޫރު ގިނަ ކޯޗުން ވެސް ބުނާ އެއް ވާހަކަ އަކީ ކާމިޔާބު ހޯދުމަށް ވުރެން ގިނަ ފަހަރަށް އުނދަގޫ މަސައްކަތަކީ ކާމިޔާބު ދެމެހެއްޓުމެވެ.\nއޮސްކާގެ ޕްލޭނަށް ބޭނުންވާ ކުޅުންތެރިން ހޯދަން ނިއު އިން މިދިޔަ ސީޒަނުގެ ފަހު ދުވަހުން ފެށިގެން މަސައްކަތް ފެށި އެވެ. ދެ ތިން ކުޅުންތެރިއަކު ފިޔަވައި އެ ލިސްޓުގައި ހިމެނޭ ގިނަ ކުޅުންތެރިން ނިއު އިން ހޯދި އެވެ. މި އަހަރު އޮސްކާގެ ކުރިމަތީގައި އޮތް ޗެލެންޖަކީ އޭއެފްސީ ކަޕް އަދި ދިވެހި ފުޓްބޯޅައިގައި ކުރިއަށް އެޅި ފިޔަވަޅުގައި އޭނާގެ ފެންވަރު ސާބިތު ކޮށްދިނުމެވެ.\nނިއުގެ ކޯޗު އޮސްކާ އެ ޓީމުގެ ކޯޗިން ސްޓާފެއް ކަމަށްވާ އާދަމް ފަޒީހު އާ ބައްދާލައިގެން --. ފޮޓޯ: ނިޝާން އަލީ/ މިހާރު\nމިދިޔަ ސީޒަން އެންމެ ރަނގަޅަށް ފެށި އެއް ޓީމަކީ އެސްޓީއޯ މާލޭ ލީގުގެ ޗެމްޕިއަންކަން ހޯދި މާޒިޔާ އެވެ. މެސެޑޯނިއާގެ ކޯޗު މަރްޔާން ސެކުލޮސްކީގެ އިރުޝާދުގެ ދަށުން އެ ޓީމުން ރަނގަޅު ނަތީޖާތަކެއް ނެރެމުންދަނިކޮށް ދިމާވި މައްސަލަ އަކީ ޓީމުގެ މުހިއްމު ކުޅުންތެރިންނަށް އަނިޔާވުމެވެ. އެކަމުން އަރައިނުގަނެވިގެން އުޅެނިކޮށް އޭނާގެ އެއްބަސްވުމުގެ މުއްދަތު ހަމަވާ ދުވަސް ގާތްވެ، އޭނާ ކްލަބް ދޫކޮށްލަން ނިންމި އެވެ. އެ ހިސާބުން މާޒިޔާއިން ގެނައީ އެ ޓީމަށް ކުރިން ކޯޗު ކޮށްދިން އިސްމާއިލް މަހަފޫޒް (އިންމަ) އެވެ. ހަގީގަތަކީ އިންމަ މާޒިޔާއާ ހަވާލުވިއިރު، އޭނާ ބޭނުންވާ ސިސްޓަމަށް ހާނުވަން ވަގުތު ނެތުމުގެ އިތުރަށް މުހިއްމު ކުޅުންތެރިންގެ އަނިޔާގެ މައްސަލަ އެެވެ.\nމިދިޔަ ސީޒަނުގެ އެފްއޭ ކަޕް މެޗަކަށް ފަހު އިންމަ ބުނީ މާޒިޔާ އަލުން އަންނާނީ ވަރުގަދަ ކޮށް ކަމަށެވެ. ޓްރާންސްފާ މާކެޓްގައި މާޒިޔާ އިން ވަނީ މިދިޔަ އަހަރު ޓީސީ އަށް މޮޅު ކުޅުމެއް ދެއްކި ނާއިޒު ހަސަން (ދާދު) އާއި ސެއިން ވިންސެންޓް ފޯވާޑް ކޮނޭލިއަސް ސްޓެވާޓް ގެނެސްފަ އެވެ. އެ ނޫނަސް ގިނަ ކުޅުންތެރިންތަކެއް އެ ޓީމަށް ގެނަ އެވެ.\nފާއިތުވި އަހަރުތަކުގައި ރާއްޖޭގެ ފުޓްބޯޅައިގައި ގިނަ ކާމިޔާބީތަކެއް ހޯދި މާޒިޔާ އަލުން ކުރިން އޮތް ހިސާބަށް ގެންދިއުމަކީ އިންމަ އަށް އޮތް ޗެލެންޖެވެ.\nދެ ވަނަ ޑިވިޝަނުން ޕްރޮމޯޓްވި ގްރީން ސްޓްރީޓްސް ގޮވައިގެން ނުކުމެ ސޮބާހު މުހައްމަދު އިބްރާހިމް (ސޮބާ) ނެރުނު ނަތީޖާތަކަށް ތައުރީފް ހައްގެވެ. އޭނާ ވަނީ ބޮޑެތި ނަންތައް ފަހަތަށް ޖައްސާލާފައި ގްރީން ސްޓްރީޓްސްގެ އަށް އެންމެ މަތީ ފަންތީގެ ފުޓްބޯޅައިގައި ރަނގަޅު ފެށުމެއް ދައްކުވައިދީފަ އެވެ.\nމި އަހަރު ސޮބާ ފެންނާނީ ވެލެންސިއާ އިންނެވެ. ރާއްޖޭގެ ފުޓްބޯޅައިގެ އެންމެ ކާމިޔާބު އެއް ކްލަބް ވެލެންސިއާ މިހާރު އޮތީ އަޑިގަނޑެއްގެ ތެރޭގަ އެވެ. ސޮބާގެ ކެރިއަރުގައި "އާ ޗެޕްޓަރެއް" ގެ ގޮތުގައި އޭނާ މި ފަހަރު ހަވާލުވީ ވެލެންސިއާއާ އެވެ. ކޯޗިންގައި ސޮބާގެ ތަޖުރިބާ މަދަސް ދިވެހި ފުޓްބޯޅައިގައި އޭނާގެ ތަޖުރިބާ ވަރަށް މުއްސަންޖެވެ. އޭގެ ބޭނުން އަބަދުވެސް އޭނާ އަށް ހިފޭނެ އެވެ. ވެލެންސިއާ ކޮޅަށް ޖެހުމަކީ މި ސީޒަނުގައި ސޮބާ އަށް އޮތް ޗެލެންޖެވެ.\nކޯޗު ސޮބާހު: މި ސީޒަނުގައި ފެންނާނީ ކްލަބް ވެލެންސިއާ އިން.-- ފޮޓޯ: ނިޝާން އަލީ/ މިހާރު\nކޯޗު އަލީ ސުޒޭން ފާއިތުވެދިޔަ އަހަރުތަކުގައި މާޒިޔާ އަށް ކާމިޔާބު ހޯދުމަށް ފަހު، މިދިޔަ ސީޒަނު ފުރަތަމަ ފެނުނީ ކުރީގެ ޓީމު ވިކްޓަރީންނެވެ. މެނޭޖުމަންޓު ތެރޭގައި ޖެހުނު ތަފާތު މައްސަލަތަކުގެ ސަބަބުން ޓީމު ހިންގަން ދަތިވެ، އެންމެ އެކަށޭނެ ނަތީޖާތަކެއް ވިކްޓަރީގައި ސުޒޭނަށް ނުރެނެވުނެވެ. އެހެން ނަމަވެސް ދިވެހި ޕްރިމިއާ ލީގުގެ ދެ ވަނަ ބުރުގައި ގދ. ތިނަދޫ ފުޓްބޯޅަ ޓީމާ ހަވާލުވެ، ސުޒޭން ވަނީ އެ ޓީމާ އެކު ކަނޑައެޅި ޓާގެޓް ކަމަށްވާ ޕްރެޒިޑެންޓްސް ކަޕްގައި ވާދަކުރުމުގެ ފުރުސަތު އެ ޓީމަށް ހޯދައިދީފަ އެވެ.\nމި ފަހަރު ގްރީން ސްޓްރީޓްސްއާ ހަވާލުވުމަށް ފަހު ސުޒޭން ބުނީ އާ ޓީމަކަށް ވިޔަސް އަދި އާ ޗެލެންޖަކަށް ވިޔަސް އޭނާގެ އޮތީ އެންމެ ޓާގެޓެއް ކަމަށެވެ. އަދި ގްރީން ސްޓްރީޓްސްއާ އެކު ކާމިޔާބު ސީޒަނަކަށް އުއްމީދުކުރާ ކަމަށް އޭނާ ބުންޏެވެ.\nދެހާސް ފަނަރަ ވަނަ އަހަރު ފުރަތަމަ ޑިވިޝަންގައި ވާދަކުރަން ފެށި ފަހުން ޓީސީ ސްޕޯޓްސް ކްލަބް އަންނަނީ އެއް ފެންވަރެއްގައި ރަނގަޅު ކުޅުމެއް ދަމަހައްޓަމުންނެވެ. އެ ޓީމުން ވަނީ ގިނަ ފައިނަލްތަކެއް ކުޅެފަ އެވެ. އެހެން ނަމަވެސް ތަށްޓެއްގެ ނަސީބު އަދި އެ ޓީމަށް ނުލިބެ އެވެ. އެ ޓީމުގެ ކޯޗު މުހައްމަދު ނިޒާމް (ނިޒާމްބެ) މިދިޔަ އަހަރު ބުނީ ދުރު ނޫން މުސްތަގުބަލެއްގައި ޓީސީން ތަށި ހޯދާނެ ކަމުގެ އުއްމީދު ބޮޑު ކަމަށެވެ.\nޓީސީ ވަނީ މި ފަހަރު އޭއެފްސީ ކަޕް ކޮލިފައިންގައި ކުޅެފަ އެވެ. އެ ޓީމަށް ގްރޫޕް ސްޓޭޖުގެ ޖާގައެއް ނުލިބި ވަކިވާން ޖެހުމުން ނިޒާމްބެ އަމާޒު ހިފާފައިވަނީ އަންނަ އަަހަރު ގްރޫޕް ސްޓޭޖާ ހަމައަށް ދިއުމަށެވެ.\nޓީސީގެ ކޯޗު ނިޒާމްބެ (ވ) އާއި މާޒިޔާގެ ކޯޗު އިންމަ މެޗަކަށް ފަހު ސަލާމްކުރަނީ.-- ފޮޓޯ: ނިޝާން އަލީ/ މިހާރު\nދިވެހި ލީގު ކާމިޔާބުކުރި މަދު ދިވެހި ކޯޗުންގެ ތެރޭގައި ހިމެނޭ މުހައްމަދު ޝިޔާޒް (މޯހަން) މި ފަހަރު އީގަލްސްއާ ހަވާލުވުމަށް ފަހު ވަނީ އެ ޓީމުގެ ކުރީގެ ކޯޗު އިހުސާން އަބްދުލް ގަނީ (ސާންތީ) އަށް ތައުރީފް ކޮށްފަ އެވެ. މިިދިޔަ ސީޒަނުގައި ދ. ކުޑަހުވަދޫ އަށް އިރުޝާދުދިން މޯހަން ބުނީ އޭނާ މި ސީޒަނުގައި ނުކުންނާނީ ސާންތީ ފެށި ޕްރޮޖެކްޓް ކުރިއަށް ގެންދިއުމަށް ކަމަށެވެ.\nމިދިޔަ ސީޒަނުގައި މާލޭ ލީގުގައި އީގަލްސް އިން ރަނގަޅު ނަތީޖާތަކެއް ނެރުނެވެ. އެންމެ މޮޅު ޓީމުތަކުގެ މައްޗަށް ހައިރާންކުރަނިވި ކާމިޔާބެއް ވެސް ހޯދި އެވެ. އެހެން ނަމަވެސް ފަހު މެޗުން ގްރީން ސްޓްރީޓްސް އަތުން 1-0 އިން ބަލިވުމުން އީގަލްސް އަށް ޕްރިމިއާ ލީގުން ފުރުސަތު ގެއްލުނެވެ.\nއަތޮޅު ތެރޭގެ ދެ ޓީމު ކަމަށްވާ މަހިބަދޫ ސްޕޯޓްސް ކްލަބާއި ކުޑަހުވަދޫ އަށް ކޯޗުކޮށްދިނުމަށް ފަހު މޯހަން މި ފަހަރު މި ނުކުންނަނީ އީގަލްސްއާ އެކު ކާމިޔާބީތަކަކަށް އަމާޒުކޮށްގެންނެވެ. އޭނާ ފުރަތަމަ ވިސްނަނީ ޕްރިމިއާ ލީގުގެ ޖާގަ އަކަށެވެ. އެ އަށް ފަހު ތަށްޓަކާ ދިމާ އަށް މިސްރާބު ޖެހުމަށެވެ.\nޔުނައިޓެޑް ވިކްޓަރީގެ ކޯޗު މުހައްމަދު ނަޒީހު މިދިޔަ އަހަރު ގިނަ މެޗުތަކަށް ފަހު ފާހަގަކުރި އެއް ކަމަކީ ބޭނުންވަނީ ނަމެއް ނޫން ކަމަށާއި ރަނގަޅަށް މަސައްކަތް ކުރާ ގިނަ ކުޅުންތެރިންތަކެއްް ކަމަށެވެ. އަދި އޭނާގެ ވިސްނުމަކީ އަބަދުވެސް މަސައްކަތްކުރާ ކުޅުންތެރިންތަކެއް ގޮވައިގެން ކުރިއަށް ދިއުން ކަމަށާއި އެއީ ވެސް ކާމިޔާބީގެ ފެށުމެއް ކަމަށެވެ.\nކޯޗު މުހައްމަދު ޝިޔާޒް (މޯހަން): އީގަލްސްއާ އެކު ކާމިޔާބު އަހަރަކަށް އުއްމީދުކުރާ ކަމަށް ވަނީ ބުނެފައި.-- ފޮޓޯ: ނިޝާން އަލީ/ މިހާރު\nމި ސީޒަނަށް ޔުނައިޓެޑް ވިކްޓަރީން ރަނގަޅަށް ތައްޔާރުވާނެ ކަމަށް ނަޒީހު ވަނީ މިދިޔަ އަހަރު މާލޭ ލީގުގެ ނޫސްވެރިންގެ ބައްދަލުވުމަކަށް ފަހު ބުނެފަ އެވެ. މިދިޔަ އަހަރަށް ވުރެން ރަނގަޅަށް ގައިމު ވެސް އެ ޓީމުން މި ސީޒަނަށް ތައްޔާރުވެެއްޖެ އެވެ.\nވިކްޓަރީ އަކީ މިދިޔަ ސީޒަނަށް އެންމެ ވަރުގަދަ އަށް ތައްޔާރުވި އެއް ޓީމެވެ. އެހެން ނަމަވެސް އެކި މައްސަލަތަކުގެ ސަބަބުން އެ ޓީމަށް ވަނީ މިދިޔަ އަހަރު ދިވެހި ޕްރިމިއާ ލީގުން ޖާގަ ގެއްލިފަ އެވެ. މި ސީޒަނަށް އެންމެ ފަހުން ތައްޔާރުވި ޓީމަކީ ވިކްޓަރީ އެވެ. އެކަމަކު ނިސްބަތުން ރަނގަޅު ފެންވަރުގެ ގިނަ ކުޅުންތެރިންތަކެއް ގެނެސްފި އެވެ. އެ ޓީމު ހަވާލުކުރީ ދިވެހި ފުޓްބޯޅައިގެ ތަޖުރިބާ ހުރި ކޯޗެއް ކަމަށްވާ ހަންގޭރީގެ ލާޒްލޯ ކިސްއާ އެވެ.\nރަނގަޅު ކުޅުންތެރިންނާ އެކު ކިސް މި ފަހަރުގެ ސީޒަނަށް ނުކުންނައިރު އޭނާ އަށް އޮތް އެންމެ ބޮޑު ޗެލެންޖަކީ ވިކްޓަރީ އަލުން ކާމިޔާބުގެ ރޭހަށް ގެންދިއުމެވެ.\nއިތުރު ލިޔުންތައް ނިއުރޭޑިއަންޓް ސ.ކ ކްލަބް ވެލެންސިއާ ވިކްޓަރީ ސްޕޯޓްސް ކްލަބް ކްލަބް އީގަލްސް މާޒިޔާ ސ.ރ.ކ ޔުނައިޓެޑް ވިކްޓަރީ ޓީސީ ސްޕޯޓްސް\nފައިސާ ލިބުން ލަސްވާތީ ކްލަބްތަކަށް އުނދަގޫތަކެއް\nފަހު ބުރުގެ ކުރިން: މިއީ ތިން ޓީމުގެ ރޭހެއްތަ؟\nއަންނަ އަހަރުގެ ފުޓްބޯޅަ ސީޒަން ފަށާނީ ޖޫން މަހު؟\n21 hours ago 155


Ethah haas bidheyseenneh magumathive salaan jahanee, nurahkkaluge rangabeeleh! - One Online\nކާނިވަލުގައި ސައިކަލް ފޮހެން ހުރި ބިދޭސީއެއް އެ ސަރަހައްދަށް ދިޔަ މީހަކަށް ގޮވަނީ: މަސައްކަތެއް ނުލިބި ސަލާން ޖަހަން ތިބޭ ބިދޭސީން ދަނީ އިތުރު ވަމުން: ވަން ފޮޓޯ: މުހައްމަދު ހައްޔާން\nމާލޭގެ އިރުމަތީ ފަރާތުގައި ހުންނަ ކެފޭ އަދި ރެސްޓޯރެންޓްތަކަށް ދާ މީހުންނަށް މިއީ އާ ކަމަކަށް ނުވާނެ އެވެ. އެ ސަރަހައްދުގައި ޒުވާން ބިދޭސީއަކު ފައިސާއަށް އެދި ރޮއެ އާދޭސް ކުރަން ހުންނަތާ އެތައް ދުވަހެއް ވެއްޖެ އެވެ. އެ ސަރަހައްދުގެ ރެސްޓޯރެންޓަކުން ނުކުންނަ އެންމެން ގާތުގައި އެ ބިދޭސީ ޒުވާނާ ފައިސާއަށް އެދި އާދޭސް ކުރެ އެވެ. ރޮމުން އޭނާ ކިޔައިދެނީ ކާއެއްޗެއް ކެވޭނެ އެއްވެސް ގޮތެއްވެސް ނެތް ވާހަކަ އެވެ.\n"ކުރީގައި އައިލެންޑް[ލަފާ ކުރެވެނީ ހަދަމުން އަންނަ ރިސޯޓެއް ކަމަށް] މަސައްކަތް ކުރަނީ. މިހާރު ސިކްސް މަންތު ވަނީ އެއްވެސް މަސައްކަތެއް ނުލިބޭ. އެއްވެސް ލާރި ނުލިބޭ. ކާން ލާރި ނެތީ. ގެސްޓް ހައުސްއަށް ލާރި ނެތީ،" އެ ބިދޭސީ މީހާ ރޮމުން ކިޔައިދިނެވެ.\nއޭޓީއެމް ތަކާއި މިސްކިތްތަކާއި ކެއިންބުއިމުގެ ހިދުމަތްދޭ ތަންތަން ކައިރީގައި ސަލާން ޖަހަން ދިވެހިން ތިބުމަކީ މިފަހަށް އައިސް އާއްމު ކަމެކެވެ. ދުވަސްވީ މީހުންނާއި ނުކުޅެދުންތެރިކަން ހުންނަ މީހުން މާލޭގައި ސަލާން ޖަހަން ކުރީން އުޅުނު ނަމަވެސް މިފަހަކަށް އައިސް ގިނައިން ފެންނަނީ ކުށުގެ ވެށީގައި އުޅޭ ކަމަށް ތުހުމަތު ކުރެވޭ ދިވެހީންނެވެ. ފެރީ ޓިކެޓެއް ގަންނަން ނުވަތަ ބޭހެއް ނަގަން ނޫނީ ބަނޑުހައިވެގެން ފައިސާއަށް އާދޭސް ކުރުމަކީ މިހާރު އާއްމުކޮށް ހިނގާ ކަމެކެވެ. ނަމަވެސް މިފަހަކާ ޖެހެންދެން އެކަމުގައި މުޅިން ހެން އުޅުނީ ދިވެހިންނެވެ. މިހާރު ފުޅާ ދާއިރާއެއްގައި ބިދޭސީން މި ކަމުގައި އުޅޭތައް ފެންނަން ފަށާފައި މި ވަނީ ކޮވިޑުގެ ފަހުންނެވެ.\nކާނިވާ ސަރަހައްދުގައި ހުރި ބިދޭސީއެއް: މަސައްކަތެއް ނެތިގެން ސަލާން ޖަހާ ބިދޭސީން ދަނީ އިތުރުވަމުން-- ވަން ފޮޓޯ: މުހައްމަދު ހައްޔާން\nއުފެދޭ ސުވާލަކީ މަސައްކަތް ކުރެވޭ އުމުރުގެ ދިވެހިން ސަލާން ޖަހަން ތިބޭހެން ބިދޭސީން ވެސް ކަމެއް ނުކޮށް އެ ގޮތް އިހުތިޔާރު ކުރަން ފެށީތޯ އެވެ؟ ބިދޭސީންގެ މައްސަލައަކީ ރާއްޖެއަށް މިހާރު ވަރަށް ބޮޑުވެފައިވާ މައްސަލައަކަށް ވާއިރު ބިދޭސީންގެ ފަރާތުން މިފަދަ ކަމެއް ފެންނަ ނަމަ މިއީ އަނެއްކާ އިޖުތިމާއީ އެހެން މައްސަލަތަކެއްގެ ފެށުން ކަމަށް ވެދާނެ އެވެ.\n"މަސައްކަތް ނެތީމަ ކިހިނެއް ލާރި ލިބެނީ؟ މަސައްކަތް ހޯދަ ދެނީމަ މިގޮތަށް ލާރި ހޯދަން ނުބުނަނީ؟" ފުރުގާން މިސްކިތް ކައިރީ ސަލާން ޖަހަން ހުރި ބަންގްލަދޭޝްގެ ޒުވާނެއް ކައިރީ ސަލާން ޖަހަނީ ކީއްވެގެންތޯ ސުވާލު ކުރުމުން ބުންޏެވެ.\nސަލާން ޖަހަން ތިބޭ ބިދޭސީންނާ ވާހަކަ ދައްކާލުމުން އެނގުނީ ކޮވިޑް-19 އާއެކު ކުރިމަތިވި މާލީ ދަތިތަކުގެ ސަބަބުން އެ މީހުންނަށް މިހާރު ކުރާނެ މަސައްކަތެއް ނުލިބޭ ކަމެވެ. އޭގެ ތެރެއިން ގިނަ ބިދޭސީންނަކީ ދުވަހު މަސައްކަތް ކޮށް އާމްދަނީ ހޯދަމުން އައި މީހުންނެވެ. އެ މީހުން މަސައްކަތް ކުރާ ވަކި ކުންފުންޏެއް ނެތެވެ. ވިސާއެއް، ޕާސްޕޯޓެއް ފަދަ ރަސްމީ ލިޔެކިޔުންތަކެއް ވެސް ނެތެވެ. ކޮންމެ މަހަކު މުސާރައެއް ލިބުމުގެ ބަދަލުގައި އެ މީހުން އާމްދަނީ ހޯދަމުން ދިޔައީ އެ ދުވަހަކު ކުރާ މަސައްކަތުންނެވެ. ކެއިންބުއިމަށާއި ޒަރޫރީ އެހެން ބޭނުންތަކަށް ފައިސާ ހޯދަމުން އައީ އެ ގޮތަށެވެ. މިހާރު އެފަދަ މަސައްކަތްތައް މަދުވުމުން އެ މީހުންނަށް ފައިސާ ލިބޭނެ ކޮޅުތައް ބަންދުވީ އެވެ. އެއާއެކު އެއްބައި ބިދޭސީން ހިޔާރު ކޮށްފައިވަނީ ވެހިކަލް ފޮހުން ފަދަ މަސައްކަތްތަކެވެ. އެވަރުގެ މަސައްކަތެއް ވެސް ނުލިބޭ އެހެން ބިދޭސީން އުޅެނީ ސަލާން ޖެހުމުގަ އެވެ.\n"ކުދިކުދި ކަންކަމަށް އާއްމުކޮށް އަހަރެމެން ބިދޭސީން ހޯދަނީ ޒިކުރާ މިސްކިތް ކައިރިން. އެތާ އަބަދުވެސް ތިބޭނެ މަސައްކަތް ހޯދާ ބިދޭސީންގެ ގުރޫޕުތައް. މިހާރު އެތަނަށް ދޭބަލަ. އެނގޭނެ ހާލަތު ހުރި ގޮތް. މަސައްކަތެކޭ ބުނާއިރަށް ބިދޭސީން އަރައި ގަންނާނެ. ދެން މީގެ ކުރިން އެ މީހުން އާންމުކޮށް ކުރާ ކަމެއް ނޫން އަގު ދަށް ކުރުމަކީ. އެކަމަކު މަސައްކަތް ބޭނުން ވެފައި ތިބޭ ވަރުން މިހާރު ހަމަ އަގު ދަށްކޮށް އެކަކު އަނެކަކާ ޒުވާބުކޮށްވެސް ހަދާ. އެ ހާލުގަ އެމީހުން ތިބީ،" ބިދޭސީން ސަލާން ޖަހާ ވާހަކަ ދެއްކުމުން ދިވެހި ޒުވާން ވިޔަފާރިވެރިއަކު އޭނާގެ ތަޖުރިބާ ހިއްސާ ކުރަމުން ބުންޏެވެ.\nބޮޑު ނުރައްކަލެއްގެ ފެށުން ބާ؟\nރާއްޖޭގައި ރަޖިސްޓްރީ ކޮށްގެން 179،954 ބިދޭސީން އުޅޭއިރު ރަޖިސްޓަރީ ނުކުރާ 66،000 ބިދޭސީން އުޅޭ ކަމަށް އެމްއެންޑީއެފުން ބުނެ އެވެ. އެހެންކަމުން ފަސް ލައްކައެއްހާ މީހުންގެ އާބާދީ އޮންނަ ރާއްޖޭގައި 250،000 އެއްހާ ބިދޭސީން އެބަ އުޅެ އެވެ. އެއީ ރާއްޖޭގެ އާބާދީގެ ދެބައި ކުޅަ އެއްބަޔަށް ވުރެ ވެސް އިތުރެވެ. ރާއްޖޭގެ ފަސް ލައްކަ އެއްހާ އާބާދީގެ ތެރޭގައި ގިނައީ އުމުރުން ދުވަސްވީ މީހުންނާއި ކުޑަކުދިންނެވެ. ބިދޭސީންނަށް ބަލާއިރު އޭގެ ތެރެއިން އެންމެންނަކީ ވެސް ގައި ބާރު ހުރި މަސައްކަތް ކުރާ އުމުރުގެ މީހުންނެވެ.\nކޮވިޑް-19އާ ގުޅިގެންނާއި އޭގެ ކުރިން ވެސް ބިދޭސީން ލައްވައި މަސައްކަތްކޮށް އުޖޫރަ ނުދޭތާ ގިނަ ދުވަސްވީ މައްސަލަތައް ފެންމަތިވި އެވެ. އެކަމުގެ ސަބަބުން ބ. ބޮޑުފިނޮޅާއި ހުޅުމާލޭގައި ސިފައިންނާއި ފުލުހުންނަށް ހަދަމުން އަންނަ ފްލެޓްތަކުގައި މަސައްކަތް ކުރާ ބިދޭސީން ވަނީ ބޮޑެތި ހަމަނުޖެހުންތަކެއް ހިންގައިފަ އެވެ. އެ ހަމަނުޖެހުންތަކުގައި ދިވެހިން ރަހީނު ކުރުމާއި ސަލާމަތީ ބާރުތަކާ ކުރިމަތިލުން ފަދަ ޖިނާއީ ބޮޑެތި ކުށްތައް ވެސް ކޮށްފައިވެ އެވެ.\nމަސައްކަތެއް ނެތި ނުވަތަ މުސާރަ ނުލިބި ބިދޭސީން މަގުމަތި ވާން ވެއްޖެނަމަ އެއީ ދިވެހި ދައުލަތަށް ކުރިމަތިވާނެ ބޮޑު ގޮންޖެހުމެކެވެ. ބިދޭސީންގެ އާބާދީ ރާއްޖޭގައި އެހާ ބޮޑުވުމާއި އޭގެ ތެރެއިން އެތައް ހާސް ބަޔަކު ގަވައިދާ ހިލާފަށް އުޅޭއިރު އެ މީހުން މަގުމަތި ވެއްޖެ ނަމަ އެކަން ކޮންޓްރޯލުން ނެއްޓި، އިޖުތިމާއީ އެތައް މައްސަލައެއް ކުރިމަތިވުމުގެ ފުރުސަތު ވެސް ބޮޑެވެ. އެހެންކަމުން މިއީ ކަމާބެހޭ ފަރާތަކުން ކުރިއާލައި ވިސްނައި ފިޔަވަޅު އަޅަން ޖެހޭ ކަމެކެވެ.\nޖެންޑާ މިނިސްޓްރީގެ މީޑިއާ އޮފިޝަލު ވިދާޅުވީ ސަލާން ޖަހާ ބިދޭސީންގެ ކަންކަން ބަލަހައްޓަމުން ގެންދާނީ އިކޮނޮމިކް މިނިސްޓްރީން ކަމަށެވެ. އިކޮނޮމިކް މިނިސްޓްރީގެ ކަމާބެހޭ ބޭފުޅަކު ފޯނަށް ޖަވާބު ނުދެއްވާތީ އެ މިނިސްޓްރީގެ ބަހެއް ވަނީ ލިބޭގޮތް ނުވެފަ އެވެ. އެހެންކަމުން މި މައްސަލަ ކަމާބެހޭ ފަރާތްތަކުގެ ސަމާލުކަމަށް އައިސްފައިވޭތޯ ނުވަތަ އެކަމާ މެދު ފިޔަވަޅެއް އަޅަމުންދާ ކަމެއް ނުވަތަ ނޫން ކަމެއް އަދި ސާފެއް ނުވެ އެވެ.\nބިދޭސީންގެ މައްސަލާގައި ރާއްޖޭން މިހާތަނަށް ހެދިފައިވާ އެންމެ ބޮޑު ގޯހަކީ މާ ފަހުން ފިޔަވަޅު އެޅުމެވެ. ކަންކަން ބޮއްސުން ލުމުން އެކަން ހައްލު ކުރަން އުޅުމެވެ. އެހެން ކަމުން މިކަމުގައި ކުރިއާލައި ފިޔަވަޅު އަޅަން ޖެހެ އެވެ. ބިދޭސީން އެގޮތަށް ސަލާން ޖަހަން ޖެހޭ ސަބަބު ހޯދަން ޖެހެ އެވެ. އެކަންކަން ކުރިއާލައި ހައްލު ނުކުރެވިއްޖެ ނަމަ ފަހުން ވެދާނެ ގެއްލުން މާ ބޮޑުވާނެ ތީ އެވެ.\nގުޅޭ ޓެގު ބަންގްލަދޭޝް ބިދޭސީންގެ މައްސަލަތައް ބިދޭސީން މާލެ


އެޑްމިން – Page 289 – Liyuntheringe Gulhun\nVisitors online  160:users  0guests  135bots  25The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nހަވަރުތިނަދޫގެ ގޮއިވެރިކަމާއި، އިބްރާހީމް ދޮށިމޭނާ ކިލެގެފާނު\n4 ޖޫން 20123 ޚިޔާލުތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 5767\nމަޑަވެލީ ޢަލީ ނަޞީރުދިވެހި ތާރީޚްގައި ހިނގާފައިވާ ޙާދިސާއެއް ކަމުގައިވާ “1887މ. ގައި މާލޭގެ ބޮޑުހުޅު ޖެހުމުގެ އެންމެ އިސްމީހާ އައްޑު އަތޮޅަށް އަރުވާލުމުން ފިލައިގެން ދިޔުމަށް ރޭވި ރޭވުމުގައި އެހީތެރި ވުމަށް އެއްބަސްވީ އައްޑޫ މުޙައްމަދު ދީދީއެއް ކަމާއި، އެކަމަކާއި ގުޅިގެން ހަވަރުތިނަދޫ ގޮއިވެރި ކަމެއްގެ ވާހަކަ” ބަޔަކު ލިޔެފައި ވަނިކޮށް ތަންކޮޅެއް ކުރިން ދުށީމެވެ.\nޕާޓީ ނިޒާމުން ޙާޞލް ވީ ކޮންއެއްޗެއް؟\n4 ޖޫން 2012އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 3114\nޙާސަން ޒަހީން\tސިޔާސީ ޕާޓީގެ ފިކުރު ރާއްޖޭގައި އަށަލައި ދުނިޔޭގެ “ތަހުޒީބު” މުޖުތަމަޢުތަކާ އެއްގޮތަށް، ރާއްޖެ ބައްޓަންކުރުމުގެ މަސައްކަތަކީ މީގެ ޒަމާންތަކެއް ކުރިން ކޮންމެވެސް ބަޔަކު ރާއްޖޭގައި ފެށި މަސައްކަތެކެވެ.\nވެހުނު އިރު ނުނެގުނު ފެން\n3 ޖޫން 20123 ޚިޔާލުތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 6135\nވެހުނު އިރު ފެން ނުނެގި އޮއްވައި އެމޫސުން ފަހަނަޅައި ހިނގައްޖެއެވެ. މިހާރަކު ދެން އެމޫސުމުގެ ފެނެއް ނުނެގޭނެއެވެ. ނަގަންޏާ ނެގޭނީ މިމޫސުމުގެ ފެނެވެ. އެކަމަކު މިމޫސުމުގެ ފެނަށްވުރެ އެމޫސުމުގެ ފެނުގެ ޞައްޙަކަން ބޮޑުވެފައި “ބޯން” ކަމުދެއެވެ.\n3 ޖޫން 20121 ޚިޔާލުއިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 3424\nސަމާލުކަން ދެއްވަން އަދިވެސް ނުވޭތޯއެވެ؟\nޢުމަރު ޒާހިރުއޭ މަދަރުސާ ކުދިންގެ ޢިއްޒަތްތެރި ބެލެނިވެރިންނޭވެ! ދިވެހި ޤައުމުގެ މާދަމާ ރައްކާތެރިކުރެއްވުމުގެ ބުރަ މަސައްކަތާއިގެން ރޭދުވާ ހޭދަކުރައްވާ މުވާޠިނުންނޭވެ! އިޚްލާޞްތެރިކަމާއެކު އަޅުގަނޑުގެ ގޮވާލުމަށް އިޖާބަ ދެއްވަފާނަންތޯއެވެ؟\nތަހްޒީބާއި ތަމައްދުންގެ މަގުގާ ހަލުވިކަމާއެކު ކުރިއަރަމުންދާ ދިވެހިރާއްޖޭގެ އަންނަ މުސްތަޤްބަލުއޮތީ މިއަދު ތަޢުލީމު ޙާޞިލުކުރަމުންދާ ކުދި ދަރިންގެ އަތްމަތީގައިކަން ހިނދުކޮޅަކު ވެސް ހިތްޕުޅުން ކެހިގެންދިޔަ ނުދެއްވާށެވެ!\n2 ޖޫން 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5755\nޢަބްދުﷲ ޞާދިޤުމުޣަލް އެމްޕަޔަރުގެ ރަސްކަލެއް ކަމުގައިވާ އަކުބަރުގެ ރަސްކަމުގެ ދުވަސްވަރު ރާޖުޕޫތު ސަރުދާރަކު ސަރުކާރާ ދެކޮޅުވެރިވެއްޖެއެވެ. އޭނާ ރައްޓެހިންކޮޅަކާއެކު ޖަންގައްޔަށްވަދެ ފިލައި ރައްކާވެއްޖެއެވެ. ރަސްގެފާނު އޭނާ ހިފައި ހައްޔަރުކުރައްވަން އުޅުއްވަ އުޅުއްވާވެސް އޭނާ އަތުލެއްވޭ ގޮތެއް ނުވިއެވެ. ރަސްގެފާނު ވަރަށްބޮޑަށް މަސައްކަތް ކުރައްވައި ވެސް ވެވަޑައިގަތީ ނާކާމިޔާބެވެ. ދެން ރަސްގެފާނު އިޢުލާނު ކުރެއްވިއެވެ. ޤުރުއާންގައި ރަސޫލާ އާއި ސުންނަތައް ދެވިފައިވާ މަޤާމު\n2 ޖޫން 2012ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 5820\nޙަސަންޒަހީންމާތް ނަބިއްޔާ މުޙައްމަދު ޞައްލަ ﷲ ޢަލައިހި ވަސައްލަމްގެ މުޅި ޙަޔާތްޕުޅަކީ އިސްލާމްދީން ފެތުރުއްވުމަށް ކުރައްވައިފައިވާ ބުރަ މަސައްކަތްޕުޅުތަކެވެ. ދީނުގެ އަސާސްތައް އަންގަވައިއިދެއްވުމާއި، ދީން ފުރިހަމަކޮށްދެއްވުމަށް ކުރައްވައިފައިވާ ބުރަ މަސައްކަތްޕުޅެއްކަން ކީރިތި ޤުރުއާނުން ދަލީކޮށްދެއެވެ. އެކަލޭގެފާނަކީ ޢާލަމުތަކަށް ރަޙުމަތެއްގެ ގޮތުގައި ފޮނުއްވި މުސްލިމުންގެ އިމާމެވެ. އެކަން އަންގަވައި މާތްﷲ ކީރިތި ޤުރުއާންގައި ވަޙީކުރައްވައިފައިވެ. وَمَا أَرْسَلْنَاكَ إِلَّا رَحْمَةً لِلْعَالَمِينَ މާނައީ: ” ޢާލަމްތަކަށް ރަޙްމަތެއް ކަމުގައި މެނުވީ ތިމަން ރަސްކަލާނގެ ކަލޭގެފާނު ނުފޮނުއްވަމެވެ.” (ސޫރަތުލް އަންބިޔާ 107)\nއިންސާނީ ތާރީޚްގެ ދެ ދައުރު\n1 ޖޫން 2012ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 8314\nތަރުޖަމާ: ޢަބްދުﷲ ނަޢީމު އިބްރާހީމްﷲ ސުބްޙާނަހޫ ވަތަޢާލާ އިންސާނާ ހައްދަވައިފައި ވަނީ ތާއަބަދަށް ދެމިހުންނަ މަޚްލޫޤެއްގެ ގޮތުގައެވެ. އޭގެ ފަހުން ވަނީ އޭނާގެ ތާރީޚް ދެ ދައުރަކަށް ބައި ކުރައްވާފައެވެ. ފުރަތަމ އޮންނަނީ ވަރަށް ކުރު ދައުރެކެވެ. އެއީ އުފަންވާ ދުވަހުން ފެށިގެން މަރުވުމާ ހަމައަށް އޮންނަ ދައުރެވެ. ދެވަނަ ދައުރަކީ ވަރަށް ދިގު ދައުރެކެވެ. އެއީ މަރުވުމަށްފަހު އަންނަ ދައުރެވެ. އެ ދައުރުގައި އިންސާނާ ދުވަހަކުވެސް މަރުނުވެ ތާއަބަދަށް ދެމިހުންނާނެއެވެ. މި ދެދައުރުންކުރެ ފުރަތަމަ ދައުރަކީ އިމްތިޙާނުގެ ދައުރެވެ. ދެވަނަ ދައުރަކީ ފުރަތަމަ ދައުރުގެ އިމްތިޙާނުގެ ނަތީޖާގެ މައްޗަށް ބަދަލު ލިބިގަތުމުގެ ދައުރެވެ.\nދިވެހިރާއްޖޭގެ ޤައުމީ ބަހަށް އިސްކަންދިނުމުގެ ޤާނޫނު ވުޖޫދަށް އައި ގޮތް\n31 މޭ 20121 ޚިޔާލުބަހާއި އަދަބު, މަޢުލޫމާތުއެޑްމިން\nކިޔާފައިވާ ޢަދަދު: 9761\nޢަބްދުލްޢަޒީޒު ޖަމާލު އަބޫބަކުރުދިވެހިރާއްޖޭގެ ޤައުމީ ބަހަކީ ދިވެހިބަހެވެ. މިއީ ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގެ 11 ވަނަ މާއްދާގައި ޞަރީޙާ ޢިބާރާތުން ބަޔާންކޮށްފައިވާ ވާހަކައެކެވެ. މީގެ އިތުރުން އަޅުގަނޑުމެން ޤަބޫލުކުރާންޖެހޭ ޙަޤީޤަތަކީ ދިވެހިބަހަކީ އެންމެހާ ދިވެހިރައްޔިތުންގެ މާދަރީބަސްކަމެވެ. ދިވެހިރާއްޖޭގެ ރަސްމީ ބަހަކީ ވެސް އެއީ ކަމެވެ. އެހެންކަމުން ދިވެހިރާއްޖޭގެ ޤައުމީ ބަހަށް ދިވެހިރާއްޖޭގައި އިސްކަންދިނުމަކީ މުހިއްމުކަމެއްކަން ކަށަވަރެވެ.\nހުވަދުއަތޮޅު ގައި އެނގެން އޮތް އެންމެ ދުވަސްވީ، ވާރު ފަތްކޮޅު\n31 މޭ 20122 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 6281\nޢަބުދުﷲ ޙިލްމީއަޅުގަނޑު ލިޔަމުންގެންދާ، ހުވަދުއަތޮޅާ ގުޅުންހުރި ލިޔުންތަކަށް ތާއީދުކުރައްވައި ހެޔޮއެދިވަޑައިގެން އެކަމަށް ތަރުޙީބުދެއްވުމުގެ އިތުރަށް، ދާންވީމަގު ދައްކަވައިދެއްވާ ބޭފުޅުންނަށް ޝުކުރުވެރިވަމެވެ. އޭގެ އެއް ބޭފުޅެއްގެ “ޤަލަމީ” ނަމަކީ “ޙުސޭން” އެވެ. އަޅުގަނޑު ލިޔުނު “ސިޔާސީ ސިލުވާނު” ވިދާޅުވުމަށްފަހު 28-05-2012 ގައި “ޙުސޭން” އަޅުގަނޑުގެ ސަމާލްކަމަށް ގެންނެވީ ފަތްކޮޅެއްގެ ވާހަކައެވެ.\nމި ދެންނެވި “ޙުސޭނު” ލިޔުއްވައިފައި ވެއެވެ.\nއިޚުތިލާފުތަކަކީ ރަޙުމަތެއް ކަމުގައި ދުށުން\n30 މޭ 20121 ޚިޔާލުމުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 3556\nޢަބްދުލްޢަޒީޒު ޖަމާލު އަބޫބަކުރުއެތައް ބިލިޔަން އިންސާނުންނެއް ދުނިޔޭގައި އުޅޭއިރު، އެއިން އެއްވެސް މީހަކީ އެހެން މީހަކާ އެއް ގޮތް މީހެއް ނޫނެވެ. އޭނާގެ ސިފައާއި މިޒާޖާއި ޚަޞީލަތުގައި ވެސް ތަފާތުތަކެއް ހުރެ އެވެ. އެހެންކަމުން އެއްވެސް ދެ މީހެއްގެ ޚިޔާލުވެސް ހުރިހާ ކަމެއްގައި އެއް ގޮތެއް ނުވާނެ އެވެ. މި ޙަޤީޤަތް އެބަ ޤަބޫލުކުރާން ޖެހެއެވެ.


PPM ge PG leader kamah Shiyam gennan Nihan thaaeedhu kuravvaifi - vNews.mv\nޕީޕީއެމްގެ ޕީޖީ ލީޑަރުކަމަށް ޝިޔާމް ގެންނަން ނިހާން ތާއީދު ކުރައްވައިފި\nމުޙައްމަދު އުސާމް 15 April 2019, 17:45\nއިދިކޮޅު ޕީޕީއެމްގެ ޕާލަމެންޓަރީ ގްރޫޕްގެ ލީޑަރުކަމަށް ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހުމަދު ޝިޔާމް ގެނައުމަށް މިހާތަނަށް އެ މަގާމު ފުރުއްވި ވިލިމާލެ ދާއިރާގެ މެންބަރު އަހުމަދު ނިހާން ތާއީދު ކުރައްވައިފިއެވެ.\nފަސް އަހަރަށްވުރެ ގިނަ ދުވަހު ޕީޕީއެމްގެ ޕާލަމެންޓަރީ ގްރޫޕްގެ ލީޑަރުގެ މަގާމު ފުރުއްވި ނިހާން ވަނީ އެ މަގާމުން އިސްތިއުފާ ދެއްވިކަން ޓުވިޓާ މެދުވެރިކޮށް ހާމަކުރައްވާފައެވެ. ޕީޕީއެމްގެ ޕާލަމެންޓަރީ ގްރޫޕްގެ ލީޑަރުގެ މަގާމު މިހާރު އޮތީ ހުސްކޮށެވެ.\nނިހާން މިއަދު ކުރެއްވި ޓްވީޓެއްގައި ވިދާޅުވީ ޕީޕީއެމަކީ އެތައް ހާސް ރައްޔިތުންގެ އުއްމީދުތަކާ ގުޅިފައިވާ ސިޔާސީ ޕާޓީއެއް ކަމަށެވެ. އަދި ކުރިއަށް އޮތް ތަނުގައި ޕީޕީއެމްގެ ޕާލަމެންޓަރީ ގްރޫޕްގެ ލީޑަރުގެ މަގާމު ފުރުއްވަން އޭނަ ތާއީދު ކުރައްވަނީ ނައިފަރު ދާއިރާގެ ގޮނޑި އިތުރު ދައުރަކަށް ދިފާއު ކުރެއްވި ޝިޔާމް ކަމަށް ނިހާން ވިދާޅުވިއެވެ.\nޝިޔާމަށް ތާއީދު އޮތްކަން ހާމަކުރައްވައި ނިހާން ކުރެއްވި ޓްވީޓްގައި އޭނާ ވަނީ ޝިޔާމާއެކު ނަންގަވާފައިވާ ސެލްފީއެއް ހިއްސާ ކުރައްވާފައެވެ. އެ ސެލްފީގައި މަހިބަދޫ ދާއިރާގެ ގޮނޑި ދިފާއު ކުރެއްވި އަހްމަދު ތޯރިގް ވެސް ހުންނެވިއެވެ.\nނިމިދިޔަ ރައްޔިތުންގެ މަޖިލީހުގެ އިންތިހާބުގައި ގޮނޑި ދިފާއު ކުރެއްވުނު ޕީޕީއެމްގެ މަދު މެންބަރުންގެ ތެރޭގައި ޝިޔާމް ހިމެނިވަޑައިގަންނަވާއިރު، ތިނަދޫ ދެކުނު ދާއިރާއަށް ވާދަކުރައްވައި ނިހާނަށް ވަނީ ނާކާމިޔާބީއާ ކުރިމަތިވެވަޑައިގެންފައެވެ.\nމި މަހުގެ ހަވަނަ ދުވަހު ބޭއްވި މަޖިލިސް އިންތިޚާބާއި މިދިޔަ އަހަރު ބޭއްވި ރިޔާސީ އިންތިޚާބުގެ އިތުރަށް އެންމެ ފަހުން ބޭއްވި ލޯކަލް ކައުންސިލް އިންތިޚާބުގައި ވެސް ޕީޕީއެމަށް ވަނީ ނާކާމިޔާބީއާ ކުރިމަތިލާންޖެހިފައެވެ.\nފަހުން ބޭއްވި އިންތިހާބުތަކުގައި ޕީޕީއެމަށް ރަނގަޅު ނަތީޖާއެއް ހާސިލުވަމުން ނުދަނީ ޕާޓީގައި ހަރުދަނާ ލީޑާޝިޕެއް ނެތުމުން ކަމަށް ވިދާޅުވެ މިވަގުތު ޕީޕީއެމްގެ ލީޑާޝިޕްގައި ތިއްބެވި ހުރިހާ ބޭފުޅުން އިސްތިއުފާ ދެއްވުމަށް ނިހާން ވަނީ ރޭ ގޮވާލައްވާފައެވެ.\nޕީޕީއެމްގެ ލީޑާޝީޕްގައި މި ވަގުތު ތިއްބެވި ބޭފުޅުން އިސްތިއުފާ ދެއްވުމަށް ޕާޓީގެ އިސް ބައެއް ބޭފުޅުންނާއި ބައެއް ސަޕޯޓަރުން ގޮވާލަމުން ދިޔުމާއި ގުޅިގެން ޕާޓީގެ ރައީސްކަމުގައި ހުންނެވި ރާއްޖޭގެ ކުރީގެ ރައީސް އަބްދުﷲ ޔާމީންގެ ސަޕޯޓަރުން ތިއްބަވާ ވައިބާ ގްރޫޕަކަށް އެމަނިކުފާނު ފޮނުއްވި މެސެޖެއްގައި ވިދާޅުވީ އެމަނިކުފާނުގެ ސަޕޯޓަރުން ނިންމައިފިނަމަ މިއަދު ވެސް ޕީޕީއެމްގެ ލީޑާޝިޕުން ދުރަށްޖެހިވަޑައިގަންނަވާނެ ކަމަށެވެ. އަދި އެމަނިކުފާނުގެ އާއިލާއިން ވެސް އާދޭސް ދަންނަވަނީ އެމަނިކުފާނު ދުރަށް ޖެހިވަޑައިގަތުމަށް ކަމަށް ރައީސް ޔާމީން ވަނީ ވިދާޅުވެފައެވެ.


Nolhivaranfarugai kulagadhakoh haahsa eheeah beynunvaa kudhinge dhuvas faahagakohfi\nނޮޅިވަރަންފަރުގައި ކުލަގަދަކޮށް ހާއްސަ އެހީއަށް ބޭނުންވާ ކުދިންގެ ދުވަސް ފާހަގަކޮށްފި\nނޮޅިވަރަންފަރުގައި ހާއްސަ އެހީއަށް ބޭނުންވާ ކުދިންގެ ދުވަސް ކުލަގަދަކޮށް ފާހަގަ ކުރުމަށްޓަކައި ހާއްސަ ހަވީރެއް ބާއްވައިފި އެވެ.\nއިއްޔެ ކުރިއަށް ގެންދިޔަ މި އިވެންޓް އިންތިޒާމްކޮށްފައިވަނީ ނޮޅިވަރަންފަރު ކައުންސިލާ އެމްއެންޑީއެފް އަދި އެރަށު ސްކޫލް ގުޅިގެންނެވެ.\nނޮޅިވަރަންފަރު ކައުންސިލްގެ ރައީސް އަހުމަދު އިބްރާހިމް ވިދާޅުވީ މި އިވެންޓުގައި ހާއްސަ އެހީއަށް ބޭނުންވާ 20 ކުދިން ބައިވެރިވެފައިވާ ކަމަށާއި މިފަދަ އިވެންޓެއް ބޭއްވުމަށް ރަށުގެ މުވައްސަސާތަކުންނާއި ރައްޔިތުންގެ ފަރާތުން ވަރަށް ބޮޑު ތަރުހީބެއް ލިބިފައިވާ ކަމަށެވެ.\nމީގެ އިތުރުން އިވެންޓުގެ މުވައްސަސާތުން ކޮންމެ މުވައްސަސާއަކުން ސްޓޯލެއް ހިމަނާފައިވާ ކަމަށާއި އަދި އެމްއެންޑީއެފުން ވޯޓާ ސްލައިޓްވެސް ބަހައްޓައިދީފައިވާ ކަމަށެވެ. މި އިވެންޓުގައި ރަށުގެ މުވައްސަސާތަކުގެ ތެރެއިން ފެނަކަ، ޕޮލިސް، ސިއްހީ މަރުކަޒު، ސްކޫލް އަދި ކޯޓުން ވަނީ ބައިވެރިވެފަ އެވެ.\nއަހުމަދު ވިދާޅުވީ މި އިވެންޓުގެ މަގުސަދަކީ ހާއްސަ އެހީއަށް ބޭނުންވާ ކުދިންނަކީ މުޖުތަމައުގައި އުޅޭ ބައެއްކަން ހާމަކުރުން ކަމަށާއި އަދި އެކުދިންނަކީ މުޖަތަމައުގައި ބޭނުންތެރި ކުދިންކަން ދައްކައި ދިނުން ކަމަށެވެ.\nހޯރަފުއްޓާއި ހަނިމާދޫގައި ގާއިމުކޮށްފައިވާ ފެނުގެ ނިޒާމު ބޭނުންކުރަން ފަށަނީ


"Emme agubodu echchehi hunnanee rakkaatherikamaaeku foruvifaeve" | #Dhiislam\n“އެންމެ އަގުބޮޑު އެއްޗެހި ހުންނަނީ ރައްކާތެރިކަމާއެކު ފޮރުވިފައެވެ.”\n12 months ago |0comment| March 5, 2017\nފަހުގެ ތާރީޚުގައި ދުނިޔޭގެ ހުރިހާ ކަންކޮޅުތަކެއްގައިވެސް އެންމެން ބަލައިގަތް އެންމެ މަޝްހޫރު މުސްލިމަކީ އެމެރިކާގެ މުޙައްމަދު ޢަލީ (ރަޙިމަޙުﷲ) ކަން ކަށަވަރެވެ. ޢަލީވަނީ ބޮކްސިިން ތެޅުމުން ދުނިޔޭގެ ހެވީވެއިޓް ޗެމްޕިއަންކަން3ފަހަރު ހޯދައި އޮލިމްޕިކް ރަންމެޑަލް ހޯދާފައެވެ. މީގެ އިތުރުން ބީބީސީ އިން ހޮވި 20 ވަނަ ޤަރުނުގެ ކުޅިވަރު ޝަޚްސިއްޔަތަކީވެސް ޢަލީއެވެ.\nތިރީގައި އެވަނީ މުޙައްމަދު ޢަލީ އޭނާގެ ދަރިިފުޅު ހަނާ ޢަލީ އަށް ދިން އަސަރުން ފުރިގެންވާ ނަސޭހަތެކެވެ. (ނޯޓް: ޙަނާ ޢަލީ އަކީ މުޙައްމަދު ޢަލީ އެކިފަހަރުމަތިން ކައިވެނިކުރެއްވި4އަނބިންގެ ތެރެއިން އެކަކަށް ލިބުނު ދެކުދިންގެ ތެރެއިން އެކެކެވެ. ޙަނާ އުޅެމުންދިޔައީ މަންމަގެ ގޭގައެވެ.)\nއެއީ އަހަރެން ކުޑައިރުއެވެ. އަހަންނާއި އަހަރެންގެ ކޮއްކޮ ލައިލާ އާއި ދެމީހުން އެއްދުވަހަކު ބައްޕަކައިރިއަށް ޒިޔާރަތްކުރީމެވެ. އަހަރުމެން އަންނަކަން އެނގިގެން، އާދައިގެ މަތިން އަހަރުމެން ބިރުގަންނަވަންވެގެން ގޭގެ މައިދޮރުގެ ބިއްދޮށުގައި ބައްޕަ ހުއްޓެވެ. ގެއަށް ވަނުމާއެކު އަހަރުމެން ދެކުދިންގެ ގައިގާ ބައްދާލާ އަހަރުމެން ހެއްވާލިއެވެ. ދަރިންތަކަކަށް ބައްޕައަކު މަރުޙަބާކިޔާނެ އެންމެ އުފާވެރިކޮށް އަހަރުމެންނަށް ބައްޕަ މަރުޙަބާކިޔެވެ. އެއަށްފަހު އަހަރުމެން ގޮވައިގެން ގޭތެރެއަށް ވަނެވެ. އަދި ބައްޕަގެ އުނގުގައި އަހަރެން ބައިންދާފައި އަހަރެންގެ ލޮލަށް ބަލަހައްޓައިގެން ހުރެ އަހަންނަށް އަސަރުން ފުރިގެންވާ ނަސޭޙަތެއް ދިނެވެ. އެ ބަސްކޮޅު ދުވަހަކުވެސް އަހަރެން ހަނދާނެއް ނުނެތޭނެއެވެ.\nބައްޕަ ބުންޏެވެ. “ހަނާއެވެ. ﷲ މި ދުނިޔޭގައި ލައްވާފައިވާ އަގުބޮޑު ކޮންމެ އެއްޗެއްވެސް ވަނީ ރައްކާތެރިކަމާއެކު ނިވާވެ ފޮރުވިފައެވެ. އެ އެއްޗެއް ހޯދެނީ ވަރަށް އުނދަގުލުންނެވެ. އަލިމަސް ހޯދަނީ ކޮންތާކުން؟ ބިމުގެ ވަރަށް އަޑިންނެވެ. އޭތިވަނީ ނިވާވެ ފޮރުވިގެން ރައްކާތެރިކަމާއެކުގައެވެ. މުތް ހޯދަނީ ކޮންތާކުން؟ ކަނޑުގެ އެންމެ އަޑިންނެވެ. އޭތިވަނީ ނުހަނު ރީތި ތޮށިގަނޑެއްގެ ތެރޭގައި ނިވާވެ ފޮރުވިގެން ރައްކާތެރިކަމާއެކުގައެވެ. ރަން ހޯދަނީ ކޮންތާކުން؟ ބިމުގެ ވަރަށް އަޑިންނެވެ. ގަލުގެ އެތަކެއް ލޭޔަރުތަކެއްގެ ދަށުގައި ނިވާވެ ފޮރުވިގެން ރައްކާތެރިކަމާއެކުގައެވެ. ވަރަށް ބުރަކޮށް މަސައްކަތްކޮށްގެން މެނުވީ އޭގެ (ރަނުގެ) އެތިކޮޅެއްވެސް ނުލިބޭނެއެވެ.”\nމިހެން ބުނުމަށްފަހު ބައްޕަ އަސަރުން ފުރިގެންވާ ބެލުމަކުން އަނެއްކާވެސް އަހަންނާދިމާލަށް ބަލަހައްޓައިގެންހުރެ ބުންޏެވެ. “ދަރިފުޅުގެ ހަށިގަނޑަކީ ހުރުމަތްތެރިވެގެންވާ އެއްޗެކެވެ. މުތާއި އަލިމަހަށްވުރެންވެސްމެއެވެ. ވީމާ ދަރިފުޅުވެސް ނިވާވެ ރައްކާތެރިކަން ހޯދާށެވެ.”\nލޮބުވެތި އުޚުތާއެވެ! އަހަރުމެން އެންމެންނަކީވެސް މަރުގެ ރަހަ ދެކޭނެ މީހުންނެވެ. ތިބާވެސް ދާދިއަވަހަށް އެދުވަހާ ކުރިމަތިލާނެއެވެ. ޖަލާލުވަންތަ ﷲ ގެ ހަޟްރަތަށް އެނބުރިދާއިރު، ނިވާނުވެ އޮރިޔާން ހާލުގައި ތިމާގެ ހަށިގަނޑު ހިލޭ ފިރިހެނުންގެ ކުރިމަތީގައި ނީލަންކިޔައި، އެކަލާންގެ އަންގަވާފައިވާ ރައްކާތެރިކަމުގައި ނުހިފައި، އެކަލާންގެ ހަޟްރަތުގައި ތިބާ ޖަވާބުދާރީވާނީ ކޮންފަދައަކުންތޯއެވެ؟ ފެޝަނާއި ރީތި ޑިޒައިންތަކުގެ އަވައިގާ ތިމާ މިހިރަގެންދަނީ ޖަހަންނަމައާއި ދިމާލަށްކަން ޔަޤީންކުރާށެވެ. ނިވާވާށެވެ. ރައްކާތެރިކަމަކީ އެއީއެވެ.


Saaho akee french film'eh ge copy'eh kamah bunefi\nލުއި ޚަބަރު - ސާހޯ\nސާހޯ އަކީ ފްރެންޗް ފިލްމެއްގެ ކޮޕީއެއް ކަމަށް ބުނެފި\nސާހޯގެ ޑައިރެކްޓަރު އެވާހަކަތައް ދޮގުކުރޭ\nކ. މާލެ9ސެޕްޓެންބަރ 2019 | ހޯމަ 12:29 1,125\nފްރެންޗް ފިލްމު ލާގޯ ވިންޗް އަދި ސާހޯގެ ޕޯސްޓަރު - ޓްވިޓަރ\nޕްރަބާސްއާ ޝްރައްދާގެ ފިލްމު ''ސާހޯ'' އަކީ 2008 ވަނަ އަހަރު ނެރުނު ފްރެންޗް ފިލްމު '' ލާގޯ ވިންޗް'' ގެ ކޮޕީއެއް ކަމަށް ބުނެފިއެވެ.\nއެ ފިލްމުގެ ޑައިރެކްޓަރު ޖެރޯމް ސައްލެ ވަނީ ސާހޯ އިން އޭނާގެ މަސައްކަތް ކޮޕީ ކޮށްފައިވާ ކަމަށް ބުނެ ޓްވީޓެއް ކޮށްފައެވެ. ސާހޯ އިން އޭނާގެ މަސައްކަތް ''ވަގަށް'' ނަގާފައިވާ ކަމަށް ޖެރޯމް ވަނީ ތުހުމަތު ކޮށްފައެެވެ. މިއީ ޖެރޯމްގެ މިފަދަ ތުހުމަތު ތަކެއް ކުރި ފުރަތަމަ ފަހަރެއް ނޫނެވެ. މިދިޔަ އަހަރު ނެރުނު ތެލަގޫ ފިލްމު އަގްނަޔާތަވާސީ އަކީ ވެސް ''ލާގޯ ވިންޗް'' ކޮޕީކޮށްގެން ހަދާފައިވާ ފިލްމެއް ކަމަށް ޖެރޯމް ވަނީ މީގެ ކުރިން ބުނެފައެވެ.\nޖެރޯމްގެ އެ ތުހުމަތުތަކަށް ރައްދުދެމުން ސާހޯގެ ޕްރޮޑިއުސަރު ސުޖީތް ބުނީ، އެ ފިލްމަކީ ކޮޕީއެއް ކަމަށް ބުނާ މީހުން ފުރަތަމަ ފިލްމު ނުބަލައި ވާހަކަ ދައްކަނީ ކަމަށެވެ. އެހެން ނަމަވެސް އެ ފިލްމަށް ލިބެމުންދާ ތާއިދު އަދިވެސް ދަނި އިތުުރުވަމުން ކަމަށް ސުޖީތް ވަނީ ބުނެފައެވެ.\nޖުމްލަ 350 ކްރޯޑް ރުޕީސްގެ ބަޖެޓަކުން ހެދި ސާހޯ ފިލްމަށް އަށް ދުވަހުން މިހާތަނަށް 280 ކްރޯޑް ވަނި ލިބިފައެވެ. މިދިޔަ މަހުގެ 29 ވަނަ ދުވަހު ނެރުނު އެ ފިލްމްވަނީ ހިންދީ ބަހުގެ އިތުރުން ޓެމިލް، ތެލުގު އަދި މަލަޔާލަމް އިން ރިލީޒް ކޮށްފައެވެ. ސުޖީތް ޑައިރެކްޓް ކޮށްފައިވާ މި އެކްޝަން ތްރީލާގައި ޕަރްބާސް އާއި ޝްރައްދާގެ އިތުރުން ނީލް ނިތިން މުކޭޝް، ޗަންކީ ޕާންޑޭ، ޖެކީ ޝްރޯފް އަދި މަންދިރާ ބޭދީ ފެނިގެން ދެއެވެ.


Maraamaathah fahu hukuru miskiy alun hulhuvaifi - One Online\n1 އޮކްޓޯބަރު 2020، މާލެ، މަރާމާތަށްފަހު އަލުން ހުކުރު މިސްކިތް ހުޅުވާލުން --- ފޮޓޯ: އިސްލާމިކް މިނިސްޓްރީ\nމަރާމާތަށްފަހު ހުކުރު މިސްކިތް އަލުން ހުޅުވައިފި\nމަރާމާތުކުރުމަށް ބަންދުކުރުމަށްފަހު، ހުކުރު މިސްކިތް އަލުން ހުޅުވައިފި އެވެ.\nމިސްކިތަށް ބޮޑެތި ގެއްލުންތައް ލިބިފައިވާތީ އަލުން މަރާމާތުކުރުމަށް ހުކުރު މިސްކިތް ބަންދުކުރީ މިދިޔަ އަހަރުގެ ސެޕްޓެމްބަރު 13 ވަނަ ދުވަހުއެވެ. އަދި ކޮވިޑް 19އާ ގުޅިގެން ގައުމު ލޮކްޑައުންވުމުން މިސްކިތުގެ އާބާތުރަ ފިލުވުމުގެ މަސައްކަތް މަޑުޖެހުނެވެ.\nހުކުރު މިސްކިތް އަލުން ހުޅުވާފައިވަނީ މިއަދުގެ އަސްރު ނަމާދަށްފަހުގަ އެވެ.\nއިސްލާމިކް މިނިސްޓްރީން ބުނީ، ކޮވިޑާ ގުޅިގެން ހުކުރު މިސްކިތުގެ އާބާތުރަ ފިލުވުމުގެ މަސައްކަތް މަޑުޖެހުނު ނަމަވެސް މިސްކިތް އަލުން ހުޅުވާފައިވަނީ މި ވަގުތަށް މުހިންމު މަރާމާތާއި އާބާތުރަ ފިލުވުމުގެ މަސައްކަތް ނިންމުމަށްފަހުގައި ކަމަށެވެ. އަދި މިސްކިތުގައި ނަމާދު ކުރަން ފެށި ނަމަވެސް ކޮވިޑާ ގުޅިގެން އެޗްޕީއޭ އާއި ކަމާބެހޭ އިދާރާތަކުން ދެމުން އަންނަ އިރުޝާދުތަކާ އެއްގޮތަށް އަމަލުކުރުމަށް އެދިފައިވެ އެވެ.\nހުކުރު މިސްކިތުގެ މަތިވަޑާން ގަނޑަކީ 200 އަށްވުރެ ގިނަ އަހަރު ވެފައިވާ ތަނެކެވެ. އެތަނުގެ މަރާމާތެއް އެންމެ ބޮޑަށް ކޮށްފައިވަނީ 1986 އިން 1987 އަށެވެ.\nއެފަހަރު އިންޑިއާގެ ތަރިކައާ ސަގާފަތް ރައްކާތެރިކުރުމާ ބެހޭ އިދާރާތަކުގެ ޓީމަކާއި ރާއްޖޭގެ ޓީމަކާ ގުޅިގެން އޭރުގައި ފަނި ބޮއިފައި ހުރި ބެރިތައް ފިލްކޮށް، މިސްކިތުގެ މަތިވަޑާންގަނޑަށް ވަރަށް ބައިވަރު ޓްރީޓްމެންޓްތަކެއް ދިނެވެ.\nއިންޑިއާ ސަރުކާރާއެކު ދިވެހި ސަރުކާރުން ވެފައިވާ އެއްބަސްވުމުގެ ދަށުން ދެ އަހަރު ދުވަހުގެ މުއްދަތަށް މުޅި ހުކުރު މިސްކިތުގެ އާބާތުރަ ފިލުވުމުގެ ޕްރޮޖެކްޓް ކުރިޔަށް ގެންދިއުމަށް ވަނީ ނިންމައިފަ އެވެ. ކޮވިޑާ ގުޅިގެން އެ މަސައްކަތް ވެސް ވަނީ ފަސްކޮށްފަ އެވެ.\nގުޅޭ ޓެގު އިސްލާމިކް މިނިސްޓްރީ މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ހުކުރުމިސްކިތް


Barcelona ge Ansu Fati ah Spain ge rahvehikandheefi | Mihaaru\nބާސެލޯނާގެ ފަރިތަކުރުމެއްގެ ތެރެއިން އަންސޫ ފާޓީ.-- ފޮޓޯ: އޭއެފްޕީ\nބާސެލޯނާގެ އަންސޫ ފާޓީ އަށް ސްޕެއިންގެ ރަށްވެހިކަންދީފި\n21 ސެޕްޓެމްބަރ 2019 - 08:393comments\nމެޑްރިޑް (ސެޕްޓެމްބަރު 21) - ބާސެލޯނާގައި ތަފާތު މޮޅު ކުޅުމެއް ދައްކަމުން އަންނަ ޒުވާން ތަރި އަންސޫ ފާޓީ، ސްޕެއިން ގައުމީ ޓީމަށް ކުޅުވަން ކުރަމުން އަންނަ މަސައްކަތުގެ ތެރެއިން އޭނާ އަށް އެ ގައުމުގެ ރަށްވެހިކަން ދީފި އެވެ.\nސްޕެއިނުގެ ކޯޗު ރޮބާޓޯ މޮރޭނޯގެ އެދުމަށް ސްޕެއިނުގެ ފުޓްބޯޅަ ފެޑެރޭޝަނުން ކުރި މަސައްކަތުގައި، އުމުރުން 16 އަހަރުގެ އަންސޫ ފާޓީ އަށް ސްޕެއިނުގެ ރަށްވެހިކަން ދިނީ އޮންނަ އުސޫލުގެ ތެރެއިން، އެކަމުގައި އޮންނަ އެންމެ އަވަސް އުސޫލުންނެވެ. އެކަން ކުރީ ސްޕެއިނުގެ ޖަސްޓިސް މިނިސްޓަރުގެ ވަރަށް ބުރަ މަސައްކަތުން ކަމަށް ސްޕެއިން ސަރުކާރުގެ ތަރުޖަމާނު މީޑިއާގައި ވަނީ ވިދާޅުވެފަ އެވެ.\nޕޯޗުގީސް ކޮލޮނީއެއްގެ ގޮތުގައި މީގެ ކުރިން އޮތް ގިނީ ބިސާއު އަންނަނީ 1986 ވަނަ އަހަރު ފީފާގެ މެމްބަރުކަން ހޯދައި ބައިނަލްއަގުވާމީ މުބާރާތްތަކުގައި ވާދަކުރަމުންނެވެ. ގިނީ ބިސާއު އާއި ޕޯޗުގަލް އިން ވެސް އަންސޫ ފާޓީ އެ ގައުމަށް ކުޅުވަން ބޭނުންވި އެވެ. ބެލެވޭ ގޮތުގައި ސްޕެއިން ސަރުކާރުން އަންސޫ ފާޓީ އަށް ރަށްވެހިކަން ދިނުމުގެ ކަންތައްތައް އަވަސްކުރީ އެހެން ގައުމުތަކުން ވެސް އޭނާ އަށް ހުށަހެޅުންތައް އަންނާތީ އެވެ.\nސްޕެއިނުގެ ސަރުކާރުގެ މި ނިންމުމާ އެކު، ގިނީ ބިސާއު އަށް އުފަން އަންސޫ ފާޓީ އަށް އަންނަ މަހު ބްރެޒިލްގައި އޮންނަ 17 އަހަރުން ދަށުގެ ވޯލްޑް ކަޕްގައި ސްޕެއިން ޓީމަށް ކުޅެވޭނެ އެވެ. އެ މުބާރާތުގައި އަންސޫ ފާޓީގެ ކުޅުން ބެލުމަށް ފަހު މިހާރު ކުރިއަށްދާ ޔޫރޯ ކޮލިފައިންގައި އޭނާ އަށް ފުރުސަތުދޭން ސްޕެއިނުގެ ކޯޗު މޮރޭނޯ ބޭނުންވާ ކަމަށް އޭނާއާ ހަވާލާދީ ސްޕެއިނުގެ މީޑިއާތަކުން ރިޕޯޓްކުރެ އެވެ.\nއުމުރުން އެންމެ ހަ އަހަރުގައި އާއިލާއާ އެކު ސްޕެއިނަށް ދިރިއުޅުން ބަދަލުކުރި އަންސޫ ފާޓީ އެންމެ ފުރަތަމަ ކުޅުނީ ހެރޭރާ ކިޔާ ޔޫތު ޓީމަކަށެވެ. އޭގެ ފަހުން ސެވިއްޔާ ޓީމަށް ވެސް ކުޅުމަށް ފަހު ބާސެލޯނާ އަށް ބަދަލުވީ 2012 ވަނަ އަހަރު އެވެ. އޭގެ ފަހުން ޔޫތު މުބާރާތްތަކުގައި އޭނާ ދެއްކި ކުޅުމަށް ބާސެލޯނާގެ މަޝްހޫރު އެކެޑަމީ ލަ މާސިއާގެ ކޯޗުން ވެސް ވަނީ ތައުރީފުކޮށްފަ އެވެ. އަދި މި ސީޒަނުގައި ބާސެލޯނާގެ ކޯޗު އާނެސްޓޯ ވަލްވޭޑޭ އިސްވެ އަންސޫ ފާޓީ އަށް ދެމުން އަންނަ ފުރުސަތުތަކުގައި އޭނާ އަންނަނީ މޮޅު ކުޅުމެއް ދައްކަމުންނެވެ.\nބާސެލޯނާގެ ތާރީހުގައި އެ ކްލަބަށް ގޯލު ޖަހައިދިން އެންމެ ޒުވާން ކުޅުންތެރިޔާ އެވެ. ޗެމްޕިއަންސް ލީގުގައި ބޮރޫޝިއާ ޑޯޓްމަންޑާ ދެކޮޅަށް ކުޅުނު މެޗުގައި ވެސް ކުޅުނު އަންސޫ ފާޓީ ވަނީ މިހާތަނަށް ސްޕެނިޝް ލީގުގައި ކުޅުނު ތިން މެޗުން ދެ ގޯލު ޖަހައިފަ އެވެ.\nއިތުރު ލިޔުންތައް ބާސެލޯނާ ސްޕެއިންގެ ގައުމީ ޓީމް


މީޑިއާ ކައުންސިލް ހިންގާ އިމާރާތް. ޖަވާބުދާރީވުމުގެ ފުރުސަތު ނުދީ އަވަސް ޖޫރިމަނާކުރި ކުރުން މީޑިއާ ކައުންސިލްއިން ކުށްވެރިކުރޭ.\nހާއިޒް ޒަމީން· 24 ޖޫން 2021\nމަރާލުމަށް ފަހު އެއްލާލާފައި އޮއްވާ ފެނުނު އުމުރުން 13 އަހަރުގެ ކުޑަ ކުއްޖާގެ މައްސަލާގައި ހަބަރުތައް ފެތުރި ގޮތުން ހިތްހަމަ ނުޖެހޭކަން ހާމަކޮށް ޖެންޑާ މިނިސްޓްރީން “އަވަސް” ޖޫރިމަނާކުރި ކުރުން މޯލްޑިވްސް މީީޑިއާ ކައުންސިލްއިން ކުށްވެރިކޮށްފި އެވެ.\nއަވަސް ޖޫރިމަނާ ކޮށްފައި ވަނީ 2000 ރ. އިންނެވެ. އެއީ މިނިސްޓްރީގެ ދަށުގައި އޮންނަ ޗައިލްޑް އެންޑް ފެމިލީ ޕްރޮޓެކްޝަން ސާވިސްގެ ފަރާތުންނެވެ. ޖެންޑާއިން ބުނެފައިވާ ގޮތުގައި ކުއްޖާގެ މަރު މައްސަލައިގައި އަވަސް އިން ހަބަރު ފަތުރާފައި ވަނީ ކުޑަކުދިންގެ ހައްގުތަކަށް އުނިކަން އަންނަ ގޮތަށެވެ. އަވަސްގެ އިތުރުން އެހެން ތިން މީޑިއާއަކަށް ނެސޭހަތް ވެސް ވަނީ ދީފަ އެވެ.\nޖޫރިމަނާކުރި މައްސަލައާ ގުޅިގެން މީޑިއާ ކައުންސިލްގެ ރައީސް ޝަހުބާން ފަހުމީ އަވަސް އަށް މައުލޫމާތު ދެއްވަމުން ވިދާޅުވީ މަރާލި ކުއްޖާގެ މައްސަލަތައް ކަވަރުކުރުމުގައި މީޑިއާތަކާއި މުއައްސަސާތަކުގެ މައުލޫމާތުތަކުގެ ވެސް މައްސަލަތަކެއް އެބަހުރި ކަމަށެވެ.\n“މިސާލަކަށް އެބަ ބުނޭ ޒާތީ މައުލޫމާތުތައް ހާމަކުރަނިއްޔޭ. އެކަމަކު މަރާލި ކުއްޖާގެ މައުލޫމާތު މީޑިއާތަކަށް ދިނީ އެ ކުއްޖާގެ ބައްޕަަ. ކޮބައިތޯ މައްސަލައަކީ. ދެން ކުއްޖާގެ ފޮޓޯ ޖެހުން. އެކަމަކު މީގެ ކުރިން އިބްތިހާލުގެ ފޮޓޯވެސް މިޝްކާގެ ފޮޓޯ ވެސް ހަަމަ ޖެހީ. ދެން ބައެއް މީޑިއާތަކުން އެބަހުރި ކުއްޖާގެ ކަރާމާތައް އުނިކަން އަންނާނެ ގޮތަށް ލިޔެފައިވެސް” ޝަހުބާން ވިދާޅުވި އެވެ.\nޝަހުބާން ވިދާޅުވީ އަވަސް ޖޫރިމަނާ ކުރި އިރު އެ މައްސަލައާ ގުޅޭގޮތުން މީޑިއާ ކައުންސިލްއާ މަޝްވަރާވެސް ނުކުރާ ކަމަށެވެ. އަދި އެ މައްސަލައިގައި އަމަލުކުރާނެ ގޮތެއް ވަރަށް އަވަަހަށް ނިންމާނެ ކަމަށް ޝަހުބާން ވިދާޅުވި އެވެ.\nމީޑިއާ ކައުންސިލުން ވަނީ ޖެންޑާ މިނިސްޓްރީ އިން ބައެއް މީޑިއާތައް ޖޫރިމަނާކޮށް އިންޒާރުގެ ލިޔުން ފޮނުވަމުންދާ މައްސަލަ ކުށްވެރިކޮށް ބަޔާނެއް ނެރެފައެވެ.\n“މިފަދަ މައްސަލަތަކުގެ ހައްލަކީ ޖޫރިމަނާކޮށް އަދަބު ދިނުންކަމުގައިވެސް މި ކައުންސިލުން ނުދެކެމެވެ. އަދި މި ބީދައިން މީޑިއާތައް ޖޫރިމަނާކޮށް އަދަބުދިނުމަކީ ޕްރެސް ފްރީޑަމް އިންޑެކްސްގައި ރާއްޖެއިން ފަހަކަށް އައިސް ކުރިއެރުންތައް ހާސިލްކުރަމުން ދަނިކޮށް ނޫސްވެރިކަމުގެ މިނިވަންކަމުގައި އެތައް ދަރަޖައެއް ފަހަތަށް ހިނގައިދާނެ ކަމެކެވެ.” ޖޫރިމަނާއާ ގުޅުވައިގެން މީޑިއާ ކައުންސިލްއިން މިއަދު ނެރުނު ބަޔާނުގައި ވެއެވެ.\nކުޑަކުއްޖާގެ ހަބަރުތައް ގެނެސްދިން ގޮތާ ގުޅޭ މައްސަލަ މަޖިލީހުގެ މިނިވަން މުވައްސަސާތަަކުގެ ކޮމެޓީން ވެސް މިހާރު ބަލަމުންދާ އިރު މީޑިއާ ކައުންސިލްއިން ދަނީ ހަބަރުތައް ގެނެސްދިން ގޮތާ ގުޅޭ އެސެސްމަންޓްތައް ވެސް ހަދަމުން ނެވެ. އެ އެސެސްމަންޓްތައް ނުނިމެނީސް އެކި މީޑިއާތަކަށް ފިޔަވަޅު އަޅައި އިންޒާރުގެ ލިޔުން ފޮނުވައި އަދި ބިރުދެއްކުމުގެ އަމަލުތައް ނުހިންގަން މީޑިއާ ކައުންސިލް ވަނީ ގޮވާލައިފަ އެވެ.\nރާއިފްގެ ހަބަރުތައް ގެނެސްދިން ގޮތާ ގުޅޭ މައްސަލަ މަޖިލީހުގެ މިނިވަން މުވައްސަސާތަަކުގެ ކޮމެޓީން ވެސް މިހާރު ދަނީ ބަލަމުން ނެވެ. އަދި އެފަދަ މައްސަލަތައް ހައްލުކުރުމުގެ ގޮތުން މީޑިއާތައް ރެގިއުލޭޓްކުރުމާ ގުޅޭ ބިލު އެޓާނީ ޖެެނެރަލް އޮފީހުން އަވަހަށް މަޖިލީހަށް ފޮނުވަން އަންގަން ވެސް އިއްޔެ ކޮމެޓީން ފާސްކުރި އެވެ.


ފައިސާގެ ނޫޓުތަކުން ކޮރޯނާ ވައިރަސް ފެތުރިދާނެކަމުގެ ބިރު ބޮޑުވެއްޖެ – Dhen.mv\nފައިސާގެ ނޫޓުތަކުން ކޮރޯނާ ވައިރަސް ފެތުރިދާނެކަމުގެ ބިރު ބޮޑުވެއްޖެ\nMarch 3, 2020 - 4:28 pm\nރުފިޔާ ނޫޓުތަކުން ކޮރޯނާ ވައިރަސް ފެތުރިދާނެ ކަމުގެ ބިރު ދުނިޔޭގެ ސިއްހަތާއި ބެހޭ ޖަމްއިއްޔާ ޑަބްލިޔުއެޗްއޯ އިން ދީފިއެވެ. ޑަބްލިޔުއެޗްއޯ އިން ބުނެފައިވަނީ ކޮރޯނާ ވައިރަހުގެ އަސަރު ހުރި ނޫޓުތަކުން މި ބަލި ފެތުރިދާނެ ކަމުގެ ބިރު އެބައޮތް ކަމަށާއި އެންމެ ރައްކާތެރި ގޮތަކީ ކޭޝްލެސް ޕޭމަންޓްސް ހެދުން ކަމުގައެވެ.\nފައިސާގެ ނޫޓެއްގައި ކޮރޯނާ ވައިރަސް ހަރުލައިފިނަމަ ތިން ދުވަހަށް ވުރެ ގިނަ ދުވަހު ވައިރަސް އޭގައި ހަރުލައި ހުންނާނެ ކަމަށް ތަޖުރިބާކާރުން ބުނެއެވެ. އަދި ފައިސާ ގެންގުޅުމަށް ފަހު ރަނގަޅަށް ސައިބޯނި ލައިގެން އަތް ދޮވުމަކީ މުހިންމު ކަމެއްގެ ގޮތުގައި ފާހަގަކުރެއެވެ.\nކުރިން ވެސް ފައިސާ މެދުވެރިކޮށް ކޮރޯނާ ވައިރަސް ފެތުރުމުގެ ފުރުސަތު އޮތް ކަމަށް ޝައްކުކުރެވުނެވެ. ހޯމަ ދުވަހުގެ ރޭ ޑަބްލިޔުއެޗްއޯ އިން ވަނީ މިކަން ކަށަވަރު ކޮށްދީފައެެވެ. ޑަބްލިޔުއެޗްއޯ އިން އިތުރަށް ބުނި ގޮތުގައި ޗައިނާގައި ހަލުވި ކަމާއެކު ވައިރަސް ފެތުމުގައި ވެސް ފައިސާ ނޫޓުތައް ބޮޑު ދައުރެއް އަދާކޮށްފައިވެއެވެ.\nކޮރޯނާ ވައިރަަހަށް ވެކްސިން ހެދުމުގެ މަސައްކަތް ޑޮކްޓަރުންނާއި ސައިންޓިސްޓުން މެދުނުކެނޑި ކުރަމުން އަންނައިރު މި ބަލިން ރައްކާތެރިވުމަށް ކުރެވެން އޮތް އެންމެ މުހިންމު ކަމަކީ ސައިބޯނި ލައިގެން ރަނގަޅަށް އަތް ދޮވުމާއި ރައްކާތެރިކަމުގެ މާސްކު ބޭނުން ކުރުމެވެ.


June 26, 2017 64\nމީހުން ދިރިއުޅޭ ރަށެއްގައި ނަމަ، ކޮންމެހެން ފުރިހަމަވެފައި ހުންނަން ޖެހޭ އަސާސީ ހިދުމަތްތަކެއް ހުރެ އެވެ. ފުރަތަމަ ކަމަކަށް ލަފައިފުރޭނެ ލުއިފަސޭހަ އިންތިޒާމެކެވެ. ދެ ވަނަ ކަމަކަށް ތައުލީމް ލިބޭނެ އިންތިޒާމެވެ. އަދި ތިން ވަނަ ކަމަކަށް އެކަށީގެންވާ ސިއްހީ ފަރުވާ ލިބޭނެ އިންތިޒާމެވެ.\nJune 17, 2017 23\nކެންދޫ އައްޔަބެ: މިވަރުގެ ޚިދުމަތްތެރިޔަކު އެބަހުރިތަ؟\nބ. ކެންދޫ އެއްގަމުގޭ އަލީ ހުސެން (އައްޔަބެ) އަކީ ކުރިންސުރެ ވެސް އެ ރަށު ރައްޔިތުންނަށް ނަމޫނާއެކެވެ. މިހާރު އުމުރުން 80 އަހަރު ފުރި، ބަލި އެނދުގައި އޮންނަން ޖެހިވަޑައިގަތް ނަމަވެސް، އޭނާ ދެކެ ކެންދޫ މީހުން ވާ ލޯތްބަކަށް ބަދަލެއް ނާދެ އެވެ. ރަށުގެ ވެރިންނަށް ވުރެ ވެސް މީހުން އޭނާއަށް ގަދަރު ކުރެ އެވެ.\nJune 16, 2017 19\nދިވެހި ބަހުގެ ލޯބީގައި ޑިޒައިނަރަކު ދައްކާ ތަފާތު\nކުޑަކުދިންނާ ގުޅޭ ކަހަލަ ދިވެހި ފޮތްތަކާއި އަދަބީ ސާމަނު ވަރަށް މަދެވެ. މިހާރުގެ ކުދިން ދިވެހި ބަހަށް ދޭ ސަމާލުކަން ކުޑަވާ އެއް ސަބަބަކީ ވެސް މިއީ ކަމަށް ވެދާނެ އެވެ. އާމިނަތު ޝަރީހާން އިބްރާހީމް ބޭނުންވަނީ އެކަން ބަދަލުކުރާށެވެ.\nMay 12, 2017 70\nކޮންމެ މުނާސަބަތަކަށް ކޮސްޓިއުމެއް މުހިއްމުތަ؟\nގައުމީ ހެދުމާއި ކާޓޫން ކެރެކްޓާތަކުން ފެށިގެން ގޮސް އެކި ކަހަލަ ދިރޭއެއްޗެއްސާއި ބޭރުގެ ސަގާފަތްތަކާއި މޫސުންތައް ރަމްޒުކޮށްދޭ ހެދުންތަކެވެ. ދަރިވަރުން ސްކޫލުގައި ކުޑަކުދިންގެ ދުވަސް ފާހަގަކުރަނީ އެވެ. ނަލަ ހެދިލައިގެން ތިބޭ ގޮތް ހިތްގައިމެވެ. ކުދިންތައް އެހާމެ ލޯތްބެވެ.\nApril 29, 2017 27\nދަރިވަރުންގެ ލޯތްބާ އެކު އުމުރުގެ ބޮޑު ބައި ރާއްޖޭގައި\nއެ މީހުން ބުނާ ގޮތުން މާލޭގެ ކޮންމެ އިދާރާއަކަށް ދިޔަޔަސް އެ މީހުން ކިޔަވައިދިން ދަރިވަރަކާ ދިމާވެ އެވެ. "ސާ" އޭ ކިޔާފައި މަގުމަތިން މީހަކު ގޮވާނުލާ ދުވަހެއް މަދު ވާނެ އެވެ. އަމިއްލަ ގައުމާއި އާއިލާ ދޫކޮށްލާފައި ރާއްޖޭގައި އުޅޭތާ އެތައް އަހަރެއް ވީ ނަމަވެސް، އެ ބީރައްޓެހިކަން އެ މީހުންނަށް އިހުސާސް ނުވަނީ މި ސަބަބާ ހުރެ އެވެ.\nMarch 25, 2017 102\nމާދަމާ ދަރިން ސްކޫލަށް ފޮނުވާނަންތަ؟\nއެޗްޕީއޭ އިން އެންމެ ފަހުން އާންމުކުރި ތިން ދުވަހުގެ ތަފާސްހިސާބުތަކުގެ ނަތީޖާ ދައްކަނީ މި ގޮތަށެވެ؛ ސްވައިން ފްލޫ ކޮންޓްރޯލެއް ނުވެ އެވެ. އެކަމަކު އިއްޔެ އެ ތަފާސްހިސާބުތައް ނުނެރޭތީ ބުރާސްފައްޗާއި ހުކުރު ދުވަހު ރޯގާގެ ހާލަތެއް ނޭނގެ އެވެ. އެލާޓް ލެވެލް އަދިވެސް އޮތީ ތިނެއްގަ އެވެ.\nFebruary 17, 2017 25\nތައުލީމާ ބެހޭ ބިލަށް މެމްބަރުންގެ ރުހުމާއި ނުރުހުން\nތައުލީމާ ބެހޭ ބިލަކީ ރާއްޖޭގައި މަސައްކަތް ކުރާ ދިވެހި ޓީޗަރުން ބޮޑު "މަޅިއެއްގައި" ޖައްސުވައި، ސަރުކާރުގެ ފުރިހަމަ ކޮންޓްރޯލްގެ ދަށަށް ސްކޫލްތައް ގެންނަން ރާވާ ސިޔާސީ ރޭވުމެއް ކަމަށް އިދިކޮޅު ފަރާތްތަކުން ދެކެ އެވެ. އެކަމަކު ސަރުކާރުގެ މެމްބަރުންގެ ރައުޔު ތަފާތެވެ. އެ މެމްބަރުންގެ ނަޒަރުގައި ތައުލީމީ ދާއިރާ އާ ހަރުފަތަކަށް...\nބެޔާން މިޔުނިކްގެ އަގުވަޒަންކުރުން ޣިޔާސުއްދީނަށް\nޣިޔާސުއްދީން އިންޓަނޭޝަނަލް ސްކޫލުގެ ދަރިވަރުންގެ ގޭގޭގައި ބޭނުންކުރާ ޕްލާސްޓިކް އުކައެއް ނުލާނެ އެވެ. އެ އެއްޗެހި ފޮނުވަނީ ރާއްޖެ އިން ބޭރަށެވެ. އެޑިޑާސް އިން މިދިޔަ ނޮވެމްބަރު މަހު ނެރުނު ޚާއްސަ ދެ ޖާޒީ ބައެއް ތައްޔާރުކުރަން އެ ޕްލާސްޓިކް ވަނީ ބޭނުންކޮށްފަ އެވެ.\nދިރާސީ އާ އަހަރުގެ ކިޔެވުން ރާއްޖޭގައި މިއަދު ފެށިއިރު، އެޑިއުކޭޝަން މިނިސްޓަރު ޑރ. އައިޝަތު ޝިހާމް ހުންނެވީ ވަރަށް ބޮޑަށް ހިތްހަމަޖެހިވަޑައިގެންފަ އެވެ. ދިރާސީ އަހަރު ފެށީ...\nމާލޭގައި ޑިމާންޑް ވަކިން ބޮޑު އެއް ސްކޫލެއްގެ ގޮތުގައި އިސްކަންދަރު ސްކޫލް ފާހަގަކުރެވެ އެވެ. ގްރޭޑް 1-10 އަށް ކިޔަވައިދޭ ސަރުކާރުގެ ސްކޫލްތަކުގެ ތެރެއިން ގިނަ ބައެއްގެ އެއް ވަނަ...\nDecember 01, 2016 10\nބިލަބޮންގް: މޮޅު ކަރިކިއުލަމެއް، ގިނަ ފުރުސަތުތަކެއް\nރާއްޖޭގައި ހިންގަމުން އަންނަ އިންޓަނޭޝަނަލް ކޮންމެ ސްކޫލެއްގައި ވެސް ކިޔަވައިދިނުން ތަފާތުވެފައި، އަމިއްލަ ގޮތްތަކެއް ހުރެ އެވެ. އެކަމަކު މި ހުރިހާ ސްކޫލުތަކުގެ ތެރެއިން، މާލޭގެ އެންމެ ފުރަތަމަ އިންޓަނޭޝަނަލް ސްކޫލު، ބިލަބޮންގް ހައި ތަފާތު ވަނީ އެ ސްކޫލުގައި އޮންނަ ވަރުގަދަ ކަރިކިއުލަމާއި ދަރިވަރުންނަށް ހުރި ފުރުސަތުތައް...\nOctober 15, 2016 55\nދިވެހި ބަސް ދެކެ ފޫހިވަނީ ކީއްވެ؟\nއެންމެ ތުއްތު ކުދިންނަށް އެކަށީގެންވާ ކަހަލަ ދިވެހި ފޮތެއް ގަންނަން ނުލިބޭ ވާހަކަ ބުނާ އިރަށް ރައްޓެއްސަކު އެހީ ދަރިފުޅަށް "ދިވެހި ދަސްކޮށްދެނީ ކީއްކުރަން"ތޯ އެވެ. އެހެން ރައްޓެއްސަކު އޭނާގެ ތުއްތު ދަރިފުޅާ މުޅިން ވެސް ވާހަކަދައްކަނީ އިނގިރޭސި ބަހުންނެވެ. ދުވަހަކު ވެސް ދިވެހި ދަސްކޮށްދޭކަށް ގަސްދެއް ނުކުރެ އެވެ.\nAugust 15, 2016 11\nބުރަ މަސައްކަތުން މުޅި ގައުމަށް ހޯދައިދިން ފަހުރު\nއާއިލާ އާއި ގައުމު ފަހުރުވެރިވާ ފަދަ ދަރިވަރުންތަކަކަށް ވުމަކީ ކޮންމެ ކުއްޖެއްގެ ވެސް އަޒުމެވެ. މިދިޔަ ބުރާސްފަތި ދުވަހުގެ ރޭ ދަރުބާރުގޭގައި ދިން އޯ ލެވެލް ޓޮޕް ޓެން އެޗީވާސް އެވޯޑު ހަފުލާއިން ފެނުނީ އެ އަޒުމުގައި މަސައްކަތްކޮށް، ކާމިޔާބު ހޯދި ދަރިވަރުންތަކެކެވެ.\nAugust 08, 2016 7\nބުލީކުރުން: އަޅާނުލާ ދޫކޮށްލެވޭ ވަރުގެ ކަމެއް ނޫން\nފުރާވަރަށް އެރުމާ އެކު މޫނަށާއި ހަށިގަނޑަށް ބަދަލުތަކެއް އަންނަން ފެށި އެވެ. ސްކޫލަށް ދިއުމުން ކްލާސް ކުދިންނާއި މަގުމަތިން ދިމާވާ މީހުންގެ ފަރާތުން މަލާމާތާއި ފުރައްސާރަ ކުރުން ދިމާވާން ފެށި އެވެ. އަމިއްލަ ނަފުސަށް ކުރަމުން އައި އިތުބާރު ގެއްލި މީހުންގެ ކުރިމައްޗަށް ނިކުންނަން ފަސްޖެހެން ފަށައިފި އެވެ. ސްކޫލުގައި ހިންގާ...\nރައިއްކޮ: ހިތްވަރާ އެކު އަބަދުވެސް އުއްމީދުގައި\nނުކުޅެދުންތެރިކަން ހުންނަ ކުދިންނަށް މާ ބޮޑު ފުރުސަތެއް ނެތް ކަމަށް ގަބޫލުކުރި އިރެއް ވެސް ދިޔަ އެވެ. އެ ކުދިން ތިބެން ޖެހޭނީ ގޭގައި ކަމާއި ތައުލީމީ ގޮތުން ވެސް މާ އުހަށް ނޭރޭނެ ކަމަށް މުޖުތަމައު ވެސް ގަބޫލުކުރި އެވެ. މިހާރު އެކަން ވަނީ ބަދަލުވެފަ އެވެ. ކަލާފާނު ސްކޫލުގެ ގްރޭޑް ނުވައެއްގައި ކިޔަވަމުން އަންނަ މުހައްމަދު ރައިޝާން...\nބީޓެކާއި ދަސްވާރުން އާ ފުރުސަތުތަކެއް\nސްކޫލުގައި ރަނގަޅު ނަތީޖާއެއް ހޯދިއަސް ރަނގަޅު މުސާރައެއް ލިބޭ ވަޒީފާއެއް ހޯދުމަކީ ފަސޭހަ ކަމެއް ނޫނެވެ. އެތައް ތަނަކަށް ސިޓީ ހިފައިގެން ދުވިއަސް ނަސީބު އަތުގައި ހިފާނީ ވަރަށް މަދު ފަހަރަކު އެވެ. ވަޒީފާތަކަށް ކުރިމަތިލާން ފޫހިވާ ހިސާބަށް ވެސް ބައެއް ފަހަރު ދެ އެވެ.


Rape koh ehlaalaafai oiy anhenaku anehkaa ves fenijje\nރޭޕްކޮށް އެއްލާލާފައި އޮތް އަންހެނަކު އަނެއްކާވެސް ފެނިއްޖެ\nއިންޑިއާގެ ހައިދަރުއާބާދުގެ ރަންގާރެޑީ ޑިސްޓްރިކްޓްގެ ޝާދްނަގަރުގައި 26 އަހަރުގެ ޖަނާވާރުންގެ ޑޮކްޓަރެއް ރޭޕްކޮށް އަންދާލާފައި އޮއްވާ ފެނުނުތާ މާގިނަ ވަގުތުތަކެއް ނުވެ އުޅެނިކޮށް އެ ސަރަހައްދާއި މާދުރު ނޫން ހިސާބެއްގައި އިތުރު އަންހެނަކު ރޭޕްކޮށް އެއްލާލާފައި އޮއްވާ ފެނިއްޖެ އެވެ.\nމިދިޔަ ބުރާސްފަތި ދުވަހު ހެނދުނު، ޖަނަވާރުންގެ ޑޮކްޓަރު، ޕްރިޔަންކާ ރެއްޑީ ރޭޕްކޮށް އަންދާލާފައި އޮއްވާ ފެނުނުއިރު އޭނާ ރޭޕްކޮށްފައި ވަނީ އޭނާ ދުއްވަމުންދިޔަ ސައިކަލުގެ ޓަޔަރު ފަޅައިގެން ދިއުމުން އެ މަގުން ދިޔަ ލޮރީ ޑްރައިވަރެއްގެ އެހީއަށް އެދުމުން އެހީވާނެ ކަމަށް ބުނެ ގެންދިއުމަށް ފަހު އެވެ.\nއިންޑިއާގެ ފުލުހުން ބުނާ ގޮތުން މި ދެމަރަކީ ގުޅުން ހުރި ދެ މަރުކަން އަދި ކަށަވަރެއް ނުކުރެވެ އެވެ. އެކަމަކު ފަހުން ފެނުނު އަންހެން މީހާގެ ހަށިގަނޑުގެ ނިޝާންތަކަށް ބެލުމަށް ފަހު ފުލުހުން ވަނީ އޭނާ ވެސް މަރާލާފައިވަނީ ރޭޕްކުރުމަށް ފަހު ކަމަށް ބެލެވޭ ކަމަށް ބުނެފަ އެވެ.\nއުމުރުން 35 އަހަރުގެ މި އަންހެން މީހާގެ ހަށިގަނޑުގެ އޮޓޯޕްސީ ހެދުމަށް މިހާރު ހޮސްޕިޓަލަށް ވަނީ ގެންގޮސްފަ އެވެ.\nޑޮކްޓަރު ރޭޕްކޮށް މަރާލި މައްސަލައާ ގުޅިގެން ފުލުހުން މިހާރު ވަނީ މިކަމުގައި ޝައްކުކުރެވޭ ހަތަރު މީހަކު ހައްޔަރުކޮށްފަ އެވެ. މިކަމުގައި ޝާމިލުވާ އެންމެން އިންސާފުގެ ކުރިމައްޗަށް ގެންނާނެ ކަމަށް އެގައުމުގެ ފުލުހުން ބުނެ އެވެ.\nގޭންގު ރޭޕުތައް އިންޑިއާގައި އިންތިހާއަށް އިތުރުވެފައިވާއިރު ކޮންމެ ދުވަހަކު ވެސް އެތައް އަންހެނަކު އެގައުމުގައި ރޭޕްގެ ޝިކާރައަކަށް ދަނީ ވަމުންނެވެ.\nމީގެ އަހަރުތަކެއް ކުރިންވެސް އިންޑިއާގައި ވަނީ ބޮޑު ގޭންގް ރޭޕެއް ހިންގާފަ އެވެ. އެގޮތުން އުމުރުން 23 އަހަރުގެ ޖޯތީ ސިންގް ނަމަކަށް ކިޔާ އަންހެން ކުއްޖަކު، ބަހެއްގެ ތެރޭގައި ރޭޕްކޮށް އެއްލާލިއިރު އެ ހާދިސާއަކީ ގިނަ ބަޔަކު ރޮއްވާލި ހާދިސާ އެކެވެ. ކުއްޖާއަށް އިންސާފު ހޯދައިދިނުމަށް އިންޑިއާގެ އަންހެނުން މަގުމައްޗަށް ނިކުމެ އަޑުއުފުލިއިރު އެކުއްޖާ މަރުވެފައިވަނީ ލިބުނު އަނިޔާތަކަށް ފަރުވާ ހޯދަމުން ދަނިކޮށެވެ.


SunOnline: Raees Yaameen Hukumaai5ge Ihthifaagu!\nރައީސް ޔާމީންގެ ހުކުމާއި ފަހެއްގެ އިއްތިފާގު!\nނަޖާހު މަސްއޫދު 28 Nov 2019, 17:55\nކުރީގެ ރައީސް އަބްދުﷲ ޔާމީން ވެރިކަމުގެ ދުވަސްވަރު ކެމްޕޭން ހަފްލާއެއްގައި-- -- ފޮޓޯ/ ރައީސް އޮފީސް\nރާއްޖޭގެ ދެވަނަ ޖުމްހޫރިއްޔާގެ ފަސް ވަނަ ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމްގެ މައްޗަށް ކުރި މަނީ ލޯންޑަރިންގެ ދައުވާގެ ހުކުމް މިއަދު މި ވަނީ އިއްވައިފަ އެވެ. އެކި ގޮތްގޮތުން އެ ހުކުމާ ގުޅޭ ވާހަކަތައް މީސް މީހުން އަނބުރައިގެން އެބަދައްކަ އެވެ. އެންމެ އަޑު ގަދަ އަދި ޝައުގުވެރި ވާހަކަ އަކީ، އެމަނިކުފާނުގެ ޝަރީއަތާއި ނަމްބަރު ފަހަކާއި އޮތް އިއްތިފާގުގެ ވާހަކަ އެވެ.\nފެހި ގާނޫނު އަސާސީ ވުޖޫދު ވުމަށް ފަހު ފުރަތަމަ ފަހަރަށް ފަސް އަހަރުގެ ދައުރެއް ފުރިހަމަ ކުރެއްވި ރައީސް ޔާމީންގެ މައްޗަށް އުފުލި ލޯންޑަރިންގެ މައްސަލައިގައި އެމަނިކުފާނުގެ އެކައުންޓަށް އެއް މިލިއަން ޑޮލަރު ޖަމާވީ ފަސް ލައްކަ ޑޮލަރުގެ ދެ ޗެކުންނެވެ.\nއެ މައްސަލައިގައި ހުކުމް ކުރަން އެންމެ ފުރަތަމަ ތާވަލު ކުރީ ނޮވެމްބަރު ފަސް ވަނަ ދުވަހަށެވެ. އެމަކަކު އެ ދުވަހު ހުކުމް ކުރެވޭ ގޮތް ނުވީ އެވެ. އެއީ އޭރު މައްސަލަ ބެއްލެވި ގާޒީ އަހުމަދު ހައިލަމް ކުއްލިއަކަށް ޖޭއެސްސީއިން ސަސްޕެންޑު ކުރުމުންނެވެ.\nއެކަމާ ގުޅިގެން ޔާމީންގެ މައްސަލަ ބަލަން ކްރިމިނަލް ކޯޓުން އެކުލަވާލީ ފަސް ފަނޑިޔާރުންގެ ބެންޗެކެވެ. އެ ބެންޗުން މިއަދު ހުކުމް ކުރީ ރައީސް ޔާމީން ފަސް އަހަރަށް ޖަލަށްލާށެވެ. އަދި ފަސް މިލިއަން ޑޮލަރުން ޖޫރީމާނާ ކުރާށެެވެ. މިއީ މުޅިންވެސް އިއްތިފާގެވެ.\nރައީސް އަބްދުﷲ ޔާމީން ވެރިކަމަށް އިންތިހާބުވީ 2013 ވަނަ އަހަރު އެވެ. އެމަނިކުފާނުގެ ސިޔާސީ އެންމެ ބޮޑު އެއް ވާދެވެރިޔާ، ކުރީގެ ރައީސް މުހައްމަދު ނަޝީދުގެ މައްޗަށް ޓެރަރިޒަމްގެ ދައުވާ ސާބިތުވެ އެމަނިކުފާނަށް ކުރީވެސް 13 އަހަރުގެ ޖަލު ހުކުމެކެވެ. އެ ހުކުމް ކުރީވެސް މަހެއްގެ 13 ވަނަ ދުވަހު އެވެ.\nމި ކަންކަމާ ހުރެ އެމަނިކުފާނާ ނަމްބަރު 13އާ ހާއްސަ ގުޅުމެއް އޮންނަ ކަމަށް މީހުން އޭރު ކިޔާ އުޅުނެވެ. އެއީ އެމަނިކުފާނުގެ "ލަކީ" ނުވަތަ ނަސީބުވެރި ނަމްބަރު ކަމަށް ގަބޫލު ކުރައްވައިގެން އުޅުއްވި ކަމަށް ކިޔަ އެވެ. އެހެން ކަމަށްވާނަމަ، އެމަނިކުފާނަށް މިއަދު އިއްވި ބޮޑު ހުކުމާއި ފަހަކާ ހުރި ތިމާގެކަން ބައެއް މީހުން ސިފަކުރަނީ، އެއީ އެމަނިކުފާނުގެ ބަދު ނަސީބު ނަމްބަރުގެ ގޮތުގަ އެވެ.


Imran ge match ah Schmeichel Raajje athuvejje | Mihaaru\nއިމްރާން މުހައްމަދު (ކ) ޕީޓާ ޝުމައިކަލް އާ އެކު ފޮޓޯއެއް ނަގަނީ. --ފޮޓޯ: އިބްރާހިމް ފާއިދު (އެފްއޭއެމް)\n27 ޑިސެމްބަރ 2018 - 19:02\nރާއްޖޭގައި އުފެދުނު އެންމެ މޮޅު ގޯލްކީޕަރު އިމްރާން މުހައްމަދު ގައުމީ ފުޓްބޯޅަ ޓީމަށް ކުޅުން ހުއްޓާލުމުގެ ގޮތުން އާދީއްތަ ދުވަހުގެރޭ ކުޅޭ ހާއްސަ މެޗުގައި ބައިވެރިވުމަށް މެންޗެސްޓާ ޔުނައިޓެޑުގެ ކުރީގެ ކުޅަދާނަ ގޯލްކީޕަރު ޑެންމާކުގެ ޕީޓާ ޝުމައިކަލް މިއަދު ރާއްޖެ އަތުވެއްޖެ އެވެ.\nއޭނާގެ އިތުރުން މި މެޗުގައި ކުޅެން ރެއާލް މެޑްރިޑުގެ ކުރީގެ ސްޕެއިން ޑިފެންޑަރު މިޝޭލް ސަލްގާޑޯ ވެސް ވަނީ އަންގާރަ ދުވަހު ރާއްޖެ އައިސްފަ އެވެ. އެކަމަކު މި ދެ ކުޅުންތެރިން ވެސް ކުޅޭނީ އިމްރާނުގެ ޓީމާ ވާދަކުރާ އެފްއޭއެމްގެ ޓީމަށެވެ.\nވެލާނާ އިންޓަނޭޝަނަލް އެއާޕޯޓުގެ ވީއައިޕީ ލައުންޖުން ޝުމައިކަލަށް މިއަދު މަރުހަބާ ދެންނެވީ އެފްއޭއެމްގެ ރައީސް ބައްސާމް އަދީލް ޖަލީލެވެ. މީގެ އިތުރުން އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒާއި އިމްރާނުގެ އިތުރުން، އެފްއޭއެމާ ގުޅިގެން މި މެޗު އިންތިޒާމްކުރާ މޯލްޑިވްސްފުޓްބޯލްގެ އެޑިޓަރު ޝިމާޒް އަލީ ވެސް ބައިވެރިވި އެވެ.\nޕީޓާ ޝުމައިކަލް (ކ) އަށް އެއާޕޯޓުން މަރުހަބާ ކިޔަނީ. -- ފޮޓޯ: އިބްރާހިމް ފާއިދު (އެފްއޭއެމް)\nދުނިޔޭގެ އެންމެ ސަޕޯޓަރުން ގިނަ އެއް ކްލަބް ކަމަށްވާ މެންޗެސްޓާ ޔުނައިޓެޑުގެ ލެޖެންޑަށް ރާއްޖޭގައި އޮންނަ ޔުނައިޓެޑުގެ ސަޕޯޓަރުންގެ ގްރޫޕުން ވެސް ވަނީ މިއަދު މަރުހަބާ ކިޔައިފަ އެވެ. އެގޮތުން އެ ގްރޫޕުގެ ދެ މެމްބަރަކު ވަނީ ޝުމައިކަލަށް ހާއްސަ ހަނދާނީ ފިލައެއް ދީފަ އެވެ.\nޝުމައިކަލް އަކީ، އަަދަދު ހަމަކުރުމުގެ ގޮތުން 1992 ވަނަ އަހަރުގެ ޔޫރޯ ފުޓްބޯޅަ މުބާރާތުން ޑެންމާކަށް ދިން ފުރުސަތުގައި މުބާރާތުގައި ވާދަކޮށް، ދުނިޔެ ހައިރާންކޮށްލައި އެ ގައުމުން ތަށި ހޯދިއިރު ވިދާލި ކުޅުންތެރިއެކެވެ.\nއޭގެ ކުރީ އަހަރު ޔުނައިޓެޑާ ގުޅުނު ޝުމައިކަލް 1999 ވަނަ އަހަރުގެ ނިޔަލަށް އެ ޓީމަށް ކުޅެ ޕްރިމިއާ ލީގު ފަސް ފަހަރު، އެފްއޭ ކަޕް ތިން ފަހަރު އަދި ޗެމްޕިއަންސް ލީގު އެއް ފަހަރު ކާމިޔާބުކުރި އެވެ. މީގެ ތެރެއިން ގިނަ ބަޔެއްގެ ހަނދާނުގައި ހުންނާނީ 1999 ވަނަ އަހަރު އެ ކްލަބުން ތިން ތަށި ހޯދިއިރު، އޭގެ ތެރެއިން ޗެމްޕިއަންސް ލީގު، ފައިނަލުގައި އިތުރު ވަގުތުގެ ތެރޭ ފަހަތުން އަރައި ބަޔާން މިއުނިކް ބަލިކޮށް ކާމިޔާބުކުރި ކުރުމެވެ.\nޔުނައިޓެޑަށް 389 މެޗު ކުޅެދިނުމަށް ފަހު އޭނާ ވަނީ ޕޯޗުގަލްގެ ސްޕޯޓިން ލިޒްބަން އާއި ޕްރިމިއާ ލީގުގެ އެސްޓަން ވިލާ އަދި މެންޗެސްޓާ ސިޓީ އަށް ވެސް ކުޅެފަ އެވެ. އެކަމަކު އޭރު ސިޓީ އަކީ ލީގުގެ އާދައިގެ ޓީމެކެވެ. އުމުރުން 55 އަހަރުގެ ޝުމައިކަލް ކުޅުން ހުއްޓާލީ 2003 ގަ އެވެ.\nޔުނައިޓެޑުގެ ސްޕޯޓިން ޑިރެކްޓަރުގެ މަގާމާ ހަވާލުވާން ޝައުގުވެރިކާން ދާދި ފަހުން ހާމަކުރި ޝުމައިކަލް ރާއްޖޭގައި ކުޅޭ މެޗުގައި ސަލްގާޑޯގެ އިތުރުން ރާއްޖޭގެ ކުރީގެ ތަރިންނާއި މިހާރުގެ ތަރިން އޭނާގެ ޓީމުގައި ހިމެނޭނެ އެވެ. އޭގެ ތެރޭގައި އިސްމާއިލް އާސިފް (ކުޑަހީނާ) އާއި މުހައްމަދު ވިލްދާން ފަދަ ތަރިން ފާހަގަކޮށްލެވެ އެވެ. މިހާރުގެ ތަރިންގެ ތެރެއިން ގޯލްކީޕަރު މުހައްމަދު ފައިސަލާއި އަކްރަމް އަބްދުލްގަނީ އާއި އަލީ ފާސިރު (ސެންޓޭ) އަދި ނާއިޒް ހަސަން (ދާދު) ފަދަ ކުޅުންތެރިން ވެސް އެ ޓީމުގައި ހިމެނެ އެވެ. ކޯޗަކީ މި އަހަރުގެ ދިރާގު ދިވެހި ޕްރިމިއާ ލީގުގެ ޗެމްޕިއަންކަން ޓީސީ ސްޕޯޓްސް ކްލަބަށް ކާމިޔާބުކޮށްދިން މުހައްމަދު ނިޒާމް (ނިޒާމްބެ) އެވެ.\nއެފްއޭއެމްގެ ރައީސް ބައްސާމް އަދީލް ޖަލީލާއި ޕީޓާ ޝުމައިކަލް (ވ) ވާހަކަދައްކަނީ. --ފޮޓޯ: އިބްރާހިމް ފާއިދު (އެފްއޭއެމް)\nއިމްރާނުގެ ޓީމުގައި ގިނައީ އޭނާއާ އެކު 2000 ވަނަ އަހަރުން ފެށިގެން 2008 އަށް ގައުމީ ޓީމަށް އެކު ދުވަސްވަރު ކުޅުންތެރިންނެވެ. އަލީ އަޝްފާގް (ދަގަނޑޭ) ގެ އިތުރުން ކުރީގެ މަޝްހޫރު ތަރިން ކަމަށްވާ އަލީ އުމަރާއި އަލީ ޝިހާމާއި އައްސަދު އަބްދުލްގަނީ އާއި އާދަމް އަބްދުއްލަތީފް (ލައްޗޭ) އާއި ޝާހު އިސްމާއިލް (ސާޔާ) އަދި ތޮއްޑޫ މުހައްމަދު ނިޒާމް ފަދަ ކުޅުންތެރިން ހިމެނެ އެވެ. ކޯޗުކޮށްދޭނީ ގައުމީ ޓީމާއި ނިއު ރޭޑިއަންޓުގެ ކުރީގެ ކޯޗު ބަލްގޭރިއާގެ ޔޮރްދާން ސްޓޮއިކޯފް އިވަނޯފެވެ.\nމި މެޗުގެ ޓިކެޓް މިއަދު ވަނީ ވިއްކަން ފަށައިފަ އެވެ. ކުރީގެ ސިޑިބަރިން 50ރ. އަށް ޓިކެޓެއް ވިއްކާއިރު ގޮނޑިބަރިން ވިއްކާނީ 100ރ. އަށެވެ. ޓިކެޓް ފައިސާ އިން ބަޔެއް ހަދިޔާކުރަން ހަމަޖައްސާފައިވަނީ އިމްރާން އިހުތިޔާރުކުރި ހިލޭ ސާބަހަށް މަސައްކަތްކުރާ ޖަމިއްޔާއެއް ކަމަށްވާ ބްލައިންޑް އެންޑް ވިޝުއަލީ އިމްޕެއާޑް ސޮސައިޓީ އޮފް މޯލްޑިވްސް އަށެވެ.\nމިއީ މޯލްޑިވްސްފުޓްބޯލް ޑޮޓް ކޮމް އާއި އެފްއޭއެމް ގުޅިގެން ކޮންމެ އަހަރަކު ބާއްވާ މޯލްޑިވްސް ފުޓްބޯލް އެވޯޑްސްގެ މި އަހަރުގެ ހަފުލާގެ ގުޅުވައިގެން ވެސް ކުޅޭ މެޗެކެވެ، އެ އެވޯޑްސް ހަފުލާ އޮންނަނީ ކްލަބް ފަރު ރިޒޯޓުގައި މާދަމާ ހަވީރެވެ.\nމެންޗެސްޓާ ޔުނައިޓެޑް ގޯލް ކީޕަރު އިމްރާން މުހައްމަދު އެފްއޭއެމް\nމަރުހަބާ ދިވެހިރާއްޖޭގެ މެންޔޫ އަދި ރެއާލް ފޭނުން.\nތިޔަށް ވުރެ މާ ރަނގަޅު ވާނެ ކަރިއަސް!\nމަށަށް ހީވަނީ ޝްމައިކަލް ރާއްޖެއަށް ހޮލިޑޭހަދާލާން އަންނަ ދުވަސްވަރާ ދިމާކޮށް ހަދައިގެން އުޅޭ އެއްޗެއްހެން. އެހެން ނޫނަސް އުމުރުން 55 އަހަރުގެ މީހަކު ކީޕަރުކަން ކުރަން އުޅެގެން ވެއްޓިއްޖެއްޔާ އޭނަގެ ދުވަސް ދާންނެ. ހުޅުވެސް ނެއްޓިދާނެ\nމިއުމުރުގެ މީހުންނަކީ އެތަންތާގައި އަދި ހަމަ ޅަމީހުން.އެމީހުން ފިޒިކަލް ސްޓްރެންތް ވަރަށް ރަނގަޅުވާނެ


Inthihaabugai vaadha kuraanee amilla candidate eh gothu: Umar\nއިންތިހާބުގައި ވާދަކުރާނީ އަމިއްލަ ކެންޑިޑޭޓެއްގެ ގޮތުގައި: އުމަރު\nކުރިއަށް އޮތް 2023 ގެ ރިޔާސީ އިންތިހާބުގައި ވާދަކުރައްވަން ނިންމަވާފައިވާ ނިންމެވުން ބަދަލު ނުކުރައްވާނެ ކަމަށާ އަމިއްލަ ކެންޑިޑޭޓެއްގެ ގޮތުގައި އިންތިހާބުގައި ވާދަކުރައްވާނެ ކަމަށް ކުރީގެ ހޯމް މިނިސްޓަރު އުމަރު ނަސީރު މިއަދު ވިދާޅުވެއްޖެ އެވެ. އުމަރު މިހެން ވިދާޅުވީ އަވަސްގެ "ސުވާލަަކަށް ފަހު ސުވާލެއް" ޕްރަގްރާމްގައި ބައިވެރިވެވަޑައިގެން ކުރެވުނު ސުވާލުތަކަށް ޖަވާބު ދެއްވަމުންނެވެ.\nއުމަރު ވިދާޅުވީ 2023 ގެ އިންތިހާބުގައި ވާދަކުރައްވަން ނިންމަވާފައިވާ ނިންމުމުގެ މަތީގައި ދެމި ހުންނެވި ކަމަށެވެ. އަދި އެކަމަށްޓަކައި ކުރައްވަން ޖެހިވަޑައިގަންނަވާ މަސައްކަތްތައް ފައްޓަވާފައިވާ ކަމަށެވެ.\nއިންތިހާބަށް ނިކުންނަވާއިރު އޭނާގެ ފަހަތުގައި ތައުލީމީ ގާބިލު ޓީމެއް އެބައޮތް ކަމަށްވެސް ވިދާޅުވިއެވެ. އެ ޓީމަކީ ސާފު ޓީމެއް ކަމަށްވެސް ވިދާޅުވިއެވެ. އެއީ ސިޔާސީ ގޮތުން މަޝްހޫރު ބޭފުޅުން ހިމެނޭ ޓީމެއް ނޫން ކަމަށްވެސް ވިދާޅުވިއެވެ. އަދި ވިދާޅުވީ ރާއްޖެ މުޅީން އައު ގޮތަކަށް ބައްޓަން ކުރައްވަން މަސައްކަތް ކުރައްވާއިރު އެކަމުގައި ތިއްބަވާނީ އަދި ތިއްބަވަން ވާނީވެސް އައު ޓީމެއް ކަމަށެވެ.\n"އާދެ، އެއްވެސް ޝައްކެއް ނެތް. އަޅުގަނޑު މިހުރީ 2023 ގެ ރިޔާސީ އިންތިހާބަށް ކުރިމަތިލުމަށް ގަސްތުކޮށްގެން. އެކަމަށް ކުރަންޖެހޭ ހުރިހާ މަސައްކަތެއްވެސް ކުރަމުން އަޅުގަނޑު މި ގެންދަނީ. ﷲ އިރާދަކުރެއްވިއްޔާމު 2023 ގެ ރިޔާސީ ޓިކެޓްގައި އުމަރު ނަސީރު، މިނިވަން ކެންޑިޑޭޓެއްގެ ގޮތުގައި އޮންނާނެ،" އުމަރު ވިދާޅުވިއެވެ.\nއުމަރު ވިދާޅުވީ އޭނާގެ ޓީމުގައި މަޝްހޫރު މޫނުތައް ނެތް ކަމަށް ބުނެ ބައެއް ފާޑުކިޔުން އަމާޒުވި ނަމަވެސް އެއީ ޖަވާބު ދެއްވަން ބޭނުންފުޅުވާ ފާޑުކިޔުންތަކެއް ނޫން ކަމަށެވެ. ރާއްޖެ ބަދަލު ކުރެވޭނީ މިހާރު ސިޔާސީ މަސައްކަތުގައި ތިއްބެވި ފަސްބައި ކިލަނބު މީހުން ނުހިމަނާ ކުރެވޭ މަސައްކަތަކުން ކަމަށްވެސް ވިދާޅުވިއެވެ.\n"އަޅުގަނޑު ބޭނުންވަނީ ކްލީން ޓީމެއް. އަޅުގަނޑު ބޭނުންވަނީ އެންމެ މަޝްހޫރު މީހާއެއް ނޫން. އަޅުގަނޑު ބޭނުންވަނީ އެންމެ ފަސްބައި ސާފުކޮށް ހުރި ގާބިލު އެންމެ ހިންގުންތެރިކަމާއެކު މަސައްކަތް ކޮށްދޭނެ މީހެއް. އެންމެ މަޝްހޫރު މީހުން އަޅުގަނޑުގެ ފަހަތުގައި އަތުރާލައިފިއްޏާ ހުންނާނެ ފަސްބައި ކިލަނބުވެފައިވާ އެތައް ބަޔަކުވެސް. އެހެންވީމަ އަޅުގަނޑު ބޭނުމެއް ނޫން އެހެން އެކަންވާކަށް،"\nރިޔާސީ ރޭހުން ފަހަތަށް ޖެހިވަޑައިގަންނަވާނެ ހާލަތެއް އަތުވެދާނެތޯ ދެންނެވުމުން އުމަރު ވިދާޅުވީ ފުރިހަމަ ސިއްހަތެއްގައި ހުންނެވިނަމަ ރިޔާސީ ރޭހާ ފެޔަށް ޖެހިވަޑައިގަންނަވާނެ އެއްވެސް ހާލަތެއް ނާންނާނެ ކަމަށެވެ.\n"އަޅުގަނޑު ދެކޭ ގޮތުގައި ﷲގެ ވާގިފުޅާއެކު އަޅުގަނޑު ފުރިހަމަ ސިއްހަތެއްގައި ހުރެއްޖެނަމަ އަޅުގަނޑު ފެޔަށް ޖެހެންޖެހޭ އެއްވެސް ސަބަބެއް ނޯންނާނެ. އަޅުގަނޑު އެހެން އެއްވެސް ބޭފުޅެއްގެ ފަހަތަކަށްވެސް ނާރާނެ. ރިޔާސީ ޓިކެޓްގައި އޮންނާނީ އަޅުގަނޑުގެ ނަން އިނގޭތޯ. އަޅުގަނޑު އެމްއެންޕީއަކުވެސް އެމްއާރްއެމްއަކުންވެސް ޖޭޕީއަކުންވެސް ނުފެންނާނެ. އަޅުގަނޑަކީ މިނިވަން ކެންޑިޑޭޓެއް،"\nސިޔާސީ ޕާޓީތަކާއެކު މަސައްކަތް ކުރައްވަން ތައްޔާރަށް ހުންނެވި ކަމަށްވެސް ވިދާޅުވިއެވެ. އެކުގައި މަސައްކަތް ކުރެއްވުމުގެ ދައުލަތު ރައީސް މައުމޫނާއި ގާސިމް އިބްރާހިމް އަދި ކާނަލް މުހައްމަދު ނާޒިމް އާއި އިމްރާން އަބްދުﷲއަށްވެސް އެބައޮތް ކަމަށް ވިދާޅުވިއެވެ. ނަމަވެސް އެ މަސައްކަތް ކުރެވޭނީ އުމަރު ވަކާލާތު ކުރައްވަމުން ގެންދަވާ ކަންކަމުގެ މަތީގައި ކަމަށްވެސް ވިދާޅުވިއެވެ.\nމަސްތުވާތަކެތީގެ ސަޕްލައި މުޅިން ފުނޑުފުނޑުކޮށްލަވަން ކެރިވަޑައިގަންނަވާ ރާއްޖޭގައި ގިސާސު ހިފުމަށް ތާއީދު ކުރާ ބަޔަކަށް އެ ބަޔަކުވާން ޖެހޭނެ ކަމަށްވެސް ވިދާޅުވިއެވެ. އުމަރު ވިދާޅުވީ އޭނާ ގަބޫލުކުރައްވާ ކަންކަމަކީ ރާއްޖެއަށް އޮތް ހައްލު ކަމަށާ އެ ހައްލާ ބަޔަކު ދެކޮޅު ހެއްދެވިޔަސް އެ އަސާސުތައް ދޫކޮށް ނުލައްވާނެ ކަމަށެވެ. އަދި މީގެ 15 އަހަރު ކުރީން ފެއްޓެވި ދަތުރުގައި އެކަނި ހުންނަވަން ޖެހިވަޑައިގަތަސް ގަބޫލުކުރައްވާ އުސޫލުތައް ބަދަލު ނުކުރައްވާނެ ކަމަށް ވިދާޅުވިއެވެ.\n"ބައެއް ސިޔާސީ ޕާޓީތަކުން ގަބޫލެއް ނުކުރޭ ގިސާސް ހިފަން ޖެހޭނެ ކަމެއް. އެހެންވީމަ އަޅުގަނޑާއެކު އެފަދަ ސިޔާސީ ޕާޓީއަކުން ވަޑައިގަންނަވާނަމަ ވަޑައިގަންނަވަން ވާނީ އަޅުގަނޑު ސިޔާސަތު ބަދަލުކޮށްގެނެއް ނޫން. އެ ބޭފުޅުންގެ އެ ސިޔާސަތު ބަދަލުކޮށްގެން،"\nއަންނަ އަހަރު ފެށުމާއެކު ރިޔާސީ ކެންޕެއިން ފައްޓަވާނެ ކަމަށްވެސް އުމަރު ވަނީ މިއަދު އިއުލާނު ކުރައްވާފައެވެ. އަދި ރާއްޖޭގެ ހުރިހާ ރަށަކަށް ދަތުރުކޮށް އޭނާގެ ވައުދުތައް އިތުރަށް ތަފްސީލުކޮށްދެއްވާނެ ކަމަށް ވިދާޅުވިއެވެ.\nއުމަރު މިއަދުވެސް ވިދާޅުވީ ގިސާސު ހިފަން ކެރިވަޑަައިގަންނަވާނެ ކަމަށާ އޭނާގެ ވެރިކަމެއްގައި އެކަން ކުރައްވާނެ ކަމަށެވެ. އަދި ރާއްޖޭގައި ތިބި އިންޑިއާ ސިފައިން ބާލާނެ ކަމަށާ އެކަން ކުރައްވަން ޖެހިވަޑައިގަންނަވާ ގޮތް ވަރަށް ރަނގަޅަށް އެނގިވަޑައިގަންނަވާ ކަމަށެވެ. އަދި ޑްރަގްގެ މައްސަލައަށް އޮތް ހައްލަކީ ސަޕްލައި ނެޓްވޯކް ފުނޑުފުނޑުކޮށްލުން ކަމަށް ވިދާޅުވިއެވެ. އެކަން ކުރުމަށް ޑްރަގްގެ މައި ވިޔަފާރިވެރިން މަރާލަން ޖެހުނަސް ފަސް ނުޖެހޭނެ ކަމަށް ވިދާޅުވިއެވެ. އަދި ސަޕްލައިކުރާ ބޯޓްތަކާއި ދޯނިތައް ފައްތާލައްވައިގެންވެސް ހަލާކުވަމުންދާ ޖީލު ސަލާމަތް ކުރަން ޖެހޭ ކަމަށެވެ.\n"އަޅުގަނޑު މި ވާހަކަތައް ދައްކާތާ 15 އަހަރުވެއްޖެ. އަދިވެސް އަޅުގަނޑު މި ދައްކަނީ އެ ވާހަކަތައް. ކުރިއަށް އޮތްތާވެސް ދައްކާނީ މި ވާހަކަތައް،" އުމަރު ވިދާޅުވިއެވެ.\nއުމަރު ނަސީރު ޕޮލިޓިކްސް ސުވާލަކަށްފަހު ސުވާލެއް


Sarukaarah Sharee'athuge Thereah Nuvadheveynekan Miadhu Engihje: Iyaz - Vaguthu\nކުރީގެ ރައީސް އަބްދުﷲ ޔާމީން މިނިވަން ކުރުމަށް ސުޕްރީމް ކޯޓުން ކޮށްފައިވާ ހުކުމުން ހާމަވެގެން ދިޔައީ ސަރުކާރަށް ޝަރީއަތުގެ ތެެރެއަށް ނުވަދެވޭނެކަން ކަމަށް އަދާލަތު ޕާޓީގެ އިލްމްވެރިންގެ މަޖިލީހުގެ ނައިބް ރައީސް ޑރ. މުހައްމަދު އިޔާޒް ވިދާޅުވެއްޖެއެވެ.\nރައީސް ޔާމީންގެ މައްޗަށް ކޮށްފައިވަނީ މަނީ ލޯންޑަރިންގްގެ ދައުވާއެވެ. އެ ދައުވާ ކުރީ އެ މަނިކުފާނުގެ ނަމުގައި އޮތް އެކައުންޓަކަށް އެއް މިލިއަން ޑޮލަރު އެމްއެމްޕީއާރުސީގެ ޚިޔާނާތުގެ ފައިސާ ދައުރުކުރި ކަމަށް ތުހުމަތު ކުރެވޭ އެސްއޯއެފުން ޖަމާކުރި މައްސަލައިގައެވެ. އެ މަނިކުފާނު އެއްބަސްވެ ވަޑައިގަތުމަށް ފަހު، އެހެން ފައިސާތަކެއް އެސްކްރޯ އެކައުންޓަށް ޖަމާކޮށް އަދި އެސްއޯއެފުން ޖަމާކުރި ފައިސާ އިސްލާމިކް ބޭންކްގެ ޖެނެރަލް އިންވެސްޓްމަންޓް އެކައުންޓަކަށް ބަދަލުކޮށް، އޭގެ އަސްލު އޮޅުވައިލި ކަމަށް ތުހުމަތު ކުރިއެވެ.\nމި މައްސަލައިގައި ޔާމީންގެ މައްޗަށް ކްރިމިނަލް ކޯޓުން ކުރި ހުކުމް ހައި ކޯޓުގައި އިސްތިއުނާފް ކުރުމުން އެ ކޯޓުން ދަށު ކޯޓުގެ ހުކުމަށް ތާއީދު ކުރިއެވެ. އެކަމަކު، ސުޕްރީމް ކޯޓުގެ ތިން ފަނޑިޔާރުންގެ އިއްތިފާގުން ހައި ކޯޓުގެ ހުކުމް ބާތިލް ކުރުމާ ގުޅިގެން އެމަނިކުފާނު ސަލާމަތްވީއެވެ.\nމިއަދު ސުޕްރީމް ކޯޓުން ނިންމި ނިންމުމުން އެނގެނީ ފަނޑިޔާރުގެ މިނިވަންވެފައިވާކަން. އަދި ސަރުކާރަށް ޝަރީޢަތުގެ ތެރެއަށް ނުވަދެވޭނެކަން.\n— Dr.Mohamed Iyaz (@dr_iyaz) November 30, 2021\nމިކަމާއި ގުޅިގެން މަޝްހޫރު ދީނީ އިލްމުވެރިޔާ އިޔާޒް ކުރެއްވި ޓްވީޓެއްގައި ވިދާޅުވީ ސްޕްރީމް ކޯޓުގެ ނިންމުމަކީ ސަރުކާރުން ޖުޑީޝަރީއަށް ނުފޫޒު ނުފޯރުވާކަން ހާމަވި ކަމެއް ކަމަށެވެ. އަދި މިކަމުގެ ސަބަބުން ފަނޑިޔާރުން މިނިވަންކަން ހާމަވެގެން ގޮސްފިކަމަށް ވިދާޅުވިއެވެ.\n"މިއަދު ސުޕްރީމް ކޯޓުން ނިންމި ނިންމުމުން އެނގެނީ ފަނޑިޔާރުގެ މިނިވަންވެފައިވާކަން. އަދި ސަރުކާރަށް ޝަރީޢަތުގެ ތެރެއަށް ނުވަދެވޭނެކަން،" އިޔާޒް ކުރެއްވި ޓްވީޓުގައި ވިދާޅުވެފައިވެއެވެ.\nސުޕްރީމް ކޯޓުން ޔާމީން މިނިވަން ކުރުމަށް ހުކުމް ކޮށްފައިވަނީ ރާއްޖޭގައި އަދުލު އިންސާފު ގާއިމްނުކުރެވޭ ކަމަށް ބުނެ ޖުޑިޝަރީގެ މިނިވަންކަމާއި މެދު އިދިކޮޅު ފަރާތްތަކުން ސުވާލު އުފައްދަމުން ދިޔަ ދަނޑިވަޅެއްގައެވެ. ސުޕްރީމް ކޯޓުގެ ނިންމުމާއެކު އިދިކޮޅު ފަރާތްތަކުގެ ތައުރީފް އޮހެން ވަނީ ފަަށިއިފައެވެ.\nނޮވެމްބަރު 30, 2021 20:06\nއިޔާޒޫ ލަނޑަޔާ ވާނީ ލަނޑަޔާ ، ތިޔައީ ކެނެރީގޭ ނަސީދު ވަރެއްނެތިގެން އުޅުނު މީހެއް ލޮޓިއެއްދީ ވަޒީފާއިން ވަކިކުރީމަ ....\nނޮވެމްބަރު 30, 2021 20:25\nއިޔާޒު ތިޔައުޅުއްވަނީ އަދިވެސް ސަރުކާރު ދިފާއުކޮށް ސަނާ ކިޔަންތަ. ހުޅުމާލޭގައި ހުރި ފާތުމާ އަޅާފަހުރި މިސްކިތުގައި ދަރުސް ވެސް ދޭން ދެކޮޅު ހަދާ މީހަކު ދެއް ކޮން ވާހަކައެއްތަ ތިޔަ ދައްކަނީ.\nނޮވެމްބަރު 30, 2021 20:32\nޤާޒީ ޢަލީރޝދ ކިޔާމީހަކު ޔާމީން ގުރުބާންކޮށްފަ ސްޕްރީމްކޯޓަށް ދިޔަދިއުމާމެދު ކުޑަކުޑަ ދިރާސާއެއް ހަދާލިނަމަ ފަނޑިޔާރުގެއަށް ސަނާއެއް ނުކިޔާނެ.\nނޮވެމްބަރު 30, 2021 20:35\nވަދެގެން ނިކުންނާނީ ނޭގުނީ\nނޮވެމްބަރު 30, 2021 20:37\nއިޔާޒު މިކަހަލަ ކޮންމެ ތާކަށް އަނގަލަނީ ލަދުހަޔާތް ކުޑަވީމަ. ހަމަ ހަގީގަތުގައިވެސް ޑރ ގެ އަގު ވައްޓަލައި އެލްޑީ ބައިގަނޑު ބޭނުންވާގޮތް ހަދައިފި. މިހާރު ދީނީ މީހުންނާ ލާދީނީ މީހުންނަށްވެސް ޑރ އަކީ ޗަސް ބަނބުކޭލެއް. އަލީ ޒައިދާ އިލްޔާސް ވެސް ހަަމަ މިފަދަ.\nނޮވެމްބަރު 30, 2021 20:41\nއޭ ބޭގަނޑާ! ވަންނަން އުޅުނު ،. ފާރަވެރިން ގިނަކަމުން ނުވަދެވުނީ! ރިޝްވަތުދޭންވެސް އުޅުނު. . ފަނޑިޔާރުން މާތްﷲއަށް ބިރުވެތިވެ ރިޝްވަތުގައި ނުހިފީ! ފަނޑިޔާރުން ބިރުގަންނަވަން ޓްވީޓްތައްވެސް ކުރި! ފަނޑިޔާރުން ބިރު ނުގަތީ! ރޭގަނޑު ދަންވަރު ކޯލިސަންގެ ވެރިން ސިއްރު ބައްދަލުވުންތައްވެސް ބޭއްވި! މިވާހަކަތައް ވަރަށްއަވަހަށް ފަޅާއަރާނެ!\nނޮވެމްބަރު 30, 2021 20:47\nހޫނ ޔާމީނުގެ ޙަބަރެއް ވެލާއިރަށް މި ވައްތަރު ޝެއިހުން އަނގަހުޅުވި އެއްޗެހި ބުނެވެން ފަށާ، އެހެން ކޮންމެ ކަމެއް ވިޔަސް ވަރިހަމަ،މިވަރަށް ފޯރިއެއްނުހުރޭ! ސަރުކާރުން ތިބީ މުސައްލަމަތީ ނަމާދުކުރަން.\nނޮވެމްބަރު 30, 2021 20:50\nއާނ ދެން ސަނާ ކިޔަންޖެހޭނެތާ ސަރުކާރު ރުއްސަން ޖެހޭނެތާ މަގާމާ ފައިސާއާއި ދުނިޔެއަށް ލޯބިކުރާ މީހުން ވިއްޔާ! އެހެންނޫނަސް މި ސަރުކާރު މީ ހުދު ކާފޫރު! ދީނީގޮތުން ވެސް އެންމެ އުހުގަ\nނޮވެމްބަރު 30, 2021 20:56\n3 އަހަރު ވަންދެން ވަކި މީހަކަށް ކޯޓު ތައް ބޭނުން ކޮށްގެން ކުރި އަނިޔާ މިއަދު މި ހާމަވީ.\nނޮވެމްބަރު 30, 2021 21:07\nމި ޙުކުމާ ގުޅިގެންވެސް ސަރުކާރަށް ސަނާކިޔާތީ ދަންނަވަން... ތިޔަ ޙުކުމް ތިޔަ ޞާލިހު ސަރުކާރަށް ހަޖަމް ނުވެގެން ޔާމީނު ފުރުން މަނާކުރިކަން އެނގިނުލައްވާތޯ..\nނޮވެމްބަރު 30, 2021 22:15\nތިއީ ރަގަޅު ވާހަކަޔެއް ނޫން. މިޙާރު އޮތް ހާލަތުގަ ބާލިޢުވެފަ ހުރި ބުއްދި ސަލާމަތުން ހުރި މީހަކުވެސް ޔާމީނާ ދެކޮޅަށް ހުކުމް ނުކުރާވަރު ވީމާ ކިިހިނެތް ދައުލަތާ އެއްކޮޅަށް ހުކުމް ކުރާނީ! ޗެކް ނަންބަރު ދިމާނުވާއިރު ސުޕްރީމް ކޯޓާ ހަމައަށް ދެޥޭނީ ވަރަށް ބާރުގަދަ ނުފޫޒެއް އޮވެގެން ކަމަށް ބެލެވޭ!\nނޮވެމްބަރު 30, 2021 22:43\nޙަގީގަތަކީ ދީނަށް ފުރައްސާރަ ކުރާ މީހުން ދެކެ ނަފްރަތުކުރާ ވަރަށްވުރެ ބޮޑަށް ރައީސް ޔާމީން ދެކެ ރާއްޖޭގެ ބައެއް ޝައިހުން ނަފުރަތުކުރާކަން. ހަސަދަވެރިކަމާއި މަގާމާއި ފައިސާ އާ ހެދި ހޭބަލިވިޔަސް ބޮޑުވަރުތީ\nނޮވެމްބަރު 30, 2021 23:35\nމިސޮރުވެސް ޔާނު ދެކި ހާދަހާ ބިރެކޭ ދޯ މިގަންނަނީ! ﷲދެކި ބިރުގެންބަަލަ ޝޭކޫ. ލާދީނީ ބައިގަނޑަކަށް އިސްލާމީ ގައުމެއްެގެ ވެރިކަންދީގެން ރިޝްވަތު ލާރި ބަނޑު އަޅާލަ އަޅާލަ މަކަރާހީލަތުން ކަލޭވެސް ފިލާ ތިއޮތީ! އިސްލާމީ ގައުމެއް ގައި މިއަދު ބަލާބަަލަ މިސަރުކާރުން ހިންގާލާ ޖަރީމާ ސޭކޫ! . ކަލޯމެންދެން ނުވާނެ އިސްލާހެއް! ޔާމީނު އާ ކަލޯމެން ގެ ލާދީނީ އަންނި އާ އަޅާ ކިރާލަބަލަ ތަޢަައްޞުބު ޝައިޚޫ\nޑިސެމްބަރު 1, 2021 00:34\nޢިސްލާމީ ޝަރީއަތުގެ ފަޑިޔާރުގެއެއްތޯ ނުނީ ފަތުވާ ބަދަލްވީތޯ ، ނުނީ ދީނުގެ ހުކުމެއް ބަދަލްވީތޯ.. ޢިޔާޒުމެން ޤަބޫލްކުރާ އިލްމްވެސް ބަދަލުވޭ އެބަ އެޔެއް މިޔެއް ނޭންގޭ.. ޢެއްމެގިނައިން ދީނައް ފުރައްސާރކުރި ސަރުކާރު އަދި އެވެސް މީމީހުންގެ ސޭކު އިމްރާންގެ ހޯމް މިނިސްޓަރުކަމުގަ\nޑިސެމްބަރު 1, 2021 00:47\nސަރުކާރުން ރައީސް ޔާމީންގެ ޝަރީއަތައްނުފޫޒުފޯރުވާފައިވާކަން ސްޕްރިންކޯޓުހުކުމުން އެވަނީސާފުވެގެންގޮސްފަ ދަށުކޯޓާ ހައިކޯޓުގެ ހުކުމަށް ނުފޯޒުފޯރުވާފަވާކަންއެއޮތީހުކުމުން ސާބިތުވެފައި\nޑިސެމްބަރު 1, 2021 02:00\nމީނަ މިޤައުމުގައި ދީނީ ވަހުދަތު ގެއްލިގެންދާއިރު ސިޔާސީ ދޮގުވާހަކަ ދައްކަން ފޫގަޅައިލައިގެން ހުރެ މޮޅުކަނޑަނީ ބަލަގަ ހައިލަމާ އަލީރަޝީދުގެ ހުކުމްކޮބާ\nޑިސެމްބަރު 1, 2021 03:01\nކަލޯ ފަނޑިޔާރުންނަށް މިސަރުކާރުން ދިންރިސްވަތުގަ ނުހިފީމަ މިނިވަންވީ ފަނޑިޔާރުން ﷲ ތައާލާއަށް ބިރުވެތިވީ އެހެންވެ މިނިވަންވީ އަދިވެސް ރައީސްޔާމީނަށް މިސަރުކާރުން އަނިޔާދޭނެކަމީ ޝައްކެއްއޮތް ކަމެއްނޫން .\nޑިސެމްބަރު 1, 2021 05:35\nދެން ކީއްވެބާ ދިހައަހރު ދުވަހުގެ ޖަލުހުކުމެއް އިއްވީ\nޑިސެމްބަރު 1, 2021 06:01\nޖޭއެސްސީ ސިޔާސީ ވަފާތެރި ކެހިވެރި މީހުންގެ އައްދަށުން\nމިނިވަން ނުވާހާ އިރަކު އެތަން އޮންނާނީ ސިޔާސީން މޮޑޭ ފުށްގަޑެެްހެން !\nޑިސެމްބަރު 1, 2021 07:29\nމާކުރިންވެސް މިގޮތަށް މިކަން ކުރާގޮތަށް ހަމަޖެހިފަ އޮތްކަމަށް ރަށުތެރޭގަ ކިޔަމުންދިޔައީ. ލަސްވީ6މެއި ގެ ކަންތަކާހުރެކަން އެންމެންނަށް ވެސް އެނގޭކަމެއް.\nޑިސެމްބަރު 1, 2021 16:27\nއިޔާޒް މެންގެ ބުއްދި ކޮންތާކު ހުރީ ސްޕްރީމްކޯޓްގެ ހުކުމުންއެގުނީ ސަރީއަތުގަ ހިގަމުންދިޔަ މައްސަލައެއް ހުކުމް ކުރަން ސަރީއަތް ބާއްވަން ތާވަލްކުރި ވަގުތު އެމައްސަލަ ބެއްލެވި ބޭފުޅާ އެކަހެރިކޮށް ބެންޗެއްހަދާ ހުކުމްއިއްވިއިރު ބަލަން ވާމިންވަރަށް ބެލިޔަނުދީ އެ މައސަލަ ބެލުމުގަ ބައިވެރި ނުވާ ބަޔަކު މެދުވެރިކޮށް ހުކުމް ކުރުމަކީ ސަރުކާރުން އެކަމުގެތެރެއަށް ވަދެ ހިންގި އަމަލެއް ކަން. ހޯދަންވާ ހޯދުން ނުހޯދާ ތަހުގީގު ފުރިހަމަ ނުކޮށް މައްސަލަ ސަރީއަތަށް ހުށަހެޅުމަކީ ސަރުކާރުން ނުފޫޒު ފޯރުވައިގެން ހިންގި އަމަލެއްކަން. ގާނޫނުއަސާސީގަ ބުނާގޮތުން ޔާމީނުގެ މައްޗަށް މިޗެކާއިބެހޭ އެއްވެސް ދައުވާއެއް ދެން ނުހިންގޭނެ.


Mi mahu 10 ge kurin dividend faisaa jamaakuraane: STO\nމި މަހު 10ގެ ކުރިން ޑިވިޑެންޑު ފައިސާ ޖަމާކުރާނެ: އެސްޓީއޯ\nއެސްޓީއޯ ހެޑް އޮފީސް: މިމަހުގެ 10 ވަނަ ދުވަހުގެ ކުރިން ޑިވިޑެންޑު ފައިސާ ޖަމާކުރާނެކަމަށް ބުނި -- ފޮޓޯ: އަވަސް\nއެސްޓީއޯގެ ހިއްސާދާރުންގެ ތެރެއިން ހިއްސާގެ ފައިދާ ބޭންކަށް ޖަމާކުރުމަށް މިހާރު ރަޖިސްޓްރީ ކޮށްފައިވާ ފަރާތްތަކުގެ އެކައުންޓްތަކަށް މިމަހުގެ 10 ވަނަ ދުވަހުގެ ކުރިން ޑިވިޑެންޑް ފައިސާ ޖަމާކުރާނެ ކަމަށް އެސްޓީީއޯއިން ބުނެފި އެވެ.\nހިއްސާދާރުގެ ބޭންކް އެކައުންޓް އެސްޓީއޯގައި ރަޖިސްޓްރީކޮށްފައި ނުވާ ހިއްސާދާރުން ހިއްސާގެ ފައިދާ ބޭންކަށް ޖަމާކުރުމަށް އެދޭ ފޯމު ފުރިހަމަކުރުމަށްފަހު އެސްޓީއޯގެ އީމެއިލް އެޑްރެހަށް ފޮނުވުމަށް އެކުންފުނިން ވަނީ އެދިފަ އެވެ.\nއެސްޓީއޯ އިން ބުނީ ފޯމް ހުށަހަޅާތާ ހަފްތާއެއްގެ ތެރޭގައި ހިއްސާގެ ފައިދާ ޖަމާކޮށްދޭނެ ކަމަށެވެ.\nމިދިޔަ މެއި މަހުގެ 31 ވަނަ ދުވަހު ބޭއްވި އެސްޓީއޯގެ އަހަރީ އާއްމު ޖަލްސާގައި މިދިޔަ އަހަރު އެ ކުންފުންޏަށް ލިބުނު ފައިދާއިން 60 ރުފިޔާ ބަހަން ފާސްކޮށްފައިވެ އެވެ.\nއެސްޓީއޯ އިން 2019 ވަނަ އަހަރު ހިއްސާ އަކަށް ބަހާފައިވަނީ 58 ރުފިޔާ އެވެ. މިއީ މިދިޔަ އަހަރާ އަޅާބަލާނަމަ ދެ ރުފިޔާގެ އިތުރު ވުމެކެވެ.\nއެސްޓީއޯ އިން ހިއްސާ އަކަށް ބަހާ އަދަދު މަތިކުރީ މިދިޔަ އަހަރު ލިބުނު ފައިދާ ބޮޑުވެގެންނެވެ. އެސްޓީއޯ އަށް މިދިޔަ އަހަރު ބޮޑު ފައިދާއިން ލިބުނު އެއް ސަބަބަކީ ކޮވިޑް-19ގެ ސަބަބުން ރާއްޖެއަށް ބޭނުންވާ މެޑިކަލް ސާމާނުގެ ބޮޑު ބައެއް އެ ކުންފުނިން ރާއްޖެ ގެނެސްފައި ވާތީ އެވެ.\nއެސްޓީއޯ ސްޓޮކް އެކްސްޗޭންޖް


މިއަދަކީ ދިވެހިރާއްޖޭގެ ފަޚުރުވެރި ޤައުމީ ދުވަހެވެ. ރާއްޖޭގެ އެކި ސްކޫލުތަކުގައި އިއްޔެ ޤައުމީ ދުވަސް ފާހަގަ ކޮށްފައިވެއެވެ. އެކި އެކި ސަޤާފީ ހެދުންތަކުގައި ދަރިވަރުން ސްކޫލުތަކަށް ދާ މަންޒަރު ފެންނަމުން ދިޔައެވެ. ޕްރީ ސްކޫލުތަކުގެ ކުދިންވެސް ރަތް ލިބާސް ލައިގެން ސްކޫލުތަކަށް ދިޔައިރު އެކުދިންގެ މޫނުމަތިން ފެންނަމުން ދިޔައީ އުފާވެރިކަމުގެ ޝުޢޫރުތަކެވެ.\nސްކޫލު ޔުނީފޯމުގެ ބަދަލުގައި މިފަދަ ސަޤާފީ ހެދުން ލައިގެން ސްކޫލަށް ދެވުމުން ދަރިވަރުންނަށް ލިބިގެން ދިޔައީ އާދަޔާ ޚިލާފު އުފަލެކެވެ. ނަމަވެސް ދެން ވިސްނާލަންވީ ކަމަކީ ސަޤާފީ ހެދުން ލުމުން ޤައުމީ ދުވަސް ފާހަގަކުރެވުނީ ތޯ އެވެ.\nބައެއް މީހުންނަށް މީ ޤައުމީ ދުވަސް ކަން އެނގެނީ ކަލަންޑަރުގައި ރަތް އަކުރުން ފާހަގަކޮށް ސަރުކާރު ބަންދު ދުވަހެއްގެ ގޮތުގައި ހަމަޖައްސާފައި ވާތީ އެވެ. ނަމަވެސް ޤައުމީ ދުވަސް ފާހަގަ ކުރެވެނީ ކޮން ކަމަކާ ގުޅިގެންތޯ ސުވާލު ކުރުމުން އޭގެ ޖަވާބު އިނގޭނީ މަދު މީހަކަށެވެ.\nޤައުމީ ދުވަހަކީ ކޮން ދުވަހެއްތޯ ސުވާލުކުރުމުން އެކި މީހުން ދެނީ އެކި ޖަވާބެވެ. އެކެއްގެ ޖަވާބަކީ އެއީ “އަންހެން ކުދިން ކާން ފުރޭތަ އެރި ދުވަސް” (ރަންނަމާރި ވާހަކަ) ކަމަށެވެ. އަނެކެއްގެ ޖަވާބަކީ އެއީ މަލާބާރިން އެރި ހާދިސާ ކަމަށެވެ. ކޮންމެއަކަސް ކޮންމެ މީހަކަށްވެސް ރާއްޖޭގެ ތާރީޚާ ގުޅޭ ކޮންމެވެސް އެއް ވާހަކައެއް އިނގޭ ކަމީވެސް ނަސީބެކެވެ.\nދިވެހިރާއްޖޭގެ ޤައުމީ ދުވަހުގެ ގޮތުގައި ފާހަގަ ކުރަނީ ކޮންމެ ޚިޖްރީ އަހަރެއްގެ ރަބީޢުލް އައްވަލް މަހުގެ 1 ވަނަ ދުވަހެވެ. އެއީ 15 އަހަރު ދުވަހުގެ އަޅުވެތި ކަމަށްފަހު ޕޯޗުގީޒުންގެ އަތްދަށުން ރާއްޖެ މިނިވަންވި އުފާވެރި މުނާސަބާއެވެ. ޕޯޗުގީޒުން ރާއްޖެ އަޅުވެތިކޮށްފައި ވަނީ 965 ވަނަ އަހަރު އެވެ. އޭގެ 15 އަހަރު ފަހުން ރާއްޖޭގެ ރައްޔިތުންނަށް މިނިވަންކަން ލިބިފައިވަނީ ހއ އުތީމު ބޮޑުތަކުރުފާނު ޤައުމަށްޓަކައި ކުރެއްވި މަތިވެރި ޖިހާދުގެ ސަބަބުންނެވެ.\nބޮޑުތަކުރުފާނަކީ ރާއްޖެ ދުށް ހިތްވަރުގަދަ ބަތޮލެކެވެ. އެފަދަ ޝަހުޞިއްޔަތުތައް ފަހުގެ ތާރީހުގައި ވެސް މި ދިވެހި ބިމުން ފެނިފައި ވެއެވެ. ޤައުމަށްޓަކައި ހަނގުރާމަކޮށް ޝަހީދުވި ހުސެން އާދަމް އަކީ ކުޅުދުއްފުއްޓަށް ނިސްބަތްވާ ހިތްވަރުގަދަ ބަތޮލެކެވެ. ރަށުގެ ކޮންމެ ރައްޔިތެއްވެސް މިކަން ފާހަގަ ކުރަނީ ފަޚުރުވެރިކަމާ އެކުއެވެ.\nޤައުމަށްޓަކައި މިފަދަ މަތިވެރި ޤުރުބަނީއެއް ވާން ކެރޭނެ ކިތައް މީހުން ދިވެހިންގެ ތެރޭގައި ވޭބާއެވެ. ތިމާގެ އަމިއްލަ ނަފްސަށް ނުވިސްނައި ޤައުމުގެ ހައްޤުގައި އަތުކުރި އޮޅާލާނެ ދިވެއްސެއް މި ބިންމަތީގައި މިހާރު ވޭބާއެވެ. މި ސުވާލު ތިމާގެ އަމިއްލަ ނަފްސަށްވެސް އަމާޒުކޮށްލުން ކީއްތޯއެވެ.\nގައުމީ ދުވަސް ފާހަގަކުރާއިރު ގައުމިއްޔަތު ދިރުވާ ގައުމުގެ ފަހުރު ކަމުގައިވާ އިސްލާމްދީނާއި ދިވެހި ބަސް އަދި ދިވެހިންގެ އެއްބައިވަންތަކަން ދިރުވައި އާލާކުރުމަކީ މުހިއްމު ކަމެކެވެ.